കൊറിയൻ പ്രശ്നത്തിൽ ഏഷ്യൻ മാർക്കറ്റുകൾക്കു തളർച്ച : Deepika.com Business News\nസാന്പത്തികരംഗം പ്രതിസന്ധിയിലേക്കു വഴുതുമെന്ന സൂചനകൾ നിക്ഷേപകരുടെ ഹൃദയമിടിപ്പ് വർധിപ്പിച്ചു. ബാധ്യതകൾ പണമാക്കാൻ ഒരു വിഭാഗം ഓപ്പറേറ്റർമാർ നടത്തിയ നീക്കം സെൻസെക്സിന്‍റെയും നിഫ്റ്റിയുടെയും വെയിറ്റേജ് കുറച്ചു. ബോംബെ സൂചിക 350 പോയിന്‍റും നിഫ്റ്റി 121 പോയിന്‍റും പ്രതിവാര നഷ്ടത്തിലാണ്.\nകൊറിയൻ സംഘർഷാവസ്ഥ ഏഷ്യൻ മാർക്കറ്റുകളിൽ പിരിമുറുക്കമുളവാക്കി. പ്രമുഖ ക്രെഡിറ്റ് റേറ്റിംഗ് ഏജൻസിയായ എസ് ആൻഡ് പി ചൈനയുടെ റേറ്റിംഗ് താഴ്ത്തിയത് ഷാങ്ഹായ് സൂചികയ്ക്കു തിരിച്ചടിയായി. എ പ്ലസിൽനിന്ന് എഎ മൈനസായി റേറ്റിംഗ് താഴ്ത്തി. പുതിയ സാഹചര്യത്തിൽ മറ്റു പ്രമുഖ റേറ്റിംഗ് ഏജസികളായ മൂഡീസ് ഇൻവെസ്റ്റേഴ്സ് സർവീസും ഫിച്ചും ചൈനയുടെ റേറ്റിംഗിൽ ഭേദഗതികൾക്കു നീക്കം നടത്താം.\nധനകമ്മി പരിഹരിക്കാൻ കേന്ദ്രം നീക്കം തുടങ്ങിയെങ്കിലും സാന്പത്തികരംഗം തളർച്ചയിൽ അകപ്പെടുമെന്ന ഭീതി തല ഉയർത്തുകയാണ്. 40,000 മുതൽ 50,000 കോടി രൂപയുടെ ഉത്തേജക പദ്ധതികൾക്കുള്ള നീക്കത്തിലാണ് ധനമന്ത്രാലയം. ജൂണിൽ അവസാനിച്ച മൂന്ന് മാസക്കാലയളവിൽ സാന്പത്തികവളർച്ച മൂന്നു വർഷത്തിനിടയിലെ ഏറ്റവും താഴ്ന്ന നിലവാരമായ 5.7 ശതമാനത്തിലേക്ക് ഇടിഞ്ഞു. അടുത്ത വായ്പാ അവലോകനത്തിൽ ആർബിഐ പലിശനിരക്കുകളിൽ മാറ്റം വരുത്താനിടയുണ്ട്.\nവിദേശ ധനകാര്യസ്ഥാപനങ്ങൾ നിക്ഷേപം തിരിച്ചുപിടിക്കാൻ കഴിഞ്ഞ ദിവസങ്ങളിൽ മത്സരിച്ചു. ഫോറെക്സ് മാർക്കറ്റിൽ യുഎസ് ഡോളറിനു മുന്നിൽ രൂപയുടെ മൂല്യം അഞ്ചു മാസത്തിനിടയിലെ ഏറ്റവും താഴ്ന്ന റേഞ്ചായ 65 വരെ ഇടിഞ്ഞു. രൂപയ്ക്ക് 78 പൈസയുടെ തിരിച്ചടി നേരിട്ടതോടെ വാരാന്ത്യം വിനിമയനിരക്ക് 64.80ലെത്തി. വിദേശഫണ്ടുകൾ പോയ വാരം 5448.66 കോടി രൂപയുടെ നിക്ഷേപം തിരിച്ചുപിടിച്ചു. ആഭ്യന്തര മ്യൂച്വൽ ഫണ്ടുകൾ 3,581.88 കോടി രൂപ നിക്ഷേപിച്ചു. വിദേശ പോർട്ട്ഫോളിയോ നിക്ഷേപകർ 3911.21 കോടി രൂപയുടെ നിക്ഷേപം തിരിച്ചുപിടിച്ചു.\nറിയാലിറ്റി ഇൻഡക്സ് അഞ്ചു ശതമാനവും മെറ്റൽ ഇൻഡക്സ് നാലു ശതമാനവും ഇടിഞ്ഞു. കാപ്പിറ്റൽ ഗുഡ്സ്, കണ്‍സ്യൂമർ ഗുഡ്സ്, ബാങ്കിംഗ്, ഓയിൽ ആൻഡ് ഗ്യാസ്, എഫ്എംസിജി, ഓട്ടോമൊബൈൽ, ഐ ടി ഇൻഡക്സുകളും തളർന്നു. ഹെൽത്ത്കെയർ ഇൻഡക്സ് മാത്രമാണ് മികവു നിലനിർത്തിയത്. മുൻനിരയിലെ 31 ഓഹരികളിൽ 22 എണ്ണത്തിന്‍റെ നിരക്കിടിഞ്ഞപ്പോൾ ഒന്പത് ഓഹരികൾ കരുത്തു കാണിച്ചു.\nബിഎസ്ഇയിൽ 25,207.37 കോടി രൂപയുടെയും എൻഎസ്ഇ യിൽ 1,47,214.93 കോടി രൂപയുടെയും ഇടപാടുകൾ നടന്നു.\nബോംബെ സെൻസെക്സ് വാരാരംഭത്തിലെ ബുൾ തരംഗത്തിൽ 32,486ലെ പ്രതിരോധം ഭേദിച്ച് 32,524 പോയിന്‍റ് വരെ ഉയർന്നു. എന്നാൽ, ഈ റേഞ്ചിൽ ക്ലോസിംഗ് വരെ പിടിച്ചുനിൽക്കാൻ അന്ന് സൂചികയ്ക്കായില്ല. ഉയർന്ന നിലവാരത്തിൽ ഫണ്ടുകൾ വില്പനക്കാരായതോടെ സെൻസെക്സ് വാരാവസാനം 32,000 പോയിന്‍റിലെ താങ്ങ് നഷ്ടപ്പെട്ട് 31,886 വരെ ഇടിഞ്ഞു. വ്യാപാരം അവസാനിക്കുന്പോൾ സൂചിക 31,922ലാണ്. ഈ വാരം ആദ്യ താങ്ങ് 31,697 പോയിന്‍റിലാണ്. ഈ സപ്പോർട്ട് നഷ്ടപ്പെട്ടാൽ സൂചിക 31,472-31,059 വരെ തിരുത്തലിനു ശ്രമിക്കാം. അതേസമയം, അനുകൂല വാർത്തകൾക്കു വിപണിയെ 32,335-32,748ലേക്കു കൈപിടിച്ച് ഉയർത്താനാവും.\nഡെറീവേറ്റീവ് മാർക്കറ്റിൽ സെറ്റിൽമെന്‍റ് അടുത്തതിനാൽ ചാഞ്ചാട്ടം ശക്തമാകാം. ഈ വാരം തേഡ് റെസിസ്റ്റൻസ് 32,973 പോയിന്‍റിലാണ്. ഡെയ്‌ലി ചാർട്ടിൽ സ്റ്റോക്കാസ്റ്റിക് ആർഎസ്ഐ ഓവർ സോൾഡാണ്. ഫാസ്റ്റ് സ്റ്റോക്കാസ്റ്റിക്, സ്ലോ സ്റ്റോക്കാസ്റ്റിക് എന്നിവ ദുർബലാവസ്ഥയിലാണ്. പാരാബോളിക് എസ്എആർ വാരാന്ത്യം സെൽ സിഗ്നൽ നൽകി.\nനിഫ്റ്റിക്ക് 10,000 പോയിന്‍റിലെ താങ്ങ് നഷ്ടമായി. ഓപ്പണിംഗ് വേളയിലെ കുതിപ്പിൽ 10,179 വരെ ഉയർന്നെങ്കിലും കഴിഞ്ഞവാരം സൂചിപ്പിച്ച 10,155നു മുകളിൽ തിങ്കളാഴ്ച ക്ലോസിംഗിൽ ഇടം കണ്ടെത്താനായില്ല. ഇതോടെ 9,952 വരെ ഇടിഞ്ഞ നിഫ്റ്റി വാരാവസാനം 9,964ലാണ്. ഈ വാരം നിഫ്റ്റി 9,884ലെ ആദ്യ സപ്പോർട്ട് നിലനിർത്തിയാൽ 10,111 വരെ ഉയരാം. എന്നാൽ, ഈ താങ്ങ് നഷ്ടപ്പെട്ടാൽ 9,804-9,657ലേക്കു സാങ്കേതിക പരീക്ഷണങ്ങൾക്ക് മുതിരാം.\nവടക്കൻ കൊറിയയുടെ സൈനിക പരീക്ഷണങ്ങളെക്കുറിച്ചുള്ള ആശങ്കകൾ ജപ്പാൻ, കൊറിയ, ഹോങ്കോംഗ് ഓഹരി സൂചികകളെ തളർത്തി. യൂറോപ്യൻ മാർക്കറ്റുകൾ പലതും ചാഞ്ചാടി. മൂഡീസ് സർവീസസ് ബ്രിട്ടന്‍റെ റേറ്റിംഗിൽ വരുത്തിയ കുറവ് ഓഹരിവിപണിയെയും ഫോറെക്സ് മാർക്കറ്റിൽ പൗണ്ടിന്‍റെ വിനിമയനിരക്കിനെയും ബാധിച്ചു. അമേരിക്കയിൽ ഡൗ ജോണ്‍സ് സൂചിക വാരാന്ത്യം തളർന്നപ്പോൾ നാസ്ഡാക്കും എസ് ആൻഡ് പി 500 ഇൻഡക്സും നേട്ടത്തിലാണ്. മഞ്ഞലോഹവിപണി തളർന്നു. 1,320 ഡോളറിൽനിന്ന് സ്വർണം 1,300 ഡോളറിലെ താങ്ങ് നഷ്ടപ്പെട്ട് 1,297 ഡോളറായി.


Kerala Floods This is the man in the Viral Video- ഇതാണ് നിങ്ങള് തിരഞ്ഞ ജെയ്‌സല്; ബോട്ടില് കയറാന് പറ്റാത്തവര്‍ക്ക് സ്വന്തം മുതുക് പടിയാക്കിയ മത്സ്യത്തൊഴിലാളി\nKerala Floods This Is The Man In The Viral Video\nKerala Floods: ഇതാണ് നിങ്ങള് തിരഞ്ഞ ജെയ്‌സല്; ബോട്ടില് കയറാന് പറ്റാത്തവര്‍ക്ക് സ്വന്തം മുതുക് പടിയാക്കിയ മത്സ്യത്തൊഴിലാളി\nKerala Floods:രക്ഷാപ്രവര്‍ത്തനത്തിനിടയില് ബോട്ടില് കയറാന് കഴിയാതിരുന്ന സ്ത്രീകള്‍ക്ക് മുന്നിലാണ് സ്വന്തം മുതുക് ചവിട്ടുപടിയാക്കി ഈ മനുഷ്യന് വെള്ളത്തില് കിടന്നത്\nAugust 19, 2018 08:23:51 pm\nKerala Floods: മലപ്പുറം: രക്ഷാ പ്രവര്‍ത്തനത്തിനിടെ റബ്ബര് ബോട്ടില് കയറാനാകാതെ വിഷമിച്ച പ്രായമായ സ്ത്രീകളുള്‍പ്പെടെയുള്ളവര്‍ക്ക് മുതുകു ചവിട്ടുപടിയാക്കി നല്‍കിയ യുവാവിന്റെ ദൃശ്യങ്ങളായിരുന്നു ഇന്ന് സോഷ്യല് മീഡിയയില് വൈറലയായിരുന്നത്. ആരാണ് വീഡിയോയിലെ ഈ യുവാവെന്ന് അറിയാനായി ഓരോരുത്തരും തിരഞ്ഞു.\nഒടുവില് അതിന് ഉത്തരമായിരിക്കുകയാണ്. താനൂരിലെ മത്സ്യത്തൊഴിലാളിയായ ജെയ്‌സല് കെ.പിയെന്ന വ്യക്തിയാണ് ദുരന്തമുഖത്തെ മനുഷ്യനന്മയുടെ മുഖമായത്. രക്ഷാപ്രവര്‍ത്തനത്തിനിടയില് ബോട്ടില് കയറാന് കഴിയാതിരുന്ന സ്ത്രീകള്‍ക്ക് മുന്നിലാണ് സ്വന്തം മുതുക് ചവിട്ടുപടിയാക്കി ഈ മനുഷ്യന് വെള്ളത്തില് കിടന്നത്.\n‘മൂപ്പരും മനുഷ്യനാണ് കല്ലല്ല.. ഉമ്മാ, നിങ്ങള് കേറിക്കോളിന്..സമീപത്ത് നിന്ന് വ്യക്തിയുടെ വാക്കുകളില് അയാള് മനുഷ്യനാണ്. ഇന്ന് ഈ വിഡിയോ കാണുന്ന പതിനായിരങ്ങളുടെ മനസില് ഇയാള്‍ക്ക ്മനുഷ്യന് എന്ന വാക്കിനപ്പുറം എന്തൊക്കെയോ അര്‍ത്ഥങ്ങളുണ്ട്. കേരളത്തിന് പ്രളയത്തിന് മുന്നില് തോല്‍ക്കാതെ ചവിട്ടിക്കയറ്റാന് സ്വന്തം മുതുക് കാണിച്ച് കൊടുക്കുകയാണ് ഈ യുവാവ്. ഇന്നത്തെ നല്ല കാഴ്ചകളുടെ പട്ടികയില് മുന്നില് നിര്‍ത്താവുന്ന ഹൃദ്യദൃശ്യം’, വീഡിയോയ്ക്ക് കൂടെ പ്രചരിക്കുന്ന അടിക്കുറിപ്പാണിത്.\n‘ബോട്ടില് കയറി രക്ഷപ്പെടാനുള്ള വെപ്രാളത്തില് കാലില് കിടന്ന ചെരുപ്പ് ഊരാന് പോലും ആ അമ്മ മറന്നു. എന്നാല് അപ്പോഴും ആ മനുഷ്യന് നിങ്ങള് കയറിക്കോളൂ ഉമ്മ എന്ന് ഒരുനൂറാവര്‍ത്തി മനസില് പറഞ്ഞുകാണും. രക്ഷാപ്രവര്‍ത്തനത്തിനിടയില് ബോട്ടില് കയറാന് കഴിയാതിരുന്ന സ്ത്രീകള്‍ക്കാണ് ഈ മനുഷ്യന് തന്റെ മുതുക് ചവിട്ട് പടിയാക്കിയത്. ഇത്തരത്തില് സര്‍ക്കാരിനും സൈന്യത്തിനുമൊപ്പം ഇങ്ങനെ വലിയ ഒരു സമൂഹം കാര്യക്ഷമായി മുന്നിട്ടിറങ്ങിയത് കൊണ്ടാണ് കേരളം മഹാപ്രളയത്തില് നിന്നും അതിജീവിക്കാനൊരുങ്ങുന്നത്’,\n‘എല്ലാവരും ഞെട്ടിക്കുന്നു, അത്ഭുതപ്പെടുത്തുന്നു, പലപ്പോഴും കണ്ണ് നിറയ്ക്കുന്നു’, ഒഴുക്കിനെതിരെ ഒന്നിച്ച് നീന്തുന്ന കേരളത്തിലെ കാഴ്ച്ചകളെ കുറിച്ചാണ് വിശേഷണം. കൈയും മെയ്യും മറന്നാണ് ഓരോരുത്തരും തോളോട് തോള് ചേര്‍ന്ന് നിന്ന് പ്രവര്‍ത്തിക്കുന്നത്. എല്ലായിടത്തു നിന്നുളള കാഴ്ച്ചയും ശക്തി പകരുന്നതാണ്. വിവിധസേനാവിഭാഗങ്ങള്, പൊലീസ്, ഫയര്‍ഫോഴ്‌സ്, ആതുരസേവന രംഗത്തുള്ളവര്, യുവതീയുവാക്കള്, വിവിധ തൊഴില് മേഖലകളിലുള്ളവര്, മത്സ്യത്തൊഴിലാളികള്, മാധ്യമപ്രവര്‍ത്തകര്, യുവജനസംഘടനകള്.\nഅങ്ങനെ ഒരായിരങ്ങള് രക്ഷാപ്രവര്‍ത്തനരംഗത്ത് സജീവമാണ് കഴുത്തോളം മുങ്ങിയിരുന്ന നമ്മള് വെള്ളക്കെട്ടുകളെ അതിജീവിക്കുകയാണ്, ജീവിതത്തിലേക്ക് പലായനം നടത്തുകയാണ്.\nRead More:കാല് കുത്താന് മണ്ണില്ല, ‘മുതുകുകളില് ചവിട്ടി’ കേരളം കരയ്ക്ക് കയറുന്നു; കണ്ണ് നിറച്ച് രക്ഷാപ്രവര്‍ത്തകര്\n‘ഇനി നിങ്ങള് പൊയ്‌ക്കോ എന്ന് പറഞ്ഞ് മത്സ്യത്തൊഴിലാളികളെ കൈവിടില്ല’; മുഖ്യമന്ത്രി\n‘ദുരന്തക്കയത്തിലും അലിയാത്ത വിഷം’; ദുരിതത്തിനിടയില് അശ്ലീല കമന്റിട്ടയാളെ ലുലു ഗ്രൂപ്പ് പിരിച്ചുവിട്ടു


മസ്തിഷ്ക ജ്വരം ബാധിച്ച് മരണമടഞ്ഞ കുട്ടികളുടെ എണ്ണം 127 ആയി ഉയർന്ന ബിഹാറിൽ മുഖ്യമന്ത്രിക്ക് നേരെ ജനക്കൂട്ടം കരിങ്കൊടി കാണിച്ചു. മുസാഫർപൂർ ശ്രീകൃഷ്ണ മെഡിക്കൽ കോളെജ് സന്ദർശിക്കാനെത്തിയ മുഖ്യമന്ത്രി നിതീഷ്കുമാറിന് നേരെയാണ് പ്രതിഷേധക്കാർ കരിങ്കൊടി വീശിയത്. ഇതോടൊപ്പം മുഖ്യമന്ത്രിക്കെതിരെ ഗോ ബാക്ക് വിളികളും മുഴങ്ങി. 127 ഇൽ 108 മരണങ്ങളും റിപ്പോർട്ട് ചെയ്തിരിക്കുന്നത് മുസാഫർപൂരിൽനിന്നാണ്. 89 പേർ ശ്രീകൃഷ്ണ മെഡിക്കൽ കോളെജ് ആശുപത്രിയിലും 19 പേർ കെജ്രിവാൾ ആശുപത്രിയിലുമാണ് മരണമടഞ്ഞത്. ശ്രീകൃഷ്ണയിൽ മരണപ്പെട്ട 85 പേരും കെജ്രിവാളിൽ മരണമടഞ്ഞ More


ഇന്ത്യയില് എന്നെ സ്വീകരിക്കാന് 70 ലക്ഷം പേരുണ്ടാകുമെന്ന് മോദി ഉറപ്പ് നല്‍കിയിട്ടുണ്ടെന്ന് ട്രംപ്\nസ്റ്റേഡിയത്തില് മോദിയും ട്രംപും സംയുക്തമായിട്ടാണ് ജനങ്ങളെ അഭിസംബോധന ചെയ്യുക. ഫെബ്രുവരി 24, 25 തീയതികളിലായിട്ടാണ് ട്രംപ് ഇന്ത്യ സന്ദര്‍ശിക്കുന്നത്.\n12 Feb, 2020 at 08:26 AM\nഇന്ത്യയില് സന്ദര്‍ശനത്തിനായി എത്തുന്ന തനിക്ക് ഗംഭീര സ്വീകരണം നല്‍കുമെന്ന് പ്രധാനമന്ത്രി നരേന്ദ്ര മോദി ഉറപ്പ് നല്‍കിയിട്ടുണ്ടെന്ന് അമേരിക്കന് പ്രസിഡന്‍റ് ഡൊണാള്‍ഡ് ട്രംപ്. ഹൂസ്റ്റണിലെ 'ഹൗഡി മോദി' മാതൃകയില് ട്രംപിന് ഗുജറാത്തിലെ അഹമ്മദാബാദില് സ്വീകരണം നല്‍കുമെന്നാണ് സൂചന.\nഅഹമ്മദാബാദിലെ മൊട്ടേറ ക്രിക്കറ്റ് സ്റ്റേഡിയത്തിലാണ് ട്രംപിന് കൂറ്റന് സ്വീകരണമൊരുക്കുകയെന്നാണ് റിപ്പോര്‍ട്ട്. ഒരുലക്ഷം കാണികളെ വരെ നിറക്കാന് ശേഷിയുണ്ട് ഈ സ്റ്റേഡിയത്തിന്. അഹമ്മദാബാദ് വിമാനത്താവളത്തില് നിന്ന് ക്രിക്കറ്റ് സ്റ്റേഡിയം വരെ തന്നെ സ്വീകരിക്കാന് 50 മുതല് 70 ലക്ഷം വരെ ആളുകളെ ഒരുക്കുമെന്ന് മോദി ഉറപ്പ് നല്‍കിയതായി ട്രംപ് പറഞ്ഞു. ''ഞങ്ങള്‍ക്ക് കോടിക്കണക്കിന് ജനങ്ങളുണ്ടെന്ന് മോദി പറഞ്ഞു. ഏകദേശം 50-70 ലക്ഷം ആളുകള് തന്നെ വരവേല്‍ക്കാന് ഉണ്ടാകുമെന്നാണ് പ്രതീക്ഷ - ട്രംപ് പറഞ്ഞു.\nസ്റ്റേഡിയത്തില് മോദിയും ട്രംപും സംയുക്തമായിട്ടാണ് ജനങ്ങളെ അഭിസംബോധന ചെയ്യുക. ഫെബ്രുവരി 24, 25 തീയതികളിലായിട്ടാണ് ട്രംപ് ഇന്ത്യ സന്ദര്‍ശിക്കുന്നത്. ആദ്യമായിട്ടാണ് ട്രംപ് ഇന്ത്യയില് എത്തുന്നത്. സന്ദര്‍ശനത്തില് ഇന്ത്യയുമായി വ്യാപാരക്കരാര് ഒപ്പിടാനാകുമെന്നാണ് പ്രതീക്ഷയെന്നും ട്രംപ് മാധ്യമപ്രവര്‍ത്തകരോട് പറഞ്ഞു.


ഐഎച്ച്ആര്‍ഡി എന്‍ജിനീയറിംഗ് കോളജുകളില് എന്‍ആര്‍ഐ സീറ്റുകളിലേക്ക് പ്രവേശനം – PRD Live\nഐഎച്ച്ആര്‍ഡി എന്‍ജിനീയറിംഗ് കോളജുകളില് എന്‍ആര്‍ഐ സീറ്റുകളിലേക്ക് പ്രവേശനം\nHome /വിദ്യാഭ്യാസം/ഐഎച്ച്ആര്‍ഡി എന്‍ജിനീയറിംഗ് കോളജുകളില് എന്‍ആര്‍ഐ സീറ്റുകളിലേക്ക് പ്രവേശനം\nഐഎച്ച്ആര്‍ഡിയുടെ കീഴില് എറണാകുളം, ചെങ്ങന്നൂര്, അടൂര്, കരുനാഗപ്പള്ളി, കല്ലൂപ്പാറ, ചേര്‍ത്തല എന്നിവിടങ്ങളില് പ്രവര്‍ത്തിക്കുന്ന എന്‍ജിനീയറിംഗ് കോളജുകളിലേക്ക് എന്‍ആര്‍ഐ സീറ്റുകളില് പ്രവേശനത്തിന് അപേക്ഷ ക്ഷണിച്ചു. അപേക്ഷ www.ihrd.kerala.gov.in/enggnri എന്ന വെബ്‌സൈറ്റിലൂടെയോ അതത് കോളജുകളിലെ വെബ്‌സൈറ്റുകളിലൂടെയോ ഓണ്‍ലൈനായി നല്‍കണം. ഈ മാസം 25ന് വൈകിട്ട് അഞ്ച് വരെ അപേക്ഷ സമര്‍പ്പിക്കാം. ഓരോ കോളജുകളിലെയും പ്രവേശനത്തിന് പ്രതേ്യകം അപേക്ഷ നല്‍കണം. അപേക്ഷയുടെ പ്രിന്റ്ഔട്ടും അനുബന്ധ രേഖകളും 600 രൂപയുടെ ഡിഡിയും സഹിതം ഈ മാസം 29ന് വൈകിട്ട് അഞ്ചിന് മുമ്പ് പ്രവേശനം ആഗ്രഹിക്കുന്ന കോളജില് നല്‍കണം. ബി.ടെക് എന്‍ആര്‍ഐ സീറ്റുകള്‍ക്ക് ഒരു ലക്ഷം രൂപയാണ് വാര്‍ഷിക കോഴ്‌സ് ഫീസ്. (പിഎന്‍പി 1123/19)\nഐഎച്ച്ആര്‍ഡി മോഡല് പോളിടെക്‌നിക്ക് കോളജുകളില്\nഐഎച്ച്ആര്‍ഡിയുടെ കീഴില് പ്രവര്‍ത്തിക്കുന്ന മോഡല് പോളിടെക്‌നിക്ക് കോളജുകളില് ത്രിവത്സര എന്‍ജിനീയറിംഗ് ഡിപ്ലോമ കോഴ്‌സുകളില് പ്രവേശനത്തിന് അപേക്ഷ ക്ഷണിച്ചു. ഈ മാസം 30ന് വൈകിട്ട് അഞ്ച് വരെ www.ihrdmptc.org എന്ന അഡ്മിഷന് പോര്‍ട്ടല് വഴി അപേക്ഷ സമര്‍പ്പിക്കാം. അപേക്ഷയുടെ പ്രിന്റ്ഔട്ടും ആവശ്യമായ രേഖകളും 200 രൂപയുടെ ഡിഡിയും സഹിതം (എസ്.സി/എസ്.റ്റി വിഭാഗത്തിന് 100 രൂപ) ജൂണ് മൂന്നിന് വൈകിട്ട് നാലിന് മുമ്പ് പ്രവേശനം ആഗ്രഹിക്കുന്ന കോളജില് നല്‍കണം. കൂടുതല് വിവരം അഡ്മിഷന് പോര്‍ട്ടലില് ലഭ്യമാണ്.\nഐഎച്ച്ആര്‍ഡി ടെക്‌നിക്കല് ഹയര് സെക്കന്‍ഡറി സ്‌കൂളുകളില് 11-ാം ക്ലാസ് പ്രവേശനം\nഐഎച്ച്ആര്‍ഡിയുടെ കീഴില് പ്രവര്‍ത്തിക്കുന്ന ടെക്‌നിക്കല് ഹയര് സെക്കന്‍ഡറി സ്‌കൂളുകളില് പതിനൊന്നാം ക്ലാസ് പ്രവേശനത്തിന് അപേക്ഷ ക്ഷണിച്ചു. അപേക്ഷാഫോറവും വിവരണവും www.ihrd.ac.in എന്ന വെബ്‌സൈറ്റിലും അതത് സ്‌കൂളുകളിലും ലഭിക്കും. പത്തനംതിട്ട ജില്ലയില് അടൂര് (04734 224078), മല്ലപ്പള്ളി (0469 2680574) എന്നിവിടങ്ങളിലാണ് ടെക്‌നിക്കല് ഹയര് സെക്കന്‍ഡറി സ്‌കൂളുകള് പ്രവര്‍ത്തിക്കുന്നത്. അപേക്ഷയും അനുബന്ധ രേഖകളും 100 രൂപ രജിസ്‌ട്രേഷന് ഫീസ് സഹിതം (പട്ടികജാതി/വര്‍ഗ വിഭാഗത്തിന് 50 രൂപ) ഈ മാസം 30ന് മുമ്പ് പ്രവേശനം ആഗ്രഹിക്കുന്ന സ്‌കൂളില് ലഭിക്കണം. രജിസ്‌ട്രേഷന് ഫീസ് പണമായോ സ്‌കൂള് പ്രിന്‍സിപ്പലിന്റെ പേരില് മാറാവുന്ന ഡിഡി ആയോ നല്‍കാം.\nകിക്മയില് എം.ബി.എ. സ്‌പോട്ട് അഡ്മിഷന്


കുഞ്ഞിന് കൂർമ്മബുദ്ധിയും സ്മാര്‍ട്നസ്സും തേനിൽ | Health Benefits Of Honey For Children - Malayalam BoldSky\n46 min ago കര്‍ക്കിടകം രാശിയിലെ ശുക്രന്റെ സഞ്ചാരം; 12 രാശിയില് ഫലങ്ങള് ഇങ്ങനെ\nAutomobiles കൊവിഡും, ദീര്‍ഘകാല കാത്തിരിപ്പുകളും വില്ലനായി; യൂസ്ഡ് കാര് വിപണി ജനപ്രീയമാകുന്നുവെന്ന് റിപ്പോര്‍ട്ട്\nMovies ആരാധികയുടെ കമന്റ് കണ്ട് പൊട്ടിച്ചിരിച്ച് മഞ്ജു വാര്യർ, ഇങ്ങനെ തുടങ്ങിയാൽ കുറെ പെണ്ണുങ്ങൾ വിഷമിക്കും...\n| Published: Saturday, December 7, 2019, 10:50 [IST]\nആരോഗ്യ സംരക്ഷണത്തിന് വലിയവരേക്കാൾ ശ്രദ്ധ നൽകേണ്ടത് എന്നും കുഞ്ഞുങ്ങൾക്ക് തന്നെയാണ്. പ്രത്യേകിച്ച് വളരുന്ന പ്രായത്തിൽ അൽപം കൂടുതൽ ശ്രദ്ധ വേണം. കാരണം അവരുടെ ബുദ്ധിവികാസം സംഭവിക്കുന്ന സമയം കൂടിയാണ് അത്. കുട്ടികളുടെ ഭക്ഷണത്തിന്‍റേയും ആരോഗ്യത്തിന്‍റേയും കാര്യത്തിൽ എന്നും അമ്മമാർക്ക് ടെൻഷൻ തന്നെയാണ്. കാരണം രോഗപ്രതിരോധ ശേഷി വളരെ കുറഞ്ഞ അവസ്ഥയിലൂടെയാണ് ഓരോ കുഞ്ഞും വളർന്ന് കൊണ്ടിരിക്കുന്നത്. എന്നാൽ കുഞ്ഞിന് വളർച്ചക്ക് വേണ്ട പോഷകങ്ങളും വിറ്റാമിനും ന്യൂട്രിയന്‍സും ഇടക്കിടക്ക് കൊടുക്കേണ്ടത് അത്യാവശ്യമാണ്.\nMost read:ബ്ലീച്ചിങ് പ്രഗ്നൻസി ടെസ്റ്റ് നേരത്തേയറിയും ഗർഭം\nആരോഗ്യ സംരക്ഷണത്തിന് എങ്ങനെയെല്ലാം ശ്രദ്ധിക്കണം എന്നത് അമ്മമാർക്ക് പലപ്പോഴും വെല്ലുവിളി തന്നെയാണ്. കുഞ്ഞിന്‍റെ ആരോഗ്യത്തിന് വേണ്ടി അൽപം തേൻ നൽകാവുന്നതാണ്. ഇത് നിങ്ങളുടെ കുഞ്ഞിന്‍റെ ആരോഗ്യത്തിന് എത്രത്തോളം സഹായിക്കുന്നതാണ് എന്നത് ശ്രദ്ധേയമാണ്. കുഞ്ഞിന് വേണ്ടി അൽപം തേൻ നൽകിയാൽ അത് കുഞ്ഞിന്‍റെ ആരോഗ്യത്തിന് നൽകുന്ന ഗുണങ്ങൾ എന്തൊക്കെയെന്ന് നമുക്ക് നോക്കാം. പല വിധത്തിലുള്ള ആരോഗ്യ പ്രതിസന്ധികളെ ഇല്ലാതാക്കി കുഞ്ഞിന് ആരോഗ്യവും ഊര്‍ജ്ജവും നൽകുന്നതിന് തേൻ സഹായിക്കുന്നുണ്ട്. കൂടുതൽ അറിയുന്നതിന് വേണ്ടി വായിക്കൂ.\nകുഞ്ഞിനെ ഇടക്കിടെ ബാധിക്കുന്ന ഒന്നായിരിക്കും ചുമയും ജലദോഷവും എല്ലാം. ഇതിനെതിരെ പ്രതിരോധിക്കുന്നതിന് വേണ്ടി മരുന്ന് കൊടുക്കും മുൻപ് ശ്രദ്ധിക്കേണ്ട ചിലതുണ്ട്. അതിൽ പ്രധാനപ്പെട്ടതാണ് മരുന്ന് കൊടുക്കുമ്പോൾ ഉള്ള ദോഷഫലങ്ങൾ. എന്നാൽ ഇനി കുഞ്ഞിന് ചുമയും ജലദോഷവും വന്നാൽ അ‍ല്‍പം തേൻ നൽകാവുന്നതാണ്. ഇത് കുഞ്ഞിന്‍റെ ആരോഗ്യത്തിന് വളരെയധികം സഹായിക്കുന്നുണ്ട്.\nകുഞ്ഞിന്‍റെ വിശപ്പില്ലായ്മ പലപ്പോഴും പല വിധത്തിലാണ് ആരോഗ്യത്തിനെ ബാധിക്കുന്നത്. അതിനെ പ്രതിരോധിക്കുന്നതിന് വേണ്ടി കുഞ്ഞിന് വിശപ്പുണ്ടാവുന്നതിന് തേൻ അൽപം കൊടുക്കാവുന്നതാണ്. വിശപ്പ് വർദ്ധിപ്പിക്കുന്നതിലൂടെ അത് കുഞ്ഞിനെ കൂടുതൽ ഭക്ഷണം കഴിക്കുന്നതിന് പ്രേരിപ്പിക്കുന്നു. മാത്രമല്ല കൂടുതൽ ഭക്ഷണം കഴിക്കുന്നത് ഹിമോഗ്ലോബിന്‍റെ ഉത്പാദനം വർദ്ധിപ്പിക്കുന്നതിനും സഹായിക്കുന്നുണ്ട്.\nകുഞ്ഞുങ്ങളുടെ കാര്യത്തിൽ അമ്മമാരെ ഇടക്കിടക്ക് ആധി പിടിപ്പിക്കുന്ന ഒന്നാണ് വീണ് മുറിവാകുന്നത്. അതിനെ പ്രതിരോധിക്കുന്നതിന് വേണ്ടി നമുക്ക് തേൻ ഉപയോഗിക്കാവുന്നതാണ്. ഇത് പെട്ടെന്ന് തന്നെ മുറിവുണക്കി അത് മൂലം ഉണ്ടാവാന് ഇടയുള്ള അണുബാധയെ തടഞ്ഞ് നിർത്തുന്നു. അതുകൊണ്ട് ഇനി വീണ് മുറിവാകുമ്പോള് മുറിവിൽ അൽപം തേന് പുരട്ടിയാൽ മതി. പൊള്ളലേറ്റാലും നിസ്സാര പൊള്ളലാണെങ്കിൽ അൽപം തേൻ പുരട്ടിയാൽ മതി.\nപല കുട്ടികളും ഭക്ഷണം കഴിക്കുന്ന കാര്യത്തിൽ അൽപം പുറകിലോട്ടായിരിക്കും. എന്നാൽ ശരീരത്തിന് കരുത്ത് നൽകാനും ആരോഗ്യത്തിനും ഏറ്റവും അധികം സഹായിക്കുന്ന കൂട്ടത്തിൽ തേനും ഒട്ടു പുറകിലല്ല. ഇത് കുഞ്ഞിന്‍റെ ശരീരത്തിന് കരുത്ത് നൽകുന്നുണ്ട്. ആരോഗ്യത്തിന് വില്ലനാവുന്ന പല അസ്വസ്ഥതകളേയും ഇല്ലാതാക്കി രോഗപ്രതിരോധ ശേഷി വർദ്ധിപ്പിക്കുന്നതിനും തേൻ തന്നെയാണ് മികച്ചത്.\nപഠിക്കുന്നത് മറന്ന് പോവുന്നു, പഠിക്കാന് ബുദ്ധിയില്ല എന്നീ പ്രതിസന്ധികൾക്ക് പരിഹാരം കാണുന്നതിന് നമുക്ക് അൽപം തേൻ കുഞ്ഞിന് നൽകാവുന്നതാണ്. ഇത് നാഡീ ഞരമ്പുകളെ ഉദ്ദീപിപ്പിച്ച് തലച്ചോറിലേക്ക് രക്തപ്രവാഹം വർദ്ധിപ്പിക്കുന്നതിന് സഹായിക്കുന്നുണ്ട്. എന്നാൽ ദിവസവും കുഞ്ഞിന് തേൻ നൽകേണ്ടതില്ല. അതുപോലെ തന്നെ കൊടുക്കുന്ന അളവും അൽപം ശ്രദ്ധിക്കേണ്ടതാണ്. അല്ലെങ്കിൽ അത് മറ്റ് ആരോഗ്യ പ്രശ്നങ്ങളിലേക്ക് എത്തിക്കുന്നു.\nകുഞ്ഞ് എപ്പോൾ വീണാലും കൈയ്യം കാലും പൊട്ടുന്നത് പലപ്പോഴും അമ്മമാരെ വിഷമിപ്പിക്കുന്ന ഒന്നാണ്. ഈ പ്രതിസന്ധിക്ക് പരിഹാരം കാണുന്നതിന് വേണ്ടി നമുക്ക് കുഞ്ഞിന് തേൻ നൽകാവുന്നതാണ്. ഇതിലുള്ള കാൽസ്യം ആരോഗ്യത്തിന് വളരെയധികം ഗുണകരമാണ്. ഇത് കുഞ്ഞിന്‍റെ എല്ലിനും പല്ലിനും ആരോഗ്യം നൽകുകയും കുഞ്ഞിന്‍റെ ആരോഗ്യത്തിന് സഹായിക്കുകയും ചെയ്യുന്നുണ്ട്. അതുകൊണ്ട് സംശയിക്കാതെ കുഞ്ഞിന് തേൻ കൊടുക്കാവുന്നതാണ്. എന്നാൽ എന്തും അധികമാവുമ്പോൾ ഉണ്ടാവുന്ന പ്രശ്നം മുൻകൂട്ടി കണ്ട് വളരെ കുറച്ച് മാത്രമേ നൽകാൻ പാടുള്ളൂ.\nശരീരത്തിലെ ടോക്സിനെ പുറന്തള്ളുന്നതിന്\nശരീരത്തിന് ടോക്സിനെ പുറന്തള്ളുന്നതിന് വളരെയധികം സഹായിക്കുന്നുണ്ട് തേൻ. ഇത് ദിവസവും അല്‍പം കുഞ്ഞിന് നൽകിയാൽ വിഷാംശത്തെ പുറന്തള്ളി കുഞ്ഞിനെ ഉഷാറാക്കുന്നു. എന്നാൽ രണ്ട് വയസ്സിൽ താഴെയുള്ള കുഞ്ഞിന് തേൻ നൽകരുത്. ഇതിലുള്ള മധുരത്തിന്‍റെ അളവ് അൽപം കൂടുതലാണ്. ഇത് കുഞ്ഞിന് മറ്റ് ചില ആരോഗ്യ പ്രശ്നങ്ങൾ ഉണ്ടാക്കുന്നു. എന്നാൽ ഏത് കുഞ്ഞിനാണെങ്കിലും പുതിയ ഒരു ശീലം തുടങ്ങുന്നതിന് മുൻപ് ഡോക്ടറെ കണ്ട് നിർദ്ദേശങ്ങൾ സ്വീകരിക്കേണ്ടതാണ്.\nശര്‍ക്കരയോ തേനോ; വണ്ണം പെട്ടെന്ന് കുറക്കുന്നതിനെ കണ്ടെത്താം\nഇടതൂര്‍ന്ന മുടിക്ക് വീട്ടിലാക്കാം തേന് മാസ്‌ക്\nഉരുളക്കിഴങ്ങിൽ അല്‍പം തേൻ, ഫേഷ്യലിനേക്കാൾ ഫലം\nവെളുത്തുള്ളിയിലൊതുങ്ങാത്ത താരനില്ല, ഉപയോഗമിങ്ങനെ\nഅരസ്പൂണ് തേനില് പരിഹാരം ഏത് വരണ്ടചര്‍മ്മത്തിനും\nഒരു ടീസ്പൂണ് ഉലുവയില് തേന്; അള്‍സര് പരിഹാരം\nരോഗപ്രതിരോധ ശേഷി വര്‍ദ്ധിപ്പിക്കും നെല്ലിക്കവെള്ളം\nRead more about: honey kids health കുഞ്ഞ് തേൻ ആരോഗ്യം\nHere in this article we are discussing about the health benefits of honey for children. Read on.\nStory first published: Saturday, December 7, 2019, 10:50 [IST]


കോവളം : മീൻപിടിത്ത തൊഴിലാളികൾ തിങ്ങിപ്പാർക്കുന്ന വിഴിഞ്ഞം-കോട്ടപ്പുറം മേഖലയിലും ഗ്രാമീണമേഖലയായ വെങ്ങാനൂരുമടക്കമുള്ള പ്രദേശങ്ങളിലും കഴിഞ്ഞ അഞ്ചുദിവസമായി 300 പേരിൽ നടത്തിയ ആന്റിജൻ പരിശോധനയിൽ 39 പേരുടെ ഫലം പോസിറ്റീവായി. ഇവരെല്ലാം വിവിധ സെന്ററുകളിൽ ചികിത്സയിലാണ്.\nതിങ്കളാഴ്ച വിഴിഞ്ഞം കോട്ടപ്പുറം മേഖലയിൽ 100 പേരിൽ നടത്തിയ ആന്റിജൻ പരിശോധനയിൽ ഏഴുപേർക്ക് രോഗലക്ഷണം കണ്ടതായി ആരോഗ്യവകുപ്പ് അധികൃതർ അറിയിച്ചു. ഇവരടക്കമുള്ള 39 പേരാണ് ഇപ്പോൾ ചികിത്സയിലുള്ളത്. ചൊവ്വാഴ്ചയും പരിശോധന തുടരും.\nസർക്കാരിന്റെ ഉടമസ്ഥതയിലുള്ള വെള്ളാറിലെ ജി.വി.രാജാ കൺവെൻഷൻ സെന്ററിനെ കോവിഡ് പ്രാഥമിക ചികിത്സാകേന്ദ്രമാക്കി പ്രഖ്യാപിച്ചിരുന്നു. കിടക്കകളും അനുബന്ധസൗകര്യങ്ങളും സജ്ജമാക്കിയതുമാണ്. എന്നാൽ, രാത്രിയോടെ ഈ കേന്ദ്രം റദ്ദാക്കിയതായി ജില്ലാ മെഡിക്കൽ ഓഫീസർ ആരോഗ്യപ്രവർത്തകരെ അറിയിച്ചു.\nഇതോടെ വിഴിഞ്ഞം മേഖലയിൽനിന്ന് രോഗലക്ഷണമുള്ളവരെ ചികിത്സിക്കാൻ നഗരത്തിലെ മറ്റ് കോവിഡ് സെന്ററുകളിലേക്കാണ് മാറ്റുക. വിഴിഞ്ഞത്തുനിന്നു കേവലം രണ്ടര കിലോമീറ്റർ ദൂരമുള്ള ഈ കേന്ദ്രം ആശ്വാസമായിരുന്നു. റദ്ദാക്കിയതിന്റെ കാരണം ബന്ധപ്പെട്ട അധികൃതർ വ്യക്തമാക്കിയിട്ടില്ല. വിഴിഞ്ഞത്തെഓട്ടോറിക്ഷ ഡ്രൈവർമാർക്കും പരിശോധന\nവെള്ളാർ ജി.വി.രാജ കൺവെൻഷൻ സെന്ററിൽ തുറന്ന കോവിഡ് പ്രാഥമിക ചികിത്സാകേന്ദ്രം റദ്ദാക്കി\nവർക്കല : അകത്തുമുറി എസ്.ആർ. ഡെന്റൽ കോളേജിലെ കോവിഡ് നിരീക്ഷണകേന്ദ്രത്തിൽനിന്ന് ..\nഅനധികൃത ബിരിയാണി വില്പന: വാഹനം പിടിച്ചെടുത്തു\nആര്യനാട്ടെ അങ്കണവാടികൾക്ക് ടി.വി. നൽകി\nഅരുമാനൂരിൽ ബലിക്കടവിനും നടപ്പാതയ്ക്കും 20 ലക്ഷം\nഅവഗണനയ്‌ക്കെതിരേ വയോജനങ്ങളുടെ ഉപവാസം


മദ്യലഹരിയില് ഭര്‍ത്താവിന്‍റെ അടിയേറ്റ് ഭാര്യ മരിച്ചു – Times Kerala\nവയനാട് : വടുവഞ്ചാലില് മദ്യലഹരിയിലെത്തിയ ഭര്‍ത്താവിന്‍റെ അടിയേറ്റ് ഭാര്യ മരിച്ചു . വടുവഞ്ചാല് വട്ടത്തുവയല് അറുപത്കൊല്ലി പണിയ കോളനിയിലെ സീനയാണ് ഭര്‍ത്താവ് വിജയിന്റെ അടിയേറ്റ് മരിച്ചത്. ഭര്‍ത്താവിനെ പൊലീസ് അറസ്റ്റ് ചെയ്തു .\nമദ്യപാനമാണ് ഈ കുരുന്നുകളെ തനിച്ചാക്കിയത്. വലിയ പ്രശ്നങ്ങളൊന്നുമില്ലാതെ സ്നേഹത്തോടെ കഴിഞ്ഞിരുന്ന കുടുംബം . സ്ഥിരമായി മദ്യപിക്കാറുണ്ടായിരുന്നു വിജയ്. എന്നാല് കഴിഞ്ഞ ദിവസം രാത്രിയില് ഫോണിനെ ചൊല്ലിയുണ്ടായ തര്‍ക്കമാണ് ഒടുക്കം സീനയുടെ കൊലപാതകത്തില് കലാശിച്ചത് .\nവാക്കേറ്റത്തിനിടെ വിജയ് ഭാര്യയെ മര്‍ദിച്ചു . സീനയുടെ തല വീടിന്റെ ചുമരില് ഇടിച്ചു. അബോധാവസ്ഥയിലായ ഭാര്യയെ വിജയ് തന്നെ ചുമന്ന് ആശുപത്രിയിലേക്ക് കൊണ്ട് പോകാന് ശ്രമിച്ചെങ്കിലും പോകും വഴി സീന മരിച്ചു .\nഅയല്‍വാസികള് പൊലീസിനെ വിവരം അറിയിച്ചതിനെ തുടര്‍ന്ന് പൊലീസെത്തി വിജയിയെ അറസ്റ്റ് ചെയ്യുകയായിരുന്നു . ഇരട്ടകുട്ടികളടക്കം നാല് പെണ്‍കുഞ്ഞുങ്ങളാണ് ഇവർക്കുള്ളത് . കുട്ടികളുടെ സംരക്ഷണ ചുമതല ചൈല്‍ഡ് ലൈനിന് കൈമാറുമെന്ന് ജില്ലാ പൊലീസ് സൂപ്രണ്ട് അറിയിച്ചു.


Sudinam Online | Malayalam news website from Kannur News Paper Sudinam Kannur പോലീസിനെ പൊളിച്ചെഴുതണം – Sudinam Online | Malayalam news website from Kannur News Paper Sudinam Kannur.\nപോലീസിനെ കുറിച്ച് ഗുണം പറയുന്നവരുടെ തലക്ക് എന്തോ തകരാറുണ്ടാവും. ഒരു പ്രമുഖ എഴുത്തുകാരന് ചാനല് അഭിമുഖത്തിനിടെ വെളിപ്പെടുത്തിയതാണിത്. ചിലരുടെയൊക്കെ അനുഭവവും അതാണ്. കേരളത്തില് സംഘടിതമായി കുറ്റകൃത്യത്തിലേര്‍പ്പെടുന്ന ഒരുവിഭാഗമായി പോലീസ് മാറിയിരിക്കുന്നു. ഒരിക്കലെങ്കിലും നിയമപാലകരുടെ ക്രൂരത അനുഭവിക്കാത്തവര് ആരാണുണ്ടാവുക. ജനങ്ങളുടെ ജീവനും സ്വത്തിനും സംരക്ഷണം നല്‍കുക, ക്രമസമാധാനം പാലിക്കുക തുടങ്ങിയവയാണ് പോലീസിന്റെ കടമകള്. എന്നാല് തെറിപറയാനും കസ്റ്റഡിയിലെടുത്ത് മര്‍ദ്ദിക്കാനും കള്ളക്കഥ മെനയാനും അവകാശമുള്ളവരാണെന്ന് കരുതുന്നവരാണ് പോലീസിന്റെ സല്‍പേരിന് കളങ്കമുണ്ടാക്കുന്നത്. അതിനാല് തന്നെ എല്ലാ പോലീസുകാരും ക്രിമിനലുകളോ മര്‍ദ്ദകരോ ആണെന്ന് … Continue reading "പോലീസിനെ പൊളിച്ചെഴുതണം"\nPublished On:Jun 19, 2018 | 2:13 pm\nപോലീസിനെ കുറിച്ച് ഗുണം പറയുന്നവരുടെ തലക്ക് എന്തോ തകരാറുണ്ടാവും. ഒരു പ്രമുഖ എഴുത്തുകാരന് ചാനല് അഭിമുഖത്തിനിടെ വെളിപ്പെടുത്തിയതാണിത്. ചിലരുടെയൊക്കെ അനുഭവവും അതാണ്. കേരളത്തില് സംഘടിതമായി കുറ്റകൃത്യത്തിലേര്‍പ്പെടുന്ന ഒരുവിഭാഗമായി പോലീസ് മാറിയിരിക്കുന്നു. ഒരിക്കലെങ്കിലും നിയമപാലകരുടെ ക്രൂരത അനുഭവിക്കാത്തവര് ആരാണുണ്ടാവുക. ജനങ്ങളുടെ ജീവനും സ്വത്തിനും സംരക്ഷണം നല്‍കുക, ക്രമസമാധാനം പാലിക്കുക തുടങ്ങിയവയാണ് പോലീസിന്റെ കടമകള്. എന്നാല് തെറിപറയാനും കസ്റ്റഡിയിലെടുത്ത് മര്‍ദ്ദിക്കാനും കള്ളക്കഥ മെനയാനും അവകാശമുള്ളവരാണെന്ന് കരുതുന്നവരാണ് പോലീസിന്റെ സല്‍പേരിന് കളങ്കമുണ്ടാക്കുന്നത്. അതിനാല് തന്നെ എല്ലാ പോലീസുകാരും ക്രിമിനലുകളോ മര്‍ദ്ദകരോ ആണെന്ന് അര്‍ത്ഥമില്ല. ഭൂരിപക്ഷം പേരും അങ്ങനെയല്ല.\nആരെയും എപ്പോഴും എവിടെവെച്ചും ഇഷ്ടാനുസരണം അറസ്റ്റ് ചെയ്യാനും കള്ളക്കഥകള് മെനഞ്ഞ് അവരുടെ ജീവിതം വഴിയാധാരമാക്കുക എന്നുള്ളതാണ് പോലീസിന്റെ അധികാരം എന്നാണ് ചിലരുടെ ധാരണ. അറസ്റ്റ് ചെയ്യാനുള്ള പോലീസിന്റെ അധികാരം ദുരുപയോഗപ്പെടുത്തി നിരപരാധികളെ കള്ളക്കേസില് കുടുക്കി തടങ്കലില് പാര്‍പ്പിക്കുന്നതും മര്‍ദ്ദിക്കുന്നതും കൊലപ്പെടുത്തുന്നതുമായ സംഭവം രാജ്യത്ത് നാള്‍ക്കുനാള് കൂടുകയാണ്. സാക്ഷര സുന്ദര കേരളം അതില്‍നിന്ന് ഭിന്നമല്ല.\nപ്രമാദമായ ഐ എസ് ആര് ഒ ചാരക്കേസ് തന്നെ പോലീസിന്റെ മനുഷ്യത്വ വിരുദ്ധ നടപടികള്‍ക്ക് ഏറ്റവും മികച്ച ഉദാഹരണമാണ്. ജുഡീഷ്യറിക്കു പോലും ഇത് ബോധ്യമായിട്ടുണ്ട്. സംസ്ഥാന പോലീസിലെ ചിലര് മെനഞ്ഞുണ്ടാക്കിയ കെട്ടുകഥ കേരളം ആഘോഷിച്ചപ്പോള് ഐ എസ് ആര് ഒ ഉദ്യോഗസ്ഥര്‍ക്ക് ജോലിയും മുഖ്യമന്ത്രിയായ കെ കരുണാകരന് അധികാരവും നഷ്ടപ്പെട്ടു എന്നതായിരുന്നു ഇതിന്റെ ഫലം. മുന് ഡി ജി പി സെന്‍കുമാര് കഴിഞ്ഞദിവസം കൊല്ലത്ത് വെച്ച് വെളിപ്പെടുത്തുന്നത് മറ്റൊന്നുമല്ല. അക്കാലത്ത് തിരുവനന്തപുരം ഡെപ്യൂട്ടി കമ്മീഷണറായിരുന്ന ഋഷിരാജ് സിംഗിന് താമസിക്കാന് വീട് അന്വേഷിച്ച വഴിക്കാണ് ചാരക്കേസിന്റെ ഉല്‍ഭവം. വാടകവീട് നോക്കുമ്പോള് എല്ലായിടത്തും മാലിക്കാരാണ് താമസം. കാരണം തിരക്കാന് സ്‌പെഷ്യല് ബ്രാഞ്ചിനെ ചുമതലപ്പെടുത്തി. തുടര് അന്വേഷണത്തിലാണ് പാസ്‌പോര്‍ട്ട് ചട്ടം ലംഘിച്ച് തിരുവനന്തപുരത്ത് തങ്ങുന്ന മറിയം റഷീദയെ കണ്ടെത്തിയത്. ഇതുസംബന്ധിച്ച് വഞ്ചിയൂര് പോലീസ് സ്റ്റേഷന് റജിസ്റ്റര് ചെയ്ത കേസില് നിന്നാണ് ചാരക്കേസിന്റെ തുടക്കം.\nമാറാത്ത അച്ചും നടപ്പാവാത്ത ആക്ടും കൊളോണിയന് വാഴ്ചയുടെ രക്ഷാകവചമായി ബ്രിട്ടീഷുകാര് വാര്‍ത്തെടുത്ത പോലീസ് സേനയുടെ മറ്റൊരു പതിപ്പാണ് ഇപ്പോള് തുടരുന്നത്. ഈ സേനയെ പരിഷ്‌കരിക്കേണ്ട കാലം അതിക്രമിച്ചു. പോലീസില് ക്രിമിനലുകള് ഉണ്ടെന്നും അവരെയെല്ലാം തുടച്ചുനീക്കുമെന്നുമുള്ള ഡി ജി പിയുടെയും മുഖ്യമന്ത്രിയുടെയും പ്രഖ്യാപനം സ്വാഗതം ചെയ്യുന്നു. അല്ലാത്തപക്ഷം നിരപരാധികള് തുടര്‍ന്നും ക്രൂശിക്കപ്പെടുന്ന അവസ്ഥ സംജാതമാകും. അത് അനുവദിച്ചുകൂട.


MyIJK 2018-19 വർഷത്തെ ഭാരവാഹികളെ തിരഞ്ഞെടുത്തു - MyIJK\nMyIJK 2018-19 വർഷത്തെ ഭാരവാഹികളെ തിരഞ്ഞെടുത്തു\nമൈ ഇരിങ്ങാലക്കുട ചാരിറ്റി & സോഷ്യൽ വെൽഫെയർ അസ്സോസിയേഷൻ ജനറൽ ബോഡി 30/09/2018 ഞായറാഴ്ച്ച വൈകിട്ട്3മണിക്ക് ഇരിങ്ങാലക്കുട നമ്പൂതിരിസ് ഇൻസ്റ്റിറ്റ്യൂട്ടിൽ വച്ചു നടന്നു\nമൗന പ്രാർത്ഥനയോടെ യോഗം ആരംഭിച്ചു.\nMyIJK പ്രസിഡന്റ് ശ്രീ. ഹരിനാഥ് അധ്യക്ഷത വഹിക്കുകയും നിരവധി പേർ സന്നിഹിതരാകുകയും ചെയ്ത യോഗത്തിൽ MyIJK വൈസ് പ്രസിഡന്റ് സുമേഷ് സ്വാഗതം പറഞ്ഞു. പ്രസിഡൻറ് ഹരിനാഥ് അധ്യക്ഷ പ്രസംഗം നടത്തി. സെക്രെട്ടറിയുടെ അഭാവത്തിൽ ജോയിന്റ് സെക്രെട്ടറി സിജോ പ്രവർത്തന റിപ്പോർട്ട് അവതരിപ്പിച്ചു. ഖജാൻജി രാജേന്ദ്രൻ കണക്കുകൾ അവതരിപ്പിച്ചു.\nMyIJK യുടെ നേതൃത്വത്തിൽ എടതിരിഞ്ഞി HDP സമാജം സ്കൂളിൽ വച്ച് നടത്തിയ രക്തമൂലകോശദാന രജിസ്ട്രേഷൻ പങ്കെടുക്കുകയും, മൂലകോശം ആവശ്യം വന്ന ഘട്ടത്തിൽ ദാനം നടത്തുകയും ചെയ്ത വിശ്വം ഇ. ജെ യെ യോഗത്തിൽ വച്ചു ആദരിക്കുകയും പ്രശസ്ത കാർട്ടൂണിസ്റ്റ് ശ്രീ. മോഹൻദാസ് അവർകൾ അദ്ദേഹത്തിന് ഉപഹാരം നൽകുകയും ചെയ്തു.\nഇതോടൊപ്പം, ഇക്കഴിഞ്ഞ പ്രളയകാലത്ത് രക്ഷാപ്രവർത്തനങ്ങൾക്കും പുനരധിവാസ പ്രവർത്തനങ്ങൾക്കും നമ്മോടൊപ്പം നിന്ന് പ്രവർത്തിച്ചവർക്ക് ചടങ്ങിൽ വച്ച് ഉപഹാരവും സർട്ടിഫിക്കറ്റും നൽകി ആദരിച്ചു.\n1. ഒക്ടോബർ2ഗാന്ധിജയന്തി ദിനത്തിൽ ഇരിങ്ങാലക്കുട ബൈപ്പാസ് – ഞവരികുളം റോഡ് പരിസരം ശുചീകരണ പരിപാടിയെ സംബന്ധിച്ച് വൈശാഖ്, ഹരിനാഥ് എന്നിവർ സംസാരിച്ചു. രാവിലെ 7.30 ഓടെ ശുചീകരണം ആരംഭിക്കാനും, പരിപാടിയിൽ ഇരിങ്ങാലക്കുട നാഷണൽ ഹയർ സെക്കണ്ടറി സ്കൂൾ, നമ്പൂതിരിസ് കോളേജ് വിദ്യാർത്ഥികൾ പങ്കെടുക്കുമെന്നും ഇവർക്കാവശ്യമായ ഭക്ഷണം, മറ്റു അവശ്യ സാധനങ്ങൾ നൽകാനും തീരുമാനിച്ചു. ഭക്ഷണം ബൈപ്പാസ് റോഡിൽ സൗകര്യപ്രദമായിടത്ത് വച്ചു നൽകാനും തീരുമാനമായി.\n2. MyIJK ക്ലീൻ ഇരിങ്ങാലക്കുട പദ്ധതിയുടെ ഭാഗമായി മുനിസിപ്പാലിറ്റിയുമായി ചേർന്ന് മാലിന്യങ്ങൾ വേർതിരിച്ചു ശേഖരിച്ചു സംസ്കരിക്കുന്നത്തിനെ പറ്റി സംസാരിച്ചു.\n3. ഒക്ടോബർ 1 ന് വൈകീട്ട് ശുചീകരണത്തിന് ആവശ്യമായ ആയുധങ്ങൾ ശേഖരിക്കാൻ തീരുമാനിച്ചു.\n4. ഒക്ടോബർ2ന് ശേഷവും ക്ലീൻ ഇരിങ്ങാലക്കുട പദ്ധതി വേണ്ട വിധത്തിൽ വിജയകരമായി മുൻപോട്ട് കൊണ്ടു പോകാൻ തീരുമാനിച്ചു.\n5. ഒക്ടോബർ 14,15 തീയ്യതികളിൽ FAF കിറ്റുകൾ നൽകാനും. എല്ലാ അംഗങ്ങളും പങ്കെടുക്കാനും തീരുമാനിച്ചു.\n6. MyIJK യുടെ തുടർന്നുള്ള പ്രധാന പരിപാടികളിൽ വിശ്വത്തിനെ വിശിഷ്ടാതിഥിയായി ക്ഷണിക്കണമെന്ന ആവശ്യം എല്ലാവരും അഗീകരിച്ചു.\nയോഗത്തിൽ പുതിയ ഭാരവാഹികളെ തിരഞ്ഞെടുക്കുകയും എല്ലാ അംഗങ്ങളും സമ്മതം അറിയിക്കുകയും ചെയ്തു.\nപ്രസിഡന്റ് – ഹരിനാഥ് കെ\nവൈസ് പ്രസിഡന്റ് – രാജേന്ദ്രൻ അമ്മനത്ത്\nസെക്രെട്ടറി – സിജോ പള്ളൻ\nജോയിന്റ് സെക്രെട്ടറി – ശ്രീജിത്ത് സി നായർ\nട്രേഷറർ – സനിൽ വി\n● സുമേഷ് കെ നായർ\n● വൈശാഖ് എം എൽ\n● രാഹുൽ റ്റി ആർ\n● ഹരികൃഷ്ണൻ എൻ\n● നിഖിൽ കൃഷ്ണ\n● ഡാനി ഡേവിസ്\n● ഹിതേഷ് യു വാര്യർ\n● ബിനിൽ ബി ദാസ്\nയോഗത്തിൽ ശ്രീജിത്ത് മാഷ്, RN പണിക്കർ, നിഖിൽ, ഹിതേഷ്, ഡാനി, രോഹിത്ത് എന്നിവർ ആശംസകൾ അർപ്പിക്കുകയും വൈശാഖ് നന്ദിയും പറഞ്ഞു.


ഒരു രാത്രിയിൽ ആറ് പുരുഷന്മാർക്കൊപ്പം വരെ കിടക്കപങ്കിട്ടു, മുപ്പത് വയസിനിടെ യുവതി അന്തിയുറങ്ങിയത് 200 പുരുഷന്മാർക്കൊപ്പം\nPublished on Sunday 10 March 2019 3:09 PM IST\nഎന്നാൽ ഇയാൻ എന്ന യുവാവിനെ കണ്ടതോടെ കാര്യങ്ങളെല്ലാം കീഴ്‌മേൽ മറിഞ്ഞു. തന്റെ രോഗാവസ്ഥ നിയന്ത്രിക്കണമെന്ന് ലോറിയിൽ അതിയായ ആഗ്രഹമുണ്ടായി. ഇതിനിടയിൽ ലോറി ഒരു ആൺകുഞ്ഞിന് ജന്മംനൽകി. തന്റെ കുത്തഴിഞ്ഞ ജീവിതം മകനെ സാരമായി ബാധിക്കുമെന്ന് മനസിലാക്കിയതോടെ രോഗം പൂർണമായി മാറ്റാൻ സ്ഥിരമായി കൗൺസിലിംഗിനും മറ്റും പോകാൻ തുടങ്ങി. എന്നാൽ ഇതിനിടയിൽ ഇയാനുമായി വേർപിരിഞ്ഞതോടെയാണ് നോവൽ എഴുതണമെന്ന ആഗ്രഹം തുടങ്ങിയത്. ഒരിക്കൽ തന്നെ നിയന്ത്രിച്ചിരുന്ന ലൈംഗിക ആസക്‌തിയെ പൂർണമായും നിയന്ത്രിച്ചതിന്റെ അഭിമാനത്തിലാണ് ഇന്ന് ലോറി. ഒപ്പം സമാനമായ രോഗം ബാധിച്ചവരുടെ കൂട്ടായ്‌മയ്‌ക്കൊപ്പം ചേർന്ന് പ്രവർത്തിക്കാനും സമയം കണ്ടെത്തുന്നു.


ഹിമാചലിലെ മണ്ണിടിച്ചില്; 11 മരണം, നിരവധി പേര് മണ്ണിനടയില് കുടുങ്ങി,രക്ഷാപ്രവര്‍ത്തനം തുടരുന്നു | eleven people died in himachal pradesh landslide\nഹിമാചലിലെ മണ്ണിടിച്ചില്; 11 മരണം, നിരവധി പേര് മണ്ണിനടയില് കുടുങ്ങി,രക്ഷാപ്രവര്‍ത്തനം തുടരുന്നു\nഹിമാചല് ട്രാന്‍സ്‌പോര്‍ട്ട് കോര്‍പറേഷന് ബസും ട്രക്കും വിനോദ സഞ്ചാരികളുടെ കാറുകളും അപകടത്തില്‍പ്പെട്ടു. മണ്ണും പാറയും ഇടിഞ്ഞു വീണതോടെ വാഹനങ്ങളും പൂര്‍ണമായി തകര്‍ന്നു.\nShimla, First Published Aug 11, 2021, 7:27 PM IST\nഷിംല: ഹിമാചൽ പ്രദേശിലെ കന്നൗരിൽ ദേശീയപാതയില് കനത്ത മണ്ണിടിച്ചിലില് മരണം 11 ആയി. നിരവധി പേര് മണ്ണില് കുടുങ്ങി കിടക്കുന്നതായാണ് വിവരം. ഉച്ചയ്ക്ക് 12.45 ന് വാഹനങ്ങൾ ദേശീയ പാതയിലൂടെ കടന്നു പോകുമ്പോഴായിരുന്നു അപകടം. ഹിമാചല് ട്രാന്‍സ്‌പോര്‍ട്ട് കോര്‍പറേഷന് ബസും ട്രക്കും വിനോദ സഞ്ചാരികളുടെ കാറുകളും അപകടത്തില്‍പ്പെട്ടു. മണ്ണും പാറയും ഇടിഞ്ഞു വീണതോടെ വാഹനങ്ങള് പൂര്‍ണമായി തകര്‍ന്നു. ഗതാഗതവും തടസപ്പെട്ടു. ദിവസങ്ങളായി തുടരുന്ന കനത്ത മഴയെ തുടര്‍ന്നാണ് മണ്ണിടിച്ചില് ഉണ്ടായതെന്നാണു റിപ്പോര്‍ട്ട്.\nമണ്ണിടിച്ചിലുണ്ടായ വിവരം പുറത്ത് വന്നതോടെ അടിയന്തര രക്ഷപ്രവർത്തനത്തിന് ഹിമാചൽ പ്രദേശ് മുഖ്യമന്ത്രി ജയറാം ഠാക്കൂർ നിർദ്ദേശം നൽകി. ആദ്യഘട്ടത്തിൽ ഇന്തോ ടിബറ്റന് ബോര്‍ഡര് പൊലീസും ദുരന്ത നിവാരണ സേനയുമാണ് രക്ഷാ പ്രവര്‍ത്തനത്തിന് നേത്യത്വം നൽകിയത്. പിന്നാലെ ദേശീയ ദുരന്തനിവാരണസേനയുടെ 25 പേർ അടങ്ങുന്ന സംഘവും എത്തി. മണ്ണിടിയിൽ ആളുകൾ കുടുങ്ങിക്കിടന്നുണ്ടോ എന്ന സംശയത്തെ തുടർന്നാണ് തെരച്ചിൽ. അതേസമയം പ്രധാനമന്ത്രി നരേന്ദ്രമോദിയും ആഭ്യന്തരമന്ത്രി അമിത് ഷായും ഹിമാചൽ മുഖ്യമന്ത്രിയെ ഫോണിൽ വിളിച്ച് കേന്ദ്രസഹായം ഉറപ്പ് നൽകി.


‘പ്രതിപക്ഷം ആണെങ്കില് ഒരു കൈ നോക്കാം ഇത് പ്രേതമായിപ്പോയില്ലെ’; വീട്ടില് പ്രേതം ഉണ്ടെന്ന ഭയം അരുണാചല് മുഖ്യമന്ത്രിയുടെ വസതി ഗസ്റ്റ് ഹൗസാക്കി\nന്യൂദല്‍ഹി: വീട്ടില് പ്രേതം ഉണ്ടെന്ന ഭയത്തെത്തുടര്‍ന്ന് അരുണാചല് മുഖ്യമന്ത്രിയുടെ വസതി ഗസ്റ്റ് ഹൗസാക്കി. വീട് പഴയതാണ് സൗകര്യങ്ങള് കുറവാണ് തുടങ്ങിയ പല പരാതികളും ജനപ്രതിനിധികള് ഉന്നയിക്കാറുണ്ടെങ്കിലും പ്രേതബാധയെന്ന പരാതി ഉയരുന്ന സംഭവം ഇാതദ്യമായാണ് റിപ്പോര്‍ട്ട് ചെയ്യപ്പെടുന്നത്.\nAlso read ‘ഐ വാന്‍ഡ് ടു സീ മുസ്‌ലിം ഡെഡ് ബോഡീസ്’; സിറാജുന്നീസയുടെ ‘ഘാതകന്’ രമണ് ശ്രീവാസ്ത പിണറായിയുടെ പൊലീസ് ഉപദേഷ്ടാവാകുന്നു\nപ്രേതബാധയ്ക്ക് തെളിവായി നിരവധി സംഭവങ്ങളാണ് അരുണാചല് സര്‍ക്കാര് ചൂണ്ടിക്കാട്ടുന്നത്. പ്രേതബാധയുണ്ടെന്ന വാര്‍ത്തയെത്തുടര്‍ന്ന് പുതിയ മുഖ്യമന്ത്രിയായ പെമ ഖണ്ഡു ഈ വീട്ടിലേക്ക് ഒരിക്കല്‍പ്പോലും എത്തിയതുമില്ല. ഇതേ തുടര്‍ന്നാണ് വീട് ഗസ്റ്റ് ഹൗസാക്കാന് തീരുമാനം വരുന്നത്.\nപ്രേതബാധ ഒഴിപ്പിക്കാനായി മന്ത്രവാദികളെ വിളിച്ചുവരുത്തി ബാധ ഒഴിപ്പിക്കല് ചടങ്ങും അധികൃതര് തന്നെ നടത്തിയിരുന്നു. ബാധ ഒഴിപ്പിക്കാനായി എല്ലാ മതത്തില് നിന്നുള്ള പുരോഹിതന്മാരെയും സര്‍ക്കാര് രംഗത്തിറക്കുകയും ചെയ്തു. എല്ലാവരുടെയും ഒഴിപ്പിക്കല് കര്‍മ്മങ്ങള് കഴിഞ്ഞ ശേഷമാണ് വസതിയെ ഗസ്റ്റ് ഹൗസാക്കി സര്‍ക്കാര് മാറ്റിയിരിക്കുന്നത്.\nസംസ്ഥാനത്ത് മുഖ്യമന്ത്രി പദവിയിലിരുന്ന പലര്‍ക്കും അപകടങ്ങള് സംഭവിച്ചതോടെയാണ് മുഖ്യമന്ത്രിയുടെ വസതിക്കു മേല് കുറ്റം ചാര്‍ത്തപ്പെടുന്നത്. 2009ല് മുഖ്യമന്ത്രിയായിരുന്ന ദേര്‍ജി ഖണ്ഡുവിന്റെ കാലത്താണ് 60 കോടി രൂപ ചെലവഴിച്ച് സര്‍ക്കാര് വീട് നിര്‍മിച്ചത്. തുടര്‍ന്നുള്ള എട്ടു വര്‍ഷ കാലയളവില് ഏഴ് മുഖ്യമന്ത്രിമാരാണ് സംസ്ഥാനത്ത് അധികാര സ്ഥാനത്തെത്തിയത്.\nഇതില് രണ്ടു പേര് ഇന്ന് ജീവനടോയെയുമില്ല. ദോര്‍ജി ഖണ്ഡു ഹെലികോപ്ടര് അപകടത്തിലായിരുന്നു മരണപ്പെട്ടത്. പിന്നീട് അധികാരത്തിലെത്തിയവര്‍ക്കൊന്നും അധികനാള് സ്ഥാനത്ത് തുടരാനും കഴിഞ്ഞില്ല. അധികാരത്തിലെത്തിയ നബാം തുര്‍ക്കി സ്ഥാന നഷ്ടത്തെക്കുറിച്ച് അന്വേഷിച്ചപ്പോള് വാസ്തു ശാസ്ത്രപ്രകാരം വീടിന്റെ സ്ഥാനം ശരിയല്ലെന്ന ഉപദേശമായിരുന്ന ലഭിച്ചത്.\n2016ല് മുഖ്യമന്ത്രിയായിരുന്ന കല്‍ഖോ പുള്ളിനെ ദുരൂഹ സാഹചര്യത്തില് ഇതേ വസതിയിലെ ഫാനിലാണ് തൂങ്ങിമരിച്ച നിലയില് കണ്ടെത്തുന്നത്. ദിവസങ്ങള്‍ക്ക് ശേഷം വസതിയിലെ ഒരു ജീവനക്കാരനെയും പുള് മരിച്ച അതേ ഫാനില് തൂങ്ങി മരിച്ച നിലയില് കണ്ടെത്തിയതോടെയാണ് വസതിയില് പ്രേതബാധയുണ്ടെന്ന് വാര്‍ത്ത പ്രചരിക്കുന്നത്.


How To Wash Silk Sarees At Home in Malayalam: പട്ടു സാരി ഇനി വീട്ടില് തന്നെ കഴുകി സൂക്ഷിക്കാം - Malayalam BoldSky\n17 min ago ഇടവം രാശി: ഓരോ ചുവടും ശ്രദ്ധയോടെ വേണ്ട വര്‍ഷം\n5 hrs ago ജീവിതപാതയില് ഈ രാശിക്ക് മാറ്റങ്ങള് സാധ്യം\n16 hrs ago എണ്ണ എത്ര നാള് വേണമെങ്കിലും കേടാകാതെ സൂക്ഷിക്കാം, പൊടിക്കൈ ഇതാ\n17 hrs ago Happy Republic Day 2021 : റിപ്പബ്ലിക് ദിന സന്ദേശങ്ങള് പ്രിയപ്പെട്ടവര്‍ക്ക്\nസില്‍ക്ക് സാരികള് അതിലോലമായത് മാത്രമല്ല അവ വളരെ ചെലവേറിയതുമാണ്. കാരണം സാധാരണ സാരികളേക്കാള് പൈസയാണ് സില്‍ക്ക് സാരിക്ക്. അതുകൊണ്ട് തന്നെ അവ എല്ലായ്‌പ്പോഴും വളരെ വിശിഷ്ടമായ രീതിയില് പരിഗണിക്കണം. പട്ടു സാരി സൂക്ഷിക്കുന്നതും വാഷിംഗ് രീതികളും കോട്ടണ്, ലിനന് അല്ലെങ്കില് ഡിസൈനര് സാരികളില് നിന്ന് വ്യത്യസ്തമാണ്. ഡ്രൈ ക്ലീനിംഗിനായി അവ സാധാരണയായി നല്‍കാറുണ്ട്, കാരണം അവ വൃത്തിയാക്കാനുള്ള ഏറ്റവും നല്ല മാര്‍ഗ്ഗമാണ്, പക്ഷേ നിങ്ങള്‍ക്ക് വീട്ടിലും ഇത്തരം സാരികള് കഴുകി ഉപയോഗിക്കാവുന്നതാണ്.\nവീട്ടില് തന്നെ എങ്ങനെ നിങ്ങള്‍ക്ക് സില്‍ക്ക് സാരികള് വൃത്തിയാക്കാം എന്ന് നമുക്ക് നോക്കാവുന്നതാണ്. ഇതിന് വേണ്ടി അല്‍പം ശ്രദ്ധിച്ച് വീട്ടില് നിങ്ങള്‍ക്ക് സില്‍ക്ക് സാരികള് വൃത്തിയാക്കാം. വീട്ടില് സില്‍ക്ക് സാരികള് അലക്കുന്നതിന് വേണ്ടി ചില കാര്യങ്ങള് ശ്രദ്ധിക്കാം. ഡ്രൈക്ലീന് ചെയ്യുന്നത് പോലെ തന്നെ സുരക്ഷിതമായി വീട്ടില് നിങ്ങള്‍ക്ക് സില്‍ക്ക് സാരികള് കഴുകാവുന്നതാണ്. വീട്ടില് സില്‍ക്ക് സാരികള് എങ്ങനെ കഴുകാം എന്നതിനെക്കുറിച്ചുള്ള ചില ടിപ്പുകള് ഇതാ.\nതണുത്ത വെള്ളത്തില് കഴുകുക\nഎല്ലായ്‌പ്പോഴും നിങ്ങളുടെ പട്ടു സാരികളോ സില്‍ക്ക് സാരികളോ തണുത്ത വെള്ളത്തില് കഴുകുക. ഒരു ബക്കറ്റ് തണുത്ത വെള്ളം ഉപയോഗിച്ച് കുറച്ച് സോപ്പ് വെള്ളത്തില് ചേര്‍ക്കുക. ശക്തമായ രാസവസ്തുക്കള് സാരിക്ക് കേടുവരുത്തുമെന്നതിനാല് ദയവായി വളരെ മിതമായ സോപ്പ് ഉപയോഗിക്കുക. എന്നാല് സോപ്പിന് പകരമായി നിങ്ങള്‍ക്ക് ബേബി ഷാമ്പൂ ഉപയോഗിക്കാവുന്നതാണ്. ഇതെല്ലാം നിങ്ങള്‍ക്ക് സാരികള്‍ക്ക് തിളക്കവും നിറവും വര്‍ദ്ധിപ്പിക്കും എന്നതിനൊടൊപ്പം തന്നെ സാരിയിലെ അഴുക്ക് പൂര്‍ണമായും ഇല്ലാതാക്കുന്നതിനും സഹായിക്കുന്നുണ്ട്.\nസോപ്പ് കായ നിങ്ങള്‍ക്ക് സില്‍ക്ക് സാരികള് കഴുകുന്നതിന് ഉപയോഗിക്കുന്നതിനുള്ള മികച്ച പ്രകൃതിദത്ത ബദലാണ്. 10 മുതല് 15 വരെ സോപ്പ് കായ് പരിപ്പില് ഒറ്റരാത്രി വെള്ളത്തില് മുക്കിവയ്ക്കുക. സോപ്പ് പള്‍പ്പ് പുറത്തുവരാന് തുടങ്ങുന്നതുവരെ വിത്തുകള് നീക്കം ചെയ്ത് കായ്കള് പിഴിഞ്ഞെടുക്കുക. ശേഷം ഈ ലായനി ഫില്‍ട്ടര് ചെയ്ത് തണുത്ത വെള്ളത്തില് ലയിപ്പിക്കുക. സില്‍ക്ക് സാരി ലായനിയില് മുക്കിവയ്ക്കുക. ഇതെല്ലാം നിങ്ങളുടെ സാരിക്ക് ഗുണമാണ് നല്‍കുന്നത്. സോപ്പിന്റെ എല്ലാ വിധത്തിലുള്ള ഗുണവും സോപ്പ് കായിലും ഉണ്ട് എന്നുള്ളതാണ്.\nകഴുകുമ്പോള് പട്ടു സാരി വളരെ പരുക്കനായി തടവരുത്. പതുക്കെ വേണം ഇത് കഴുകിയെടുക്കുന്നതിന്. കൂടാതെ, കഴുകിയ ശേഷം, സോപ്പ് കുമിളകള് ഇല്ലെന്ന് ഉറപ്പാക്കുക. കഴുകിയ ശേഷം സാരി പിഴിയരുത്. കാരണം അവ സ്ഥിരമായി സാരിയില് ചുളിവുകള് അവശേഷിക്കുന്നതിന് കാരണമാകുന്നുണ്ട്. ഇത്തരം കാര്യങ്ങള് എല്ലാം. ഇത്തരം കാര്യങ്ങള് അല്‍പം ശ്രദ്ധിക്കേണ്ടതാണ്. ഇങ്ങനെ പരിപാലിച്ചാല് അത് സാരികളുടെ ആയുസ്സ് വര്‍ദ്ധിപ്പിക്കും.\nവാഷിംഗ് മെഷിന് ഉപയോഗിക്കുമ്പോള്\nനിങ്ങളുടെ വാഷിംഗ് മെഷീനില് സില്‍ക്ക് സാരികള് കഴുകാമോ എന്ന് നിങ്ങള് ആശ്ചര്യപ്പെടുകയാണെങ്കില്, നിങ്ങളുടെ വാഷിംഗ് മെഷീന് സൗമ്യമായ സൈക്കിള് ഓപ്ഷന് ഉണ്ടെങ്കില് നിങ്ങള്‍ക്ക് അത് ചെയ്യാന് കഴിയും. വാഷിംഗ് മെഷീനില് നിങ്ങള്‍ക്ക് സില്‍ക്ക് സാരികള് കഴുകാം, പക്ഷേ സില്‍ക്ക് വളരെ മൃദുവും അതിലോലവുമായ തുണിയായതിനാല് അതിലോലമായ മോഡില് മാത്രം കഴുകാന് ശ്രദ്ധിക്കണം. സില്‍ക്ക് സാരികള് ഒരിക്കലും ഡ്രയറില് ഇടരുത്. സാധാരണ രീതിയില് ഉണങ്ങുന്നതിന് നിങ്ങള് ശ്രദ്ധിക്കണം.\nനിങ്ങള് വാഷിംഗ് മെഷിന് ഉപയോഗിച്ച് സാരി കഴുകുകയാണെങ്കില്, സാരി മാത്രം കഴുകുന്നതാണ് നല്ലത്. നിറങ്ങള് ഇളകുന്ന മറ്റ് വസ്ത്രങ്ങളോ ജീന്‍സ് പോലുള്ള കട്ടിയുള്ള തുണിത്തരങ്ങളോ ബട്ടണുകളോ ഉള്ള ഒന്നും വയ്ക്കരുത്, കാരണം അവ കഴുകുമ്പോള് സാരിയില് കുടുങ്ങും. ഇത് സാരി നശിക്കുന്നതിന് കാരണമാകുന്നുണ്ട്. പട്ടു പോലുള്ള ഇത്തരം സാരികളില് അല്‍പം ശ്രദ്ധിച്ചാല് മാത്രമെ സൂക്ഷിച്ച് മുന്നോട്ട് കൊണ്ട് പോവാന് സാധിക്കുകയുള്ളൂ.\nസില്‍ക്ക് സാരികളില് നിന്ന് ചായ, കോഫി സ്റ്റെയിന് എന്നിവ നീക്കം ചെയ്യുന്നതിനുള്ള ഫലപ്രദമായ ഉപകരണമാണ് വിനാഗിരി. പകുതി കപ്പ് വെള്ളത്തില് വിനാഗിരി അര കപ്പ് കലര്‍ത്തുക. ഒരു പരന്ന പ്രതലത്തില് സാരി വയ്ക്കുക, വിനാഗിരി മിശ്രിതം ഒരു സ്‌പോഞ്ച് അല്ലെങ്കില് വൃത്തിയുള്ള തുണി ഉപയോഗിച്ച് പുരട്ടുക. പ്രത്യേകിച്ച് കഠിനമായ കോഫി അല്ലെങ്കില് ടീ സ്റ്റെയിനുകള്‍ക്കായി, നേര്‍പ്പിച്ച പതിപ്പിന് പകരം ശുദ്ധമായ വിനാഗിരി ഉപയോഗിക്കാം.\nവിയര്‍പ്പ് മണം പോവാന്\nഒരു തവണ ഉടുത്ത് കഴിഞ്ഞ് ഉടനേ തന്നെ കഴുകാന് പലപ്പോഴും കഴിയാറില്ല. എന്നാല് ഇത് വൃത്തിയാക്കുന്നതിന് വേണ്ടി നിങ്ങള് വീട്ടിലെത്തിയ ഉടന്, വിയര്‍പ്പ് കറയുള്ള സ്ഥലങ്ങളില് പേപ്പര് ടവലുകള് ഉപയോഗിക്കുക. അതിനുശേഷം, ബേബി ഷാംപൂ ഉപയോഗിച്ച് തണുത്ത വെള്ളത്തില് കഴുകുന്നത് തുടരുക. ഇത് വിയര്‍പ്പ് നാറ്റം ഇല്ലാതാക്കുന്നതിന് സഹായിക്കുന്നുണ്ട്. അത് മാത്രമല്ല വിയര്‍പ്പിന്റെ കറ പൂര്‍ണമായും ഇല്ലാതാക്കുന്നതിനും സഹായിക്കുന്നുണ്ട്.\nഏതെങ്കിലും ഭക്ഷ്യവസ്തുക്കളുടെ കറ ഉണ്ടെങ്കില്, നിങ്ങള്‍ക്ക് സ്റ്റെയിനില് ടാല്‍ക്കം പൗഡര് ഉപയോഗിക്കാം, കാരണം ഇത് ഗ്രീസ് പൂര്‍ണ്ണമായും ആഗിരണം ചെയ്യും. അതിനുശേഷം നിങ്ങള്‍ക്ക് ഒരു സ്‌പോഞ്ച് ലിക്വിഡ് ഡിറ്റര്‍ജന്റില് ഒഴിച്ച് കറയില് തടവി കഴുകാം. ഇത് പൂര്‍ണമായും ഇത്തരം കറകളെ വീട്ടില് തന്നെ ഇല്ലാതാക്കുന്നതിന് സഹായിക്കുന്നുണ്ട്. വീട്ടില് തന്നെ ചെയ്യാന് ഭയമുള്ളവര്‍ക്ക് പ്രൊഫഷണല് ഡ്രൈ ക്ലീനര്‍മാര്‍ക്ക് സില്‍ക്ക് സാരികള് നല്‍കുന്നത് എല്ലായ്‌പ്പോഴും നല്ലതാണ്.\nഏതെങ്കിലും തരത്തിലുള്ള കറ നീക്കം ചെയ്യാന് സില്‍ക്ക് സാരികളില് ബ്ലീച്ച് ഉപയോഗിക്കരുത്. സില്‍ക്ക് സാരികളുടെ സമ്പൂര്‍ണ്ണ ശത്രുവാണ് ബ്ലീച്ച്, ഇത് തുണിത്തരങ്ങള്‍ക്ക് കേടുവരുത്തും. മാത്രമല്ല, ഇത് സാരിക്ക് മങ്ങിയ രൂപം നല്‍കുകയും മഞ്ഞനിറവും തുണി കീറുകയും ചെയ്യും. അതുകൊണ്ട് മുകളില് പറഞ്ഞ കാര്യങ്ങള് എല്ലാം തന്നെ അല്‍പം ശ്രദ്ധിച്ചാല് നിങ്ങള്‍ക്ക് ഈ പ്രശ്‌നത്തെ ഇല്ലാതാക്കുന്നതിനും തുണിയുടെ ആയുസ്സ് വര്‍ദ്ധിപ്പിക്കുന്നതിനും കഴിയുന്നു.\nMore വൃത്തി News\nകൈകഴുകാന് ഈ രീതി പ്രയോജനകരം\nഅടുക്കളയിലെ ദുര്‍ഗന്ധം അകറ്റാന് ചില വഴികള്\nകൊക്കക്കോള കൊണ്ട് ഇങ്ങനേയും ചില ഉപയോഗങ്ങള്\nപല്ല് തേയ്ക്കാന് മാത്രമല്ല ടൂത്ത് പേസ്റ്റ്\nവൃത്തിയാകാന് വേണ്ടി വൃത്തികേടാക്കുന്നവര്\nവീട്ടിലെ കാണപ്പെടാത്ത അഴുക്ക് ഇടങ്ങള്\nRead more about: silk saree cleaning വൃത്തി സാരി\nHow To Wash Silk Sarees At Home in Malayalam\nHere in this article we are discussing about how to wash your favorite silk sarees at home. Takealook.


Ep-216 to Ep 229 പുതിയ ഫോർമാറ്റിൽ സംഭവം ഉഷാറാണ് – Pahayan Media Malayalam Podcast\nHome › Pahayan's Malayalam Podcast › Ep-216 to Ep 229 പുതിയ ഫോർമാറ്റിൽ സംഭവം ഉഷാറാണ്\nഎല്ലാ ദിവസവും ചെയ്യുന്നത് പോഡ്‌കാസ്റ്റുകൾ ഇവിടെ ഇടുന്നത് നിർത്തിയപ്പോൾ ഇവിടെ അപ്‌ഡേറ്റുന്നത് തന്നെ അങ്ങ് നിന്നു…. 14 ദിവസം കഴിഞ്ഞിട്ടാണ് ഇവിടെ പോസ്റ്റുന്നത്… അതിനിടെ പലതും നടന്നല്ലോ നമ്മുടെ പോഡ്‌കാസ്റ്റു ലോകത്ത്…\nചെക്കോവിന്റെയും മാർക്കേസിന്റെയും കഥകൾ…. Effortless എന്നും Hype എന്നും രണ്ടു പുസ്തകങ്ങളെ കുറിച്ച് എപ്പിസോഡുകൾ…. Transparent ആവുന്നതിനെ കുറിച്ചും…. വായനാശീലം വളർത്തുന്നതിനെ കുറിച്ചും…. കുട്ടികളുടെ പഠന രീതിയെ കുറിച്ചും…. ആത്മവിശ്വാസത്തെ കുറിച്ചും യാത്രകളെ കുറിച്ചും ഒക്കെ എപ്പിസോഡുകൾ…\nനിങ്ങൾ സ്ഥിരം പോഡ്‌കാസ്റ്റു കേൾക്കുന്നവരാണെങ്കിൽ ഇത് പുതിയ വാർത്തയല്ല…. നിങ്ങൾ പോഡ്‌കാസ്റ്റുകൾ കേൾക്കാത്തവരാണെങ്കിൽ നിങ്ങൾക്ക് പോഡ്കാസ്റ്റ് Spotify, Google, Apple, Audible അങ്ങനെ എല്ലാ പ്രധാന പോഡ്കാസ്റ്റിങ്ങ് പ്ലാറ്റുഫോമുകളിലും കേൾക്കാം.\nഇതാ 229ആം എപ്പിസോഡിന്റെ ലിങ്ക്… ബാക്കി നിങ്ങൾക്ക് അവിടെ നിന്നും കേൾക്കും…. ഈ എപ്പിസോഡ് conflict resolution എന്ന വിഷയമാണ് പ്രൊഫഷണൽ ഡെവലപ്മെന്റ് ആസ്പദമാക്കി ഒരു എപ്പിസോഡ്.\n‹ ഈ ആഴ്ച്ചത്തെ പോഡ്കാസ്റ്റുകൾ EP-212 to EP-215\nEp 230 to Ep 260 ›\nCategories: Pahayan's Malayalam Podcast\nTags: മലയാളം പോഡ്കാസ്റ്, Kerala Podcast, malayalam motivation, malayalam podcast, Malayali


കല്ലമ്പലത്ത് നവവധു കഴുത്തറുത്ത് മരിച്ച നിലയിൽ\nHomeNewsCrimeകല്ലമ്പലത്ത് നവവധു ഭർത്തൃഗൃഹത്തിൽ മരിച്ച സംഭവം.അന്വേഷണം ഊർജിതമാക്കി പൊലീസ്\nകല്ലമ്പലത്ത് നവവധു ഭർത്തൃഗൃഹത്തിൽ മരിച്ച സംഭവം.അന്വേഷണം ഊർജിതമാക്കി പൊലീസ്\nമുത്താന ഗുരുനഗർ സുനിത ഭവനിൽ ആതിരയാണ് (24) മരിച്ചത്\nകല്ലമ്പലത്ത് നവവധുവിനെ ഭർത്താവിന്റെ വീട്ടിലെ ടോയ്ലറ്റിൽ കഴുത്തറുത്ത് മരിച്ച നിലയിൽ കണ്ടെത്തിയ സംഭവത്തിൽ അന്വേഷണം ഊർജിതമാക്കി പൊലീസ് . കല്ലമ്പലം മുത്താന ഗുരുനഗർ സുനിത ഭവനിൽ ആതിരയാണ് (24) മരിച്ചത്. വീട്ടിൽ മറ്റാരുമില്ലാത്ത സമയത്ത് ഇന്നലെ രാവിലെയായിരുന്നു സംഭവം. ഇന്നലെ\nരാവിലെ 8ന് സുനിതയുടെ ഭർത്താവ് ശരത്ത് സമീപത്ത് താമസിക്കുന്ന പിതാവുമായി കൊല്ലത്തെ ആശുപത്രിയിൽ പോയിരുന്നു. രാവിലെ 11 മണിയോടെ വർക്കല വെന്നിയോട്ട് നിന്ന് ആതിരയുടെ അമ്മ ശ്രീന വീട്ടിൽ വന്നപ്പോൾ കതകു തുറന്നു കിടന്ന നിലയിലായിരുന്നു. ആതിരയെ കാണാതെ വിളിച്ചപ്പോൾ ഫോൺ സ്വിച്ച് ഓഫ് ആയിരുന്നു. തുടർന്ന് ശരത്തിനെ ഫോണിൽ ബന്ധപ്പെട്ടു.\nഒടുവിൽ ശരത്ത് എത്തി പരിശോധിച്ചപ്പോഴാണ് ടോയ്ലറ്റ് അകത്തു നിന്ന് കുറ്റി ഇട്ടിരിക്കുന്നതായി കണ്ടെത്തിയത്. വാതിൽ പൊളിച്ച് അകത്തു കയറിയെങ്കിലും കഴുത്തറുത്ത് രക്തം വാർന്ന ആതിരയുടെ മരണം സംഭവിച്ചിരുന്നതായി പൊലീസ് പറഞ്ഞു. സമീപത്തു നിന്ന് കത്തിയും കണ്ടെടുത്തു. ഉടൻ തന്നെ ആശുപത്രിയിൽ എത്തിച്ചെങ്കിലും മരിച്ചു. വിദേശത്ത് ജോലിയുള്ള ശരത്ത് വിവാഹത്തിനായാണ് മാസങ്ങൾക്ക് മുമ്പ് നാട്ടിൽ എത്തിയത്. തുടർന്ന് ആതിരയുടെ ബന്ധുക്കൾനൽകിയ പരാതിയിൽ കേസെടുത്ത് അന്വേഷണം ആരംഭിച്ചതായി കല്ലമ്പലം പൊലീസ് അറിയിച്ചു.ആതിരയുടെ മൃതദേഹം കൊവിഡ് പരിശോധനയ്ക്കും പോസ്റ്റുമോർട്ടത്തിനുമായി തിരുവനന്തപുരം മെഡിക്കൽ കോളേജിലേക്ക് മാറ്റി.\nകൊല്ലത്ത് വീട്ടമ്മ കുളിമുറിയിൽ മരിച്ച സംഭവം ; ഭർത്താവ്…\nവധു ഭർതൃ വീട്ടിൽ തൂങ്ങിമരിച്ച നിലയിൽ ; തിരുവനന്തപുരം…\nഇടുക്കി തൊട്ടിക്കാനത്ത് കടയുടമ ആത്മഹത്യ ചെയ്തു ;…\nതെന്മലയിൽ പിക്കപ് വാൻ നിയന്ത്രണം വിട്ട് ഇടിച്ച് കയറി മൂന്ന്…\nയുവാവ് വെടിയേറ്റ് മരിച്ചു ; മണ്ണാര്‍ക്കാട്\nടിപ്പർ ലോറി ഇടിച്ചു രണ്ടു വയസുകാരൻ മരിച്ചു ; ഇടുക്കിയിൽ\nPrevious articleകോവിഡ് വാക്‌സിന് കുത്തിവയ്പ്പ്; കേരളം സുസജ്ജം\nNext articleസിവിൽ സർവ്വീസ് ;പ്രവേശനം നേടിയ മൂന്ന് മലയാളികൾക്ക് കേരള കേഡർ


എന്‍എസ്എസുമായി ചര്‍ച്ചയ്ക്ക് തയ്യാര്; തെറ്റിദ്ധാരണകള് മാറ്റുമെന്ന് മന്ത്രി കടകംപള്ളി സുരേന്ദ്രന് - Samakalika Malayalam\nഎന്‍എസ്എസുമായി ചര്‍ച്ചയ്ക്ക് തയ്യാര്; തെറ്റിദ്ധാരണകള് മാറ്റുമെന്ന് മന്ത്രി കടകംപള്ളി സുരേന്ദ്രന്\nBy സമകാലികമലയാളം ഡെസ്‌ക് | Published: 03rd November 2018 01:26 PM |\nLast Updated: 03rd November 2018 01:26 PM | A+A A- |\nതിരുവനന്തപുരം: ശബരിമല വിഷയത്തില് എന്‍എസ്എസുമായി ചര്‍ച്ചയ്ക്ക് തയ്യാറാണെന്ന് ദേവസ്വം മന്ത്രി കടകംപള്ളി സുരേന്ദ്രന്. തെറ്റിദ്ധാരണകള് മാറ്റാന് സര്‍ക്കാര് തയ്യാറാണ്. അക്കാര്യത്തില് സര്‍ക്കാരിന് തുറന്ന മനസ്സാണെന്നും കടകംപള്ളി പറഞ്ഞു.\nഎന്‍എസ്എസിന് ശബരിമല സ്ത്രീ പ്രവേശനവിഷയത്തില് മാത്രമല്ല, കേരളീയ സമൂഹത്തില് ഉയര്‍ന്നുവരുന്ന പ്രശ്‌നങ്ങളിലും തങ്ങളുടെതായ നിലപാടുകള് ഉള്ള പ്രസ്ഥാനമാണ്. ആ നിലപാട് ഉറക്കെ പറയാന് അവര് ഒരിക്കലും മടിച്ചിട്ടുമില്ല. അത്തരം നിലപാടുകളെ സര്‍വാത്മനാ സ്വാഗതം ചെയ്യുന്നവരാണ് കേരളത്തിലെ ഇടതുപക്ഷ സര്‍ക്കാര്. സര്‍ക്കാരിന് എന്തെങ്കിലും പറായന് ഉണ്ടെങ്കില് സര്‍ക്കാരും അതിന് തയ്യാറാവും. ഏതെങ്കിലും തെറ്റിദ്ധാരണയുണ്ടെങ്കില് അത് മാറ്റാന്\nനടപടികള് സ്വീകരിക്കും. സര്‍ക്കാരിന് അക്കാര്യത്തില് ഒരു ബുദ്ധിമുട്ടുമില്ലെന്ന് മന്ത്രി കടകം പള്ളി പറഞ്ഞു.\nഎന്‍എസ്എസിന്റെ മേലാംകോട് കരയോഗം ഓഫീസിന് നേരെയും ചട്ടമ്പി സ്വാമി സ്മരാകത്തിന് നേരെയുണ്ടായ ആക്രമണത്തില് സര്‍ക്കാരിന് വേണ്ടി ഖേദം പ്രകടിപ്പിക്കുന്നു. ശബരിമല സ്ത്രീ പ്രവേശന വിഷയത്തില് നിലനില്‍ക്കുന്ന അന്തരീക്ഷത്തെ നല്ലതോതില് വഷളാക്കിയെടുക്കുക എന്ന ഉദ്ദേശ്യത്തോടെയാണ് ഈ സ്മാരകമന്ദിരത്തിന് നേരെയും ചരിത്രപുരുഷന്റെ പ്രതിമക്ക് നേരെയും നടന്ന ആക്രമം. ആക്രമികളെ കണ്ടെത്താന് പാഴുര്‍പടിവരെ പോയി പ്രശ്‌നം വെച്ചുനോക്കേണ്ട കാര്യമില്ലെന്നും മന്ത്രി പറഞ്ഞു.\nബിജെപിക്കും ആര്‍എസ്എസിനും നല്ല സ്വാധീനമുള്ള പ്രദേശമാണ് മേലാംകോട്. 2400 വോട്ടിനാണ് നഗരസഭയില് ഇവിടെ ബിജെപി ജയിച്ചത്. ആര്‍എസ്എസ് ബിജെപി അറിവോടെയാണ് ആക്രമണം. സുകുമാരന്‍നായരുടെ പേര് എഴുതിയ റീത്തും ആക്രമികള് വെച്ചിരുന്നു. സമീപനാളുകളില് തങ്ങള്‍ക്ക് ഇഷ്ടമില്ലാത്ത വ്യക്തികളെ വകവരുത്തണമെന്ന ആഗ്രഹിച്ച സംഘടനയാണ് അതിന് പിന്നില്. അത് ആരാണെന്ന് നാട്ടുകാര്‍ക്കറിയാം. സന്ദീപാനന്ദഗിരിയുടെ ആശ്രമം ആക്രമിച്ചപ്പോഴും അവര് റീത്ത് സമര്‍പ്പിച്ചിരുന്നു. പൊലീസിന്റെ ശാസ്ത്രീയ സംവിധാനങ്ങള് ഉപയോഗപ്പെടുത്തി യഥാര്‍ത്ഥ പ്രതികളെ പിടികൂടണമെന്നും മന്ത്രി പറഞ്ഞു.\nകടകംപള്ളി സുരേന്ദ്രന് എന്‍എസ്എസ് ചര്‍ച്ച


Rikoooo - ഷട്ടിൽ ലോഞ്ച് 06 (2) FS2004 ഇറക്കുമതി\nവലുപ്പം 1 എം.ബി.\nഡൗൺലോഡുകൾ9905\nരചയിതാവ്: റോൺ ജെഫേഴ്സ്\nബഹിരാകാശ ഷട്ടിലുകൾ എന്ന സമാരംഭിക്കലുകളും ഓഫ് പ്രകൃതിദൃശ്യം. രണ്ട് ലോഞ്ച് പ്രദേശങ്ങൾ സജീവമാണ്. ചോയ്സ് "ഒരു ഫ്ലൈറ്റ് തിരഞ്ഞെടുക്കുക." വരുത്തുക ഷട്ടിൽ ലോഞ്ച് 06 ക്ലിക്ക് ചുവടെ ഒരു ഫ്ലൈറ്റ് തിരഞ്ഞെടുക്കുക. രണ്ട് സമകാലിക വിക്ഷേപണങ്ങൾ അടുത്ത ഒന്നു തുടങ്ങും മുമ്പ് പിന്നെ നിങ്ങൾ 12 മിനിറ്റ് കാത്തിരിക്കണം. അതു സംഭവിച്ചാൽ അല്ല അടച്ച് വീണ്ടും FS2004 പുനരാരംഭിക്കും\nവിമാനത്താവളത്തിന്റെ കോഡ് X68\nപ്രധാനം: നിങ്ങളുടെ PC ചെയ്തതു installaion ഒരിക്കൽ അവിടെ പ്രഖ്യാപിക്കാൻ യാതൊരു ഇഴചേർത്ത അത് ആഡ് ഷട്ടിൽ ലോഞ്ച് 06 (1) യുടെ കൊണ്ടത്രെ.\nഷട്ടിൽ ലോഞ്ച് 06 (1) ഷട്ടിൽ ലോഞ്ച് 06 (2) മുമ്പ് ഇൻസ്റ്റാൾ ചെയ്യണം.\nനല്ല ഫ്ലൈറ്റ് ശ്രദ്ധയും: അതു ചൂടുള്ള ബുദ്ധിമുട്ടാണ്!


അങ്കണവാടി വര്‍ക്കേഴ്‌സ് ആന്‍ഡ് ഹെല്‍പ്പേഴ്‌സ് യൂണിയന് പ്രതിഷേധ സമരം സംഘടിപ്പിച്ചു.\nതൃശൂർ : ഉത്തര്‍പ്രദേശിലെ ക്ഷേത്രത്തിനുള്ളില് ബലാത്സംഗത്തിനിരയായി കൊല്ലപ്പെട്ട അങ്കണവാടി ജീവനക്കാരിക്ക് നീതി ലഭിക്കണമെന്നാവശ്യപ്പെട്ട് അങ്കണവാടി വര്‍ക്കേഴ്‌സ് ആന്‍ഡ് ഹെല്‍പ്പേഴ്‌സ് യൂണിയന് സി.ഐ.ടി.യു ചൂണ്ടല് പഞ്ചായത്ത് കമ്മിറ്റിയുടെ നേതൃത്വത്തില് പ്രതിഷേധ സമരം സംഘടിപ്പിച്ചു.\nകേച്ചേരി സെന്ററില് നടന്ന സമരം സി.പി.എം. കേച്ചേരി ലോക്കല് സെക്രട്ടറി സി.എഫ്.ജെയിംസ് ഉദ്ഘാടനം ചെയ്തു. ബിന്ദു ടീച്ചര് അധ്യക്ഷയായി. ചൂണ്ടല് പഞ്ചായത്ത് വൈസ് പ്രസിഡണ്ട് പി.ടി.ജോസ്, കെ.വി. ബീന, ശോഭ അശോകന് തുടങ്ങിയവര് സംസാരിച്ചു. കൊല്ലപ്പെട്ട അങ്കണവാടി ജീവനക്കാരിയുടെ കുടുംബത്തിന് നഷ്ടപരിഹാരം നല്‍കുക.\nജീവനക്കാരിയുടെ കുടുംബത്തിലെ ഒരാള്‍ക്ക് സര്‍ക്കാര് ജോലി നല്‍കുക. കൊലപാതക കേസിലെ പ്രതികളെ മാതൃക പരമായി ശിക്ഷിക്കുക തുടങ്ങിയ ആവശ്യങ്ങളും ഉന്നയിച്ചായിരുന്നു അങ്കണവാടി വര്‍ക്കേഴ്‌സ് ആന്‍ഡ് ഹെല്‍പ്പേഴ്‌സ് യൂണിയന് സി.ഐ.ടി.യു.വിന്റെ നേതൃത്വത്തില് പ്രതിഷേധ സമരം സംഘടിപ്പിച്ചത്.\nഇന്ത്യൻ സൂപ്പർ ലീഗ് ഗോവ രണ്ട് ഗോളിന് മുന്നിൽ,\nകോവിഡ് രോഗ വ്യാപനം: മൈക്രോകണ്ടയിന്‍മെന്റ് സോണുകള് പ്രഖ്യാപിക്കും\nബിജെപിയുമായി സഖ്യമില്ല ; യുപിയിൽ ഒറ്റയ്ക്ക് മത്സരിക്കും : ജെഡിയു\nദുബായിൽ നിന്ന് നാട്ടിലേക്ക് പോകുന്നവർക്ക് കോവിഡ് പരിശോധന…


ഒഴുകിനടക്കുന്ന തലയോട്ടികൾ – Palathully\nby Jinesh PS January 23, 2018\nby Jinesh PS January 23, 2018 134 പേർ വായിച്ചു\nസെപ്റ്റംബർ 29, 1935; സ്കോട്ട്ലണ്ടിലെ ഒരു ഗ്രാമ പ്രദേശത്ത് കൂടി സായാഹ്ന സവാരിക്കിറങ്ങിയതായിരുന്നു സൂസൻ ജോൺസൺ. പാറകളിൽ തട്ടി കളകളാരവം മുഴക്കി ഒഴുകിക്കൊണ്ടിരിക്കുന്ന അരുവിയിൽ ഒരു കെട്ട് ശ്രദ്ധയിൽപ്പെട്ടു. കെട്ടിൽ പുറത്ത് കാണത്തക്കവിധം നീണ്ട് കാണുന്ന ഒരു മനുഷ്യന്റെ കയ്യും. വിവരം പൊലീസിൽ അറിയിച്ചു.\nനദിയിൽ നിന്നും രണ്ട് തലയോട്ടികളും4പൊതി കെട്ടുകളും ലഭിച്ചു. ബെഡ് ഷീറ്റിലും പത്രക്കടലാസിലും പൊതിഞ്ഞതായിരുന്നു ശരീരഭാഗങ്ങൾ. ഓഗസ്റ്റ്6ലെയും 31 ലെയും ഡെയിലി ഹെറാൾഡ്, സെപ്റ്റംബർ 15 ആം തീയതിയിലെ സൺഡേ ഗ്രാഫിക്, തീയതി വായിക്കാൻ സാധിക്കാത്ത സൺഡേ ക്രോണിക്കിൾ എന്നിവയായിരുന്നു പത്രങ്ങൾ.\nശരീര ഭാഗങ്ങൾ എഡിൻബർഗ് സർവ്വകലാശാലയിലെ അനാട്ടമി വിഭാഗത്തിലേക്ക് അയച്ചു. 70 പീസുകൾ ഉള്ള ഒരു ജിഗ്സോ പസിൽ, ജീർണ്ണിച്ച മനുഷ്യശരീരഭാഗങ്ങൾ.\nഫോറൻസിക് വിദഗ്ധനായ പ്രഫ. ജോൺ ഗ്ലൈസ്റ്റർ, ഡോ. ഗിൽബർട്ട് മില്ലർ എന്നിവരാണ് വിശദമായ പരിശോധന നടത്തിയത്. പ്രാഥമിക പോസ്റ്റ്മോർട്ടം പരിശോധന നടത്തിയത് ജെയിംസ് കൂപ്പറും സിഡ്‌നി സ്മിത്തും.\nരണ്ട് സ്ത്രീകളുടെ മൃതദേഹങ്ങൾ ആണിതെന്ന് പരിശോധനയിലൂടെ കണ്ടെത്തി. രണ്ടുപേരും തമ്മിൽ ആറ് ഇഞ്ചിന്റെ ഉയരവ്യത്യാസം ഉണ്ടെന്നും കണ്ടെത്തി. ശരീരഭാഗങ്ങൾ മുറിച്ച രീതിയിൽ നിന്നു തന്നെ കൊലയാളി ഒരു അനാട്ടമി വിദഗ്ധൻ ആയിരിക്കും എന്ന അനുമാനത്തിൽ എത്തി, മിക്കവാറും ഒരു ഡോക്ടർ. തിരിച്ചറിയാതിരിക്കാനായി മുഖത്തെ ത്വക്ക്, കണ്ണുകൾ, ചെവി എന്നിവ മുറിച്ചു മാറ്റിയിരിക്കുന്നു, വിരലടയാളം ലഭിക്കാതിരിക്കാനായി വിരലുകളുടെ അറ്റം മുറിച്ചു മാറ്റിയിരിക്കുന്നു, പല്ലുകൾ പരിശോധിച്ച് കണ്ടെത്താതിരിക്കാനായി പല്ലുകൾ പറിച്ചെടുത്തിരിക്കുന്നു. എങ്കിലും തലയിൽ നിന്നും കുറച്ച് തലമുടി ലഭിക്കുകയുണ്ടായി.\nനദിയുടെ മറ്റുഭാഗങ്ങളിൽ നിന്നും മുറിച്ചു മാറ്റപ്പെട്ട വിരലുകളുടെ അഗ്രഭാഗം ലഭിച്ചു. കുറച്ച് കഷ്ടപ്പെട്ടിട്ടാണെങ്കിലും അതിൽനിന്നും വിരലടയാളം കണ്ടുപിടിക്കാൻ ഗ്ലൈസ്റ്റർക്കായി.\nതലയോട്ടിയിലെ സ്യൂച്ചർ പരിശോധനയിൽ നിന്നും, കയ്യിലേയും കാലുകളിലേക്കും നീളമുള്ള എല്ലുകളുടെ പരിശോധനയിൽ നിന്നും പല്ലിന്റെ റൂട്ട് പരിശോധനയിൽ നിന്നും മരിച്ചവരുടെ പ്രായം കണക്കാക്കാനായി. ഇവയിൽ പലതിന്റെയും എക്സ് റേ പരിശോധന പ്രായം കണക്കാക്കുന്നതിന് വളരെ സഹായകരമായി. ഈ പരിശോധനകളിൽ നിന്നും മരിച്ചവരിൽ ഒരാൾ 20 വയസ്സുള്ള യുവതിയാണെന്നും രണ്ടാമത്തെയാൾ ഒരു മധ്യവയസ്കയാണ് എന്നും കണ്ടെത്തി.\nമരണ കാരണം കണ്ടുപിടിക്കാൻ ഒട്ടും ബുദ്ധിമുട്ടുണ്ടായില്ല. ഒരാളുടെ ശരീരത്തിൽ വാരിയെല്ലുകൾക്കു ഒടിവും നെഞ്ചിൽ കുത്തേറ്റ മുറിവും ഉണ്ടായിരുന്നു, കൂടെ ശരീരത്തിന്റെ പലഭാഗത്തും ചതവുകളും, കഴുത്തിൽ ഗുരുതരമായ പരിക്കുകളും. രണ്ടാമത്തെ ആളുടെ ശരീരത്തിൽ ചതവുകളും മറ്റും ധാരാളം കാണപ്പെട്ടു.\nശരീരഭാഗങ്ങൾ പൊതിഞ്ഞിരുന്ന സൺഡേ ഗ്രാഫിക് പത്രം ഒരു സ്പെഷൽ എഡിഷൻ ആയിരുന്നു എന്ന് പൊലീസ് കണ്ടെത്തി, ലങ്കാസ്റ്റർ ഭാഗത്ത് മാത്രം വിതരണം ചെയ്തിരുന്ന ഒന്ന്. ആ ഭാഗത്തുണ്ടായിരുന്ന ഒരു പാഴ്സി ഡോക്ടറിൽ സംശയം തോന്നി, ഡോ. ബുക്ദ്യാർ റംസ്തംജി ഹക്കീം. ഡോ. ബക് റക്സ്റ്റൺ എന്ന ചുരുക്കപ്പേരിലാണ് ആൾ അറിയപ്പെട്ടിരുന്നത്. 1899, മാർച്ച് 21 ന് മുംബൈയിലാണ് ഡോ ജനിച്ചത്.\nശരീരഭാഗങ്ങൾ ലഭിക്കുന്നതിന്5ദിവസം മുമ്പ് ഡോക്ടറുടെ ഒരു പരാതി ലങ്കാസ്റ്റർ പൊലീസിന് ലഭിച്ചിരുന്നു. തന്റെ ഭാര്യയെയും വീട്ടുജോലിക്കാരിയെയും കാണാനില്ല എന്നായിരുന്നു പരാതി. വീട്ടുജോലിക്കാരി തുണി അലക്കുകാരനാൽ ഗർഭിണിയാക്കപ്പെട്ടു എന്നും അബോർഷനായി അവർ രണ്ടുപേരും പണം മോഷ്ടിച്ചു കടന്നു എന്നുമായിരുന്നു ആരോപണം. ശരീരഭാഗത്തോടൊപ്പം കിട്ടിയ ബ്ലൗസ് വീട്ടുജോലിക്കാരിയുടെ ബന്ധുക്കളെ കാണിച്ചപ്പോൾ അവർ തിരിച്ചറിഞ്ഞു.\nഡോക്ടറുടെ വീട് വൃത്തിയാക്കുന്ന ആളെ പോലീസ് ചോദ്യംചെയ്തു. സെപ്റ്റംബർ 15-ന് ജോലിക്ക് വരണ്ട എന്ന് ഡോക്ടർ അവരോട് പറഞ്ഞിരുന്നതായി മൊഴി രേഖപെടുത്തി. പതിനാറാം തീയതി ജോലിക്കെത്തിയപ്പോൾ ഡോക്ടറുടെ വീട് ആകെ അലങ്കോലപ്പെട്ട് കാണപ്പെട്ടിരുന്നു എന്നും ബാത്ത്റൂമിൽ മഞ്ഞ കറ പിടിച്ചിരുന്നു എന്നും മുറ്റത്ത് എന്തോ കത്തിച്ച ഒരു കൂന കാണപ്പെട്ടു എന്നും അവർ പറഞ്ഞു. അയൽക്കാരിൽ ഒരാളും ഡോക്ടർക്ക് എതിരായി മൊഴി കൊടുത്തു.\nഒക്ടോബർ 12-ന് ഡോ. ബക് റക്സ്റ്റൺ അറസ്റ്റ് ചെയ്യപ്പെട്ടു. റക്സ്റ്റണ് സംശയരോഗമായിരുന്നു. അദ്ദേഹത്തിന് ഭാര്യയെ വിശ്വാസമില്ലായിരുന്നു. ഭാര്യയും വീട്ടുജോലിക്കാരിയും കൂടി രണ്ടാഴ്ചമുമ്പ് കൂട്ടുകാരെ കാണാൻ പോയിരുന്നു. ഇതിന്റെ പേരിൽ അവർ തമ്മിൽ വഴക്കുണ്ടായിരുന്നു. ഇതിനൊടുവിൽ കഴുത്ത് ഞെരിച്ചും നെഞ്ചിൽ കത്തി കൊണ്ട് കുത്തിയും ഭാര്യയെ കൊലപ്പെടുത്തി. ഇത് കണ്ടു കൊണ്ടുവന്ന വീട്ടുജോലിക്കാരിയും മർദ്ദിച്ച് കൊലപ്പെടുത്തി. കൊലക്ക് ശേഷം ശരീരം പല ഭാഗങ്ങളായി മുറിച്ച്, മൈലുകൾ അകലെയുള്ള നദിയിലൊഴുക്കി.\nകണ്ടെത്തിയ ശരീരഭാഗങ്ങൾ ഭാര്യയുടെയും വീട്ടുജോലിക്കാരിയുടേതുമല്ല എന്നായിരുന്നു ഡോ റക്സ്റ്റൺ വാദിച്ചത്. എന്നാൽ ഫോറൻസിക് മെഡിസിൻ വിദഗ്ധരുടെ മൊഴികൾ അദ്ദേഹത്തിനെതിരായിരുന്നു. പ്രൊഫ. ഗ്ലൈസ്റ്റർ, ഡോ. സിഡ്‌നി സ്മിത്ത്, ഡോ. മില്ലർ എന്നിവർ ശരീരഭാഗങ്ങൾ ആരുടേതാണെന്ന് ശാസ്ത്രീയമായി തെളിയിച്ചിരുന്നു. കോടതി റക്സ്റ്റണ് വധശിക്ഷ വിധിച്ചു. 1936 മെയ് 12-ന് റക്സ്റ്റൺ തൂക്കിലേറ്റപ്പെട്ടു.\nകുറ്റാന്വേഷണ ചരിത്രത്തിൽ വളരെ പ്രാധാന്യമുള്ള ഒരു കേസാണിത്. സൂപ്പർ ഇമ്പോസിഷൻ ടെക്നിക്ക് ചരിത്രത്തിൽ ആദ്യമായി ഉപയോഗിച്ചത് ഈ കേസിലാണ്.\nയഥാർത്ഥ വലിപ്പമുള്ള തലയോട്ടിയുടെ ചിത്രവും മരണപ്പെട്ട വ്യക്തിയുടെ ജീവനുള്ളപ്പോൾ എടുത്ത യഥാർത്ഥ വലിപ്പത്തിലുള്ള മുഖത്തിന്റെ ചിത്രവും തമ്മിൽ താരതമ്യം ചെയ്യുന്നു. സുതാര്യമായ ചിത്രങ്ങൾ മെർജ് ചെയ്യുകയാണ് ചെയ്യുക. External auditory meatus, orbits, anterior nasal spine, chin point, angle of mandible, zygomatic processes, upper alveolar margin, upper orbital margins തുടങ്ങിയവ അനലൈസ് ചെയ്യുന്നു. അതായത് കണ്ണുകൾ ഓർബിറ്റിന്റെ ഉള്ളിൽ തന്നെ വരണം, പുരികങ്ങൾ ഓർബറ്റിന്റെ മാർജിന് മുകളിൽ തന്നെയായിരിക്കണം … അങ്ങനെ ഓരോന്നും താരതമ്യം ചെയ്യുന്നു. ജീവനുള്ളപ്പോൾ എടുത്ത ഫോട്ടോ വലുതാക്കുമ്പോൾ ഉണ്ടാകുന്ന എററും ഫോട്ടോഗ്രാഫുകൾ തമ്മിൽ ഉണ്ടാകുന്ന അലൈൻമെന്റ് എററും സ്കൾ ഫോട്ടോ സൂപ്പർ ഇമ്പോസിഷനിൽ സാധാരണ ഉണ്ടാകുന്ന പ്രശ്നങ്ങളാണ്.\nവീഡിയോ സൂപ്പർ ഇമ്പോസിഷൻ കൊണ്ട് ഈ പ്രശ്നങ്ങൾ ഒരു പരിധി വരെ പരിഹരിക്കാം. തലയോട്ടിയുടെ വീഡിയോയും മരണത്തിനു മുൻപുള്ള ഫോട്ടോഗ്രാഫിന്റെ വീഡിയോയും തമ്മിൽ സൂപ്പർ ഇംപോസ് ചെയ്യുന്നു. ഇതുകൂടാതെ കമ്പ്യൂട്ടർ സഹായത്തോടെയുള്ള സൂപ്പർ ഇമ്പോസിഷൻ ടെക്നിക്കും നിലവിലുണ്ട്.\nഎന്നാലിന്ന് ഈ രണ്ട് ടെക്നിക്കുകളും അപ്രസക്തമാണ് എന്ന് തന്നെ പറയാം. ഡി. എൻ. എ ഫിംഗർപ്രിന്റിങ്ങിലൂടെ 100% ഉറപ്പിച്ച് ഐഡിന്റിറ്റി കണ്ടുപിടിക്കാൻ വളരെ എളുപ്പമാണിന്ന്. ഐഡന്റിക്കൽ ട്വിൻസ് ആണെങ്കിൽ മാത്രമേ 100% ഉറപ്പില്ലാതാവുകയുള്ളൂ. ഇതിനായി വേണ്ടത് മരിച്ചയാളുടെ ശരീരഭാഗങ്ങളിൽ നിന്നും ശേഖരിക്കുന്ന ഡി എൻ എയും സംശയിക്കുന്ന ആളുകളുടെ ബന്ധുക്കളുടെ രക്തവും മാത്രം. ഇതിനായി കുറച്ച് മില്ലീലിറ്റർ രക്തം മാത്രമേ ആവശ്യം വരൂ, ഇഡിറ്റിഎ ആണ് പ്രിസർവേറ്റിവായി ഉപയോഗിക്കേണ്ടത്.\nഅവിടെനിന്നും ശാസ്ത്രം വീണ്ടും വികസിച്ചിരിക്കുന്നു. താരതമ്യം ചെയ്യാൻ സംശയിക്കേണ്ട ആളില്ലെങ്കിൽ പോലും തലയോട്ടിയിൽ നിന്നും മുഖത്തിന്റെ രൂപം മെനഞ്ഞെടുക്കുന്ന സാങ്കേതികവിദ്യ. Sculptural reconstruction, computerized facial reconstruction തുടങ്ങിയവയാണ് സാങ്കേതികവിദ്യകൾ. മുഖത്തിന്റെ ത്രിമാന ചിത്രങ്ങൾ കമ്പ്യൂട്ടർ സഹായത്തോടെ സൃഷ്ടിക്കാൻ സാധിക്കുന്ന ഫേസ് റാപ്പിങ് സോഫ്റ്റ്‌വെയറുകൾ വരെ നിലവിലുണ്ട്. തലയോട്ടിയുടെ മുൻവശത്ത് മാംസപേശികൾ പ്രൊജക്ട് ചെയ്ത് മുഖത്തിന്റെ ഏകദേശരൂപം പുനസൃഷ്ടിക്കുന്നു. സയൻസിന്റെ വളർച്ചയോടൊപ്പം കുറ്റാന്വേഷണത്തിലെ ഈ വിഭാഗവും വളർന്നുകൊണ്ടിരിക്കുകയാണ്.


സഹസ്രാബ്ദ പൈതൃകങ്ങളുമായി അൽ അഹ്‌സ | Malayalam News\nസഹസ്രാബ്ദ പൈതൃകങ്ങളുമായി അൽ അഹ്‌സ\n2018-04-08 16:30:00 അബ്ദുറഹ്മാൻ അറക്കൽ\nഹസയിലെ അൽ ഉഖൈർ ഫോർട്ട്\nവടക്കേ ഇന്ത്യയുടെ നാട്ടിൻ പുറങ്ങളോട് സാമ്യമുള്ള ശാദ്വല ഭൂമികയാണ് അൽ അഹ്‌സ. ദമാമിൽ നിന്നും 170 കിലോമീറ്റർ ദൂരത്തുള്ള അൽ അഹ്‌സ 72 കാർഷിക ഗ്രാമങ്ങളുടെ സംഗമ സ്ഥാനമാണ്. നിത്യ ഹരിത വൃക്ഷങ്ങളിൽപെട്ട ഈത്തപ്പനത്തോട്ടങ്ങൾക്കിടയിലൂടെ കൈത്തോടുകൾ ഒഴുകുന്ന ദൃശ്യങ്ങൾ പ്രദേശത്തിന്റെ പ്രൗഢിക്ക് ചാരുതയേകുന്നു.\nഇസ്‌ലാമിക ചരിത്രത്തിൽ സ്‌തോഭജനകമായ അദ്ധ്യായങ്ങൾ രചിച്ച നിരവധി സംഭവങ്ങൾക്ക് സാക്ഷ്യം വഹിച്ച അൽ അഹ്‌സ ബി.സി 3000 ത്തിന് മുമ്പേ ചരിത്രത്തിൽ ഇടം നേടിയിട്ടുണ്ട്. പേർഷ്യൻ സംസ്‌കൃതിയോട് കിന്നാരം പറഞ്ഞ് നിൽക്കുന്ന അൽ ഉഖൈർ എന്ന ഈ അറേബ്യൻ സമുദ്ര തീരം ബഹ്‌റൈൻ എന്ന അപരനാമത്തിലാണ് അറിയപ്പെട്ടത്. ഇപ്പോഴത്തെ ബഹ്‌റൈൻ അവാൽ ദ്വീപ് എന്ന പേരിലും. പ്രാചീന ബഹ്‌റൈന്റെ തലസ്ഥാന നഗരിയായ അൽ അഹ്‌സക്ക് ഹജ്ർ, ഖത്വീഫ് തുടങ്ങി പതിനാലിലേറെ പേരുകൾ ചരിത്രം രേഖപ്പെടുത്തുന്നുണ്ട്. ഹിസ്‌യ് എന്ന അറബി വാക്കിന്റെ ബഹുവചനമാണ് അൽ അഹ്‌സ. ഭൂഗർഭ ജലം എന്നാണ് ഈ പദത്തിന്റെ ഭാഷാർത്ഥം.\nഅതിപുരാതന കാലം മുതലേ ഏറ്റവും സമ്പന്നമായ സംസ്‌കാരവും ഫലഭൂയിഷ്ഠമായ ഭൂപ്രതലവും, നിറഞ്ഞ ജല സ്രോതസ്സുകളും ധാരാളം വിഭവങ്ങളും മേഖലയിലെ അയൽ രാജ്യങ്ങളുമായുള്ള ഊഷ്മള ബന്ധവും കാത്ത് സൂക്ഷിച്ച് പോന്നു അൽ അഹ്‌സ. സർവോപരി അറബികൾക്കിടയിൽ വ്യാപകമായിരുന്ന വ്യാവസായിക സംരംഭങ്ങൾ പോലും അൽ അഹ്‌സയുടെ സംഭാവനകളാണെന്നാണ് ചരിത്രകാരൻ ഹമദ് അൽ ജാസിറിന്റെ അഭിപ്രായം.\nഅറബി സാഹിത്യത്തിന്റെ സമ്രാട്ടുക്കളായിരുന്ന അബ്ദുൽ ഖൈസ് ഗോത്രമായിരുന്നു മേഖലയിലെ ആദ്യ നിവാസികൾ. പാരമ്പര്യമായി ലഭിച്ച ഈ ഭാഷാ ശുദ്ധിയുടെ രഹസ്യമന്വേഷിച്ച് ഒരിക്കൽ ഭരണാധികാരി മുആവിയ (റ) ഹസാ നിവാസിയായ സ്വഹ്ഹാറുൽ അബദി (റ) നെ സമീപിച്ചപ്പോൾ, ഞങ്ങളുടെ ഹൃദയാന്തരങ്ങളിൽ ചുറ്റിക്കൂടി നിൽകുന്ന ആശയധാരകൾ നാവിൽ തുമ്പുകളിലൂടെ നിർഗളിപ്പിക്കുമ്പോൾ അത് സാഹിത്യമായി മാറുന്നുവെന്നായിരുന്നു അദ്ദേഹത്തിന്റെ പ്രതികരണം. സാഹിത്യം കൊണ്ട് നിങ്ങൾ വിവക്ഷിക്കുന്നതെന്താണെന്ന മുആവിയയുടെ അടുത്ത ചോദ്യത്തിന്റെ ഉത്തരം ദ്രുതഗതിയിലായിരുന്നു. സംഗ്രഹ ശാസ്ത്രമാണ് ഞങ്ങളുടെ ഭാഷയുടെ അലങ്കാരം. പ്രത്യുൽപന്നമതിത്വം തുളുമ്പി നിൽക്കുന്ന ഞങ്ങൾക്ക് നാക്കുപിഴ സംഭവിക്കാറില്ല.\nപ്രകൃതിയുടെ കരകൗശലാതിശയം അൽ അഹ്‌സയിലേക്ക് സന്ദർശകരെ ആകർഷിക്കുന്നു. സങ്കൽപ സാധ്യമല്ലാത്ത സകല ആകൃതികളും പ്രകൃതി കടഞ്ഞെടുത്തിട്ടുള്ള ശിലാ ശിൽപങ്ങളും പണ്ട് കടലിൽ മുങ്ങിക്കിടന്നിരുന്ന മൃദുക്കൽ മലകളായിരുന്നു ഇവിടം എന്ന് തെളിയിക്കുന്നു.\nഹസാ നിവാസികളെ വിശുദ്ധ ഖുർആൻ പ്രശംസിച്ചു:\nഅനസ് ബ്‌നു മാലിക് (റ) നിവേദനം ചെയ്യുന്നു: 'ഭൂവന-വാനങ്ങളിലുള്ളവരെല്ലാം സ്വമേധയായോ നിർബന്ധിതമായോ അവനു കീഴ്‌പെട്ടിരിക്കുന്നു എന്ന സൂറത്ത് ആലു ഇംറാനിലെ 83 ാം സൂക്തത്തിൽ സ്വമേധയാ അല്ലാഹുവിന് കീഴ്‌പെട്ടവർ അബ്ദുൽ ഖൈസ് (ഹസാ നിവാസികൾ) ഉം അൻസാരികളുമാണ്'. (ഖുർഥുബി).\nരണ്ട്: മുഹമ്മദ് നബി (സ) യുടെ പലായനത്തിന് നിർദ്ദിഷ്ടമായ മൂന്ന് സ്ഥലങ്ങളിലൊന്നാണ് അൽ അഹ്‌സ. ഹാകിം, തിർമുദി എന്നിവർ നിവേദനം ചെയ്യുന്നു: മദീന, അൽ അഹ്‌സ, ഖിന്നസ്‌രീൻ എന്നീ മൂന്ന് പ്രദേശങ്ങളിൽ ഇഷ്ടമുള്ളിടത്തേക്ക് ഹിജ്‌റ പോവാൻ അല്ലാഹു എനിക്ക് ദിവ്യ സന്ദേശം നൽകിയെന്ന് പ്രവാചകർ (സ) പറഞ്ഞു.\nഹിജ്‌റക്ക് മുമ്പ് എനിക്ക് മൂന്ന് സ്ഥലങ്ങൾ കാണിച്ച് തന്ന് ഇഷ്ടമുള്ളയിടം തെരഞ്ഞെടുക്കാൻ അവസരം നൽകി. അപ്പോൾ ആദ്യം എന്റെ മനസ്സിലോടിയെത്തിയ പ്രദേശമാണ് ഹിജ്ർ (അൽ അഹ്‌സ). (തിർമുദി)\nമൂന്ന്: പ്രവാചക പ്രാർത്ഥന കൊണ്ട് ധന്യമായ ദേശം:\nക്രൈസ്തവ, ജൂത മത വിശ്വാസികളായിരുന്നു ഹസക്കാർ. പൂർവ വേദങ്ങളിൽ നിന്നും മുഹമ്മദ് നബിയുടെ ആഗമനത്തെക്കുറിച്ച് അവർ കേട്ടറിഞ്ഞിരുന്നു. മുഹമ്മദ് നബി (സ) യുടെ സാന്നിധ്യം മക്ക - മദീന മരുഭൂവിലുണ്ടാകുമെന്ന് അയൽ പ്രദേശമായ താറൂത്തിലെ ജോത്സ്യൻ പ്രവചിച്ചിരുന്നു. അബ്ദുൽ ഖൈസിന്റെ ഇസ്‌ലാമികാശ്ലേഷണത്തെക്കുറിച്ചുള്ള വിവരണങ്ങളിൽ കാണാം: 'ഞങ്ങൾ പ്രവാചക സന്നിധിയിലെത്തി. കണ്ട മാത്രയിൽ പ്രവാചകരുടെയും അനുചരരുടെയും സന്തോഷം വർധിച്ചു. അവർ സദസ്സ് വിശാലമാക്കിത്തന്നു, സ്വീകരിച്ചിരുത്തി. തുടർന്ന് പ്രാർത്ഥന നടത്തി 'നിങ്ങൾ ഒരിക്കലും ദുഃഖിതരോ വിഷണ്ണരോ ആവില്ല' (അഹ്മദ്).\nനാല്: പ്രവാചക സാന്നിധ്യം കൊണ്ടനുഗൃഹീതമായ ഭൂമി\nപ്രസ്തുത ഹദീസിന്റെ ബാക്കി ഭാഗം ഇങ്ങനെ വായിക്കാം: പ്രവാചകർ ചോദിച്ചു: ആരാണ് നിങ്ങളുടെ നേതാവ്? എല്ലാവരും മുൻദിറു ബിൻ ആഇദിനെ ചൂണ്ടിക്കാണിച്ചു. ഈ 'അശജ്ജോ'? അഥവാ തലകൾ പിളർത്തുന്നവനോ? (ധീരതയുടെ ആലങ്കാരിക ഭാഷ) മുൻദിറു ബ്‌നു ആഇദിനോട് തങ്ങളുടെ വലത് ഭാഗം ചേർന്നിരിക്കാൻ പറഞ്ഞു. സ്വാഗതോപചാരങ്ങൾക്ക് ശേഷം സൗമ്യതയോടെ ഞങ്ങളുടെ നാടിനെക്കുറിച്ച് നബി (സ) പറഞ്ഞു തുടങ്ങി. സ്വഫാ, മശ്ഖർ തുടങ്ങി ഹസയിലെ കുഗ്രാമങ്ങളുടെ പേരുകൾ ഓരോന്നായി പറയുന്നത് കേട്ട് അശജ്ജ് സ്തബ്ധനായി. 'തിരുദൂതരേ, എന്റെ മാതാവും പിതാവും തന്നെയാണ് സത്യം, അങ്ങേക്ക് നമ്മുടെ നാട്ടിൻ പുറങ്ങളുടെ പേരുകൾ ഞങ്ങളെക്കാളേറെ അറിയാമല്ലോ! പ്രവാചക പ്രതികരണം ഇങ്ങനെ: ''ഞാൻ നിങ്ങളുടെ നാട്ടിൽ കാൽ കുത്തിയിട്ടുണ്ട്''.\nഅഞ്ച്: അൻസ്വാരികളോട് ഏറെ സാദൃശ്യമുള്ളർ\nഅനന്തരം അൻസ്വാരികളെ അഭിമുഖീകരിച്ച് പ്രവാചകർ (സ) അരുളി: 'നിങ്ങൾ നിങ്ങളുടെ സഹോദരങ്ങളായ ഹസക്കാരെ ആദരിക്കണം, അവർ ഇസ്‌ലാമികാശ്ലേഷണത്തിലെന്ന പോലെ ചർമ്മത്തിലും കേശത്തിലും നിങ്ങളോട് ഏറെ സമാനതകളുള്ളവരാണ്. സ്വമേധയാ ഇസ്‌ലാം പുൽകിയവരാണവർ. അൻസ്വാരികൾ പതിവ് രീതിയിൽ ഓരോ ഹസാ നിവാസികളെയും ഗൃഹങ്ങളിലേക്കാനയിച്ചു. ഭക്ഷണ താമസ സൗകര്യങ്ങൾക്ക് പുറമെ വിജ്ഞാന വിരുന്നും നൽകി.\nഅടുത്ത പ്രഭാതത്തിൽ പ്രവാചകർ ഞങ്ങളോട് വിശേഷങ്ങൾ തിരക്കി. അൻസ്വാറുകളുടെ ആതിഥ്യത്തെക്കുറിച്ചന്വേഷിച്ചു. ഉദാരമതികളുടെ ദയാലുക്കളായ പുത്രൻമാർ, അവർ മൃദുലമായ വിരിപ്പുകൾ വിരിച്ചു തന്നു, സ്വാദിഷ്ടമായ ഭക്ഷണം വിളമ്പിത്തന്നു, പ്രദോഷം മുതൽ പ്രഭാതം വരെ ദിവ്യ ഗ്രന്ഥവും പ്രവാചക ചര്യകളും പഠിപ്പിച്ചു. അൻസ്വാറുകളുടെ ആതിഥ്യ രീതി കേട്ട് പ്രവാചകർ (സ) ഹർഷ പുളകിതനായി. ഒരധ്യാപകനെപ്പോലെ ഓരോരുത്തോടും പഠിച്ച കാര്യങ്ങൾ തിരക്കി. ഫാത്തിഹ, ഒന്നോ രണ്ടോ സൂറത്തുകൾ, തിരുവചനങ്ങൾ, അത്തഹിയ്യാത്ത് തുടങ്ങി ഒറ്റ രാത്രി കൊണ്ട് മനഃപ്പാഠമാക്കിയ കാര്യങ്ങളത്രയും പ്രവാചകരെ കേൾപ്പിച്ചു.\nആറ്: പൂർവദേശക്കാരിൽ സതീർത്ഥ്യർ:\nഹസാ നിവാസികളുടെ മദീനാ സന്ദർശനത്തെ പ്രകീർത്തിച്ച് തിരുദൂതർ പറഞ്ഞു: 'നാളെ ഒരു കൂട്ടം അതിഥികൾ മദീനയിലെത്തും, അവർ കിഴക്കൻ മേഖലയിൽ പാർക്കുന്നവരിൽ സദുത്തമരത്രേ'. അതിരാവിലെ ഉമിറ (റ) ന്റെ നേതൃത്വത്തിൽ മദീനാ അതിർത്തിയിൽ ഒരു പുരുഷാരം സംഗമിച്ചു. നബി തങ്ങൾ പറഞ്ഞ സംഘത്തെ കാത്തു നിൽക്കുകയാണവർ. അധികം വൈകാതെ അവരെത്തി. ഭവ്യതയോടെ അവർ പ്രവാചക ചാരത്തേക്ക് നടന്നു. ഹസാ വിഭവങ്ങൾ വല്ലതും നിങ്ങളുടെ കൈവശമുണ്ടോയെന്ന തിരുദൂതരുടെ അന്വേഷണം കേൾക്കേണ്ട താമസം അവർ വാഹന വ്യൂഹത്തിലേക്കോടിച്ചെന്നു. വൈവിധ്യമാർന്ന കാരക്കക്കെട്ടുകൾ തിരുസന്നിധിയിലേക്കെത്തിച്ചു. മോതിര വിരലമർത്തി ഓരോയിനം ഈത്തപ്പഴങ്ങളുടെ പേരുകൾ പറയാൻ തുടങ്ങി: ഇത് തഅഌള്, ഇത് സ്വിർഫാൻ, ഇത് ബർനി... 'ബർനി'യാണ് നിങ്ങളുടെ ഈത്തപ്പഴങ്ങളുടെ കൂട്ടത്തിൽ ഏറ്റവും വിശിഷ്ടമായത്. അത് രോഗ ശമനത്തിനുത്തമമാണ്. ബർനിയെ സംബന്ധിച്ച പ്രവാചക പരാമർശം ബർനി കൃഷിയിൽ കൂടുതൽ ശ്രദ്ധ ചെലുത്താൻ അവരെ പ്രേരിപ്പിച്ചു.\nഏഴ്: ഭൂതലത്തിലെ രണ്ടാമത്തെ ജുമുഅ\nമദീനക്ക് ശേഷം ലോകത്ത് രണ്ടാമതായി ജുമുഅ നിർവഹിക്കപ്പെട്ട ദേശമാണ് അൽ അഹ്‌സ. ഇബ്‌നു അബ്ബാസ് (റ) ഉദ്ധരിക്കുന്നു: 'പ്രവാചകരുടെ പള്ളിയിലെ ജുമുഅക്ക് ശേഷം ആദ്യം നടന്ന ജുമുഅ നമസ്‌കാരവും ഖുതുബയും ബഹ്‌റൈനിലെ ഒരു ഗ്രാമപ്രദേശമായ ജുവാസയിലാണ്.' (സ്വഹീഹ് ബുഖാരിയിലെ ഗ്രാമങ്ങളിലും പട്ടണങ്ങളിലും ജുമുഅ നടത്തുന്നതിന്റെ വിധി എന്ന അദ്ധ്യായത്തിൽ) പ്രശസ്ത ഹദീസ് വ്യാഖ്യാതാവ് ഇബ്‌നു ഹജർ അൽ അസ്ഖലാനി (റ) പറയുന്നു: അപരരെ അപേക്ഷിച്ച് വിശുദ്ധ ഇസ്‌ലാമിന്റെ ശാദ്വല തീരത്തേക്ക് വളരെ വേഗം കടന്നു വന്നവരാണ് അൽ അഹ്‌സക്കാരെന്നതിന് ഈ ഹദീസ് മതിയായ ഉപോൽബലകമാണ് (ഇസ്വാബ).\nആധുനിക ഹുഫൂഫ് പട്ടണത്തിൽ നിന്നും 16 കിലോമീറ്റർ ദൂരെ കിലാബിയ്യാ ഗ്രാമത്തിൽ പഴമയുടെ പ്രൗഢി വിളിച്ചോതി ഇന്നും ജുവാസ പള്ളി നമുക്ക് കാണാനാവുന്നതാണ്. ചരിത്ര പ്രാധാന്യം മനസ്സിലാക്കി വിവിധയിനം വികസന പ്രവർത്തനങ്ങൾ നടത്തുന്ന സൗദി സർക്കാർ ജുവാസയുടെ മുഖഛായ തന്നെ മാറ്റി സ്ഥാപിക്കുന്നുണ്ട്. ഉദ്യാനങ്ങളും ജലധാരകളും നിർമിച്ച് അവികസിത കിലാബിയ്യയെ ലോകത്തിന്റെ നെറുകയിലേക്കുയർത്തുകയാണ് ലക്ഷ്യം. ഭൂമിയിലെ തന്നെ മൂന്നാമത്തെ പള്ളിയാണ് ജുവാസയെന്ന് വിഖ്യാത അറബി കവിതാ ശകലങ്ങളിൽ വായിക്കാവുന്നതാണ്.\nമുഹമ്മദ് നബി (സ) യുടെ വിയോഗാനന്തരം അറബ് ലോകം ഇസ്‌ലാമിൽ നിന്ന് തെന്നിമാറിയപ്പോൾ ഹസാ നിവാസികൾ വിശുദ്ധ മതത്തിൽ തന്നെ അടിയുറച്ച് നിന്നു. സ്വഹാബിയായ ജാറൂദി (റ) ന്റെ പ്രഭാഷണം പൂർവ്വ വേദ വിശ്വാസികൾ കൂടിയായിരുന്ന ഹസാ നിവാസികൾക്ക് വെള്ളി വെളിച്ചമായി മാറി. 'മുഹമ്മദ് നബിക്ക് മുമ്പ് ജീവിച്ച പ്രവാചകന്മാർക്കെന്താണ് സംഭവിച്ചത്? അവർ മരണപ്പെട്ടുവല്ലേ. എന്നാൽ മുഹമ്മദ് നബിയും അവരെപ്പോലെ ജീവിച്ച് മരിച്ചിരിക്കുന്നു'. ജാറൂദി (റ) ന്റെ ശബ്ദം ഒരിടിവെട്ട് പോലെ ആപതിച്ച അവർ വിശ്വാസത്തിൽ അടിയുറച്ച് നിന്നു.\nപക്ഷേ, പരിസരവാസികളിൽ പലരും മതഭ്രഷ്ടരായപ്പോൾ ഒന്നാം ഖലീഫ അബൂബക്കർ സിദ്ദീഖി (റ) നോട് ഹസാ ഭരണാധികാരികൾ സഹായമഭ്യർത്ഥിച്ചു. ഉടൻ അബൂ ഹുറൈറ (റ), അലാഉൽ ഹള്‌റമി (റ) എന്നിവരുടെ നേതൃത്വത്തിൽ വലിയ ഒരു സൈനിക വ്യൂഹത്തെ അൽ അഹ്‌സയിലേക്കയച്ചു. പ്രശ്‌നങ്ങൾ പരിഹരിച്ച് തൊട്ടടുത്തുള്ള ദേശങ്ങളിലും ഗ്രാമങ്ങളിലും വിശുദ്ധ ഇസ്‌ലാമിന്റെ വെന്നിക്കൊടി നാട്ടി.\nവിജ്ഞാന ദാഹികളുടെ അഭയ കേന്ദ്രം\nഏറ്റവും കൂടുതൽ പ്രവാചക വചനങ്ങൾ ഒപ്പിയെടുത്ത അബൂ ഹുറൈറ (റ) യിലൂടെയും അലാഉൽ ഹള്‌റമിയിലൂടെയും പ്രകാശം സ്വാംശീകരിച്ച ഈ ദേശം അതിശീഘ്രം വൈജ്ഞാനിക താവളമായി മാറി. വിജ്ഞാന ദാഹികളുടെ അഭയകേന്ദ്രവും മദ്ഹബീ പണ്ഡിതരുടെ വാസ സ്ഥാനവുമായി. സുല്ലം, സഞ്ചാൻ തുടങ്ങി കേരളത്തിലെ പള്ളി ദർസുകളിൽ പോലും ഓതിപ്പഠിക്കുന്ന നിരവധി പ്രശസ്ത ഗ്രന്ഥങ്ങൾ ഹസാ പണ്ഡിതരുടെ കയ്യൊപ്പുകളാണ്. ഇസ്‌ലാമിക ജ്ഞാനാർജന രീതികളിലെ ആദ്യ ബോർഡിംഗ് സംവിധാനവും അൽ അഹ്‌സയിൽ നിന്നാണ് പ്രാരംഭം കുറിച്ചത്. ഇസ്‌ലാമിക കർമ ശാസ്ത്ര മേഖലയിലെ നാല് മദ്ഹബീ പണ്ഡിതരും ഇവിടെത്തെ വൈജ്ഞാനിക പ്രവർത്തനങ്ങൾ ശ്ലാഘനീയമാക്കി.\nപ്രമുഖ ഹനഫീ പണ്ഡിതർ:\nശൈഖ് മുഹമ്മദ് അബൂബക്ർ അൽ മുല്ല\nശൈഖ് ഇബ്രാഹീം ഹസൻ അൽ മുല്ല\nപ്രമുഖ മാലികീ പണ്ഡിതർ:\nശൈഖ് ഈസാ ബിൻ മുഥ്‌ലഖ് അൽ അഹ്‌സാഈ\nശൈഖ് അബ്ദുൽ അസീസ് സ്വാലിഹ് അൽ ഇലജി\nപ്രമുഖ ശാഫിഈ പണ്ഡിതർ:\nശൈഖ് അബ്ദുല്ലാഹി ബിന് മുഹമ്മദ് അൽ അബ്ദുല്ലത്തീഫ്\nശൈഖ് ഉമർ ബിൻ അബ്ദുറഹീം അൽ ഹുസൈനി\nപ്രമുഖ ഹമ്പലീ പണ്ഡിതർ:\nശൈഖ് മുഹമ്മദ് ബിന് അബ്ദുറഹ്മാൻ അൽ അഫാലിഖ്\nശൈഖ് മുഹമ്മദ് അബ്ദുല്ല അൽ ഫൈറോസ്\nസൗദി അറേബ്യയുടെ മറ്റു നഗരങ്ങളിൽ നിന്ന് വ്യത്യസ്തമായി ഇന്നും ഓരോ മദ്ഹബ് അനുധാവനം ചെയ്യുന്നവർക്കും വെവ്വേറെ പള്ളികൾ കാണാം. എല്ലാ വീക്ഷണ വൈജാത്യങ്ങളും പരിപക്വമായുൾക്കൊണ്ട് പരസ്പര ബഹുമാനത്തോടെ ജീവിക്കുന്ന അൽ അഹ്‌സ ജനത അൻസ്വാറുകളുടെ വിശുദ്ധ സ്വഭാവത്തിന്റെയും പരസ്പര സഹകരണത്തിന്റെയും മാതൃക തന്നെ. മഹാനായ ജഅ്ഫർ അൽഥയ്യാറിന്റെ സന്താന പരമ്പരക്കായി വഖ്ഫ് ചെയ്യപ്പെട്ട ഖൂത്തിലെ മസ്ജിദുൽ ജബ്‌രി ശാഫിഈ പള്ളിയാണെങ്കിൽ ലേഡീസ് മാർക്കറ്റിലെ ഫൈസൽ ബിൻ തുർക്കി മസ്ജിദ് മാലികീ പള്ളിയും ബൈതുൽ മുല്ലയുടെ പിൻവശമുള്ള മസ്ജിദ് ഹനഫീ പള്ളിയുമാണ്.\nഅൽ അഹ്‌സയുടെ കിഴക്ക് ഭാഗത്താണ് ജബലുൽ ഖാറ ഗുഹകളുള്ളത്. പ്രകൃതിയുടെ ഈ കരകൗശലാതിശയം ഈയിടെയായി സർക്കാർ ഒരു ടൂറിസ്റ്റ് കേന്ദ്രമാക്കി വികസിപ്പിച്ചിട്ടുണ്ട്.\nയുനെസ്‌കോയിൽ ഇടം നേടിയ സൗദിയിലെ രണ്ട് പ്രദേശങ്ങളിലൊന്നാണ് ജബൽ ഖാറ. മറ്റൊന്ന് മദാഇൻ സ്വാലിഹും. ഈ മലയുടെ പല ഭാഗവും ലംബമായി പിളർന്നിരിക്കുകയാണ്. ഖാറ മലകളുടെ ഉൾഭാഗത്ത് നിരവധി വഴികളും ചില സ്ഥലങ്ങളിൽ വിള്ളലുകളും കാണാം. ഉഷ്ണ കാലത്ത് നേരിയ ശൈത്യവും ശൈത്യ കാലത്ത് നേരിയ ഉഷ്ണവും അനുഭവപ്പെടുന്ന ഈ ഗുഹ നയനാനന്ദകരവും ഹൃദയസ്പൃക്കുമത്രേ.\nടോയൻബീയും ഹെറീഡോസും ഇബ്‌നു ബത്തൂത്തയും ഇബ്‌നു ഖൽദൂനും അൽ അഹ്‌സയെക്കുറിച്ച് വാചാലരായിട്ടുണ്ട്. നാസർ ഖുസ്‌റു എന്ന സഞ്ചാരി ഹസയുടെ സമ്പൽ സമൃദ്ധിയെക്കുറിച്ച് വിവരിച്ചിട്ടുണ്ട്. മൃഗങ്ങൾക്ക് പോലും ഈത്തപ്പഴം തീറ്റയായി നൽകുന്നതുകൊണ്ട് തന്നെ ആഗോള തലത്തിൽ ഈത്തപ്പനകളുടെ തലസ്ഥാന നഗരിയായി അൽ അഹ്‌സ വാഴ്ത്തപ്പെടുന്നു.\nSunday Plus al ahsa Al hasa Sunday Plus


Malayalam news || പനച്ചിക്കലച്ചന് ബൈബിള് വായിച്ചു ചരിത്രം സൃഷ്‌ടിക്കുന്നു\nപനച്ചിക്കലച്ചന് ബൈബിള് വായിച്ചു ചരിത്രം സൃഷ്‌ടിക്കുന്നു\nതിരുവനന്തപുരം: വിന്‍സെന്‍ഷ്യന് സന്യാസസഭാംഗം ഫാ. മൈക്കിള് പനച്ചിക്കല് ചരിത്രം സൃഷ്ടിക്കുന്നു. ഉല്‍പ്പത്തി മുതല് വെളിപാട് വരെയുള്ള സമ്പൂര്‍ണ ബൈബിളിലെ 73 പുസ്‌തകങ്ങള് വായിച്ചു റിക്കാര്‍ഡ് ചെയ്‌തുകൊണ്ടാണു പനച്ചിക്കലച്ചന് ചരിത്രത്തില് ഇടംപിടിക്കുന്നത്.\nബൈബിളിന്റെ പനച്ചിക്കലച്ചന്റെ ശബ്ദത്തിലുള്ള പൂര്‍ണ ഓഡിയോ ഡിവിഡി തയാറായിക്കഴിഞ്ഞു. രണ്ടു ഡിവിഡികളിലായിട്ട് ഏഴു മാസംകൊണ്ടാണ് ഡിവിഡി തയാറാക്കിയിരിക്കുന്നത്. 73 പുസ്‌തകങ്ങളിലെ 1,339 അധ്യായങ്ങള് ഉള്ള ബൈബിള് പൂര്‍ണമായും ശ്രവിക്കണമെങ്കില് 117 മണിക്കൂര് 42 മിനിറ്റ് അതായത് അഞ്ചു ദിനരാത്രങ്ങള് തുടര്‍ച്ചയായി ചെലവഴിക്കണം.\nകോതമംഗലം ട്രിനിറ്റി സ്റ്റുഡിയോയുടെ സഹായത്തോടെയാണു ബൈബിള് വായിച്ചു റിക്കാര്‍ഡ് ചെയ്‌തിരിക്കുന്നത്. ബൈബിളിന്റെ പൂര്‍ണ ഓഡിയോ രൂപത്തിന് 90 രൂപ.


രാജ്യത്ത് ഇരട്ട ജനിതക വ്യതിയാനത്തിന് പിന്നാലെ ട്രിപ്പിള് മ്യൂട്ടേഷന് വകഭേദവും? – Chandrika Daily\nBy web desk3Friday April 23, 2021 13:17 pm\nഇതിനിടെ ആശങ്ക വര്‍ധിപ്പിക്കുകയാണ് ഇന്ത്യയിലെ കോവിഡ് ഇരട്ട വകഭേദത്തിന് ഇനിയൊരു ജനിതകവ്യതിയാനം കൂടി സംഭവിച്ചു എന്ന റിപ്പോര്‍ട്ടുകള്\nഅതിതീവ്ര കോവിഡ് വ്യാപനത്തിന് സാക്ഷ്യം വഹിക്കുകയാണ് രാജ്യം. കേരളമടക്കം പല സംസ്ഥാനങ്ങളിലും പ്രതിദിന കോവിഡ് കേസുകളും മരണങ്ങളും കുതിച്ചുയരുകയാണ്. ഇതിനിടെ ആശങ്ക വര്‍ധിപ്പിക്കുകയാണ് ഇന്ത്യയിലെ കോവിഡ് ഇരട്ട വകഭേദത്തിന് ഇനിയൊരു ജനിതകവ്യതിയാനം കൂടി സംഭവിച്ചു എന്ന റിപ്പോര്‍ട്ടുകള്.\nഈ ‘ട്രിപ്പിള് മ്യൂട്ടേഷന്’ വകഭേദം രാജ്യത്തിന്റെ ചിലഭാഗങ്ങളില് കണ്ടെത്തി. മഹാരാഷ്ട്ര, ഡല്‍ഹി, പശ്ചിമ ബംഗാള് എന്നിവിടങ്ങളില് സ്ഥിതി രൂക്ഷമാക്കുന്നത് ഈ വകഭേദമാണെന്നും കരുതപ്പെടുന്നു. മൂന്ന് കോവിഡ് വകഭേദങ്ങളുടെ സവിശേഷതകള് ഒരുമിച്ചു ചേരുന്നതാണ് ‘ട്രിപ്പിള് മ്യൂട്ടേഷന്’ വകഭേദം. എന്നാല് ഇരട്ട വകഭേദത്തെ പോലെ ആശങ്കയുണര്‍ത്തുന്ന വകഭേദമായി ‘ട്രിപ്പിള് മ്യൂട്ടേഷന്’ വകഭേദത്തെ ഇന്ത്യയില് ഇനിയും പ്രഖ്യാപിച്ചിട്ടില്ല.\nഈ പുതിയ വകഭേദത്തിന്റെ വ്യാപന ശേഷിയെ കുറിച്ചോ, അതുണ്ടാക്കുന്ന രോഗതീവ്രതയെക്കുറിച്ചോ, ആന്റിബോഡികളെ നേരിടാനുള്ള അതിന്റെ കരുത്തിനെ കുറിച്ചോ വിവരങ്ങള് ലഭ്യമായിട്ടില്ല. അതേസമയം വൈറസുകളുടെ ജനിതക സീക്വന്‍സിങ് ഇന്ത്യയില് ഒച്ചിഴയും വേഗത്തില് നടക്കുന്നത് വലിയ ഭീഷണി ഉയര്‍ത്തുന്നതായി ആരോഗ്യ രംഗത്തെ വിദഗ്ധര് അഭിപ്രായപ്പെടുന്നു.


കൊറോണ വൈറസ് വായുവിലൂടെ പകരുമോ? - Calicutpost.com\nകോവിഡ് –19 പടർന്നു പിടിക്കുമ്പോൾ രോഗം പകരുന്ന സാഹചര്യത്തെക്കുറിച്ചുള്ള ആശങ്കകൾ പൊതുജനങ്ങൾക്കിടയിൽ നിലനിൽക്കുന്നുണ്ട്. ഇതിനിടയിലാണ് സാഹചര്യം മുതലാക്കി പരക്കുന്ന യാതൊരു അടിസ്ഥാനവുമില്ലാത്ത വ്യാജസന്ദേശങ്ങൾ. ഇത്തരം അബദ്ധ ധാരണകൾ തിരുത്തുകയാണ് ഇൻഫോക്ലിനിക്കിലൂടെ ഡോക്ടർമാരായ ദീപു സദാശിവനും നവ്യ തൈക്കാട്ടിലും.\nകൊറോണ വൈറസുകൾ വായുവിലൂടെ പടർന്ന് പിടിച്ച് ( Air borne transmission) സാധാരണ ജനങ്ങൾക്കിടയിൽ രോഗം പരത്തുമോ?\nഇല്ല, ഇല്ല, ഇല്ല\nഡോക്ടർമാർ ഉൾപ്പെടെയുള്ളവർ ഇങ്ങനെ സംഭവിക്കും എന്ന് പറയുന്നുണ്ടല്ലോ? ഒരു മാധ്യമത്തിൽ പ്രസിദ്ധീകരിച്ച വാർത്തയിൽ അങ്ങനെ പറയുന്നുണ്ടല്ലോ?\nവാർത്തയിലെ വസ്തുതകൾ എന്ത്? ലോകാരോഗ്യ സംഘടന പറഞ്ഞതെന്ത്,\nഇൻട്യുബേഷൻ, നെബുലൈസേഷൻ പോലുള്ള പ്രക്രിയ ചെയ്യുന്ന വിദഗ്ദർ N95 മാസ്ക് ധരിക്കണം.\nസാധാരണ പൊതു സമൂഹത്തിൽ ഇത്തരം ഒരു രോഗവ്യാപന സാധ്യതയില്ല എന്നും WHO വക്താവ് അർഥശങ്കയ്ക്കിടയില്ലാതെ പറഞ്ഞിരുന്നു.\nശ്വാസകോശരോഗങ്ങൾ എല്ലാം തന്നെ, എയർബോൺ പകർച്ചയുണ്ടാക്കുന്നവയാണെന്ന തെറ്റായ ധാരണ പലർക്കും ഉണ്ട്. എന്നാൽ ശ്വാസകോശത്തെയോ, ശ്വസനവ്യവസ്ഥയെയോതന്നെ ബാധിക്കുന്ന നല്ലൊരു ശതമാനം രോഗങ്ങളും ഡ്രോപ്‌ലെറ്റ് രീതിയിൽ പടരുന്നവയാണ്. ശ്വാസനവ്യവസ്‌ഥയെ ബാധിക്കുന്ന രോഗാണുക്കളിൽ വിരലിലെണ്ണാവുന്നവ മാത്രമാണ്, “മുഖ്യമായും എയർബോൺ’ (preferential airborne) രീതിയിൽ പകരുന്നവ. മീസിൽസ് വൈറസ്, ചിക്കൻപോക്‌സ് വൈറസ് എന്നിവയാണ് വായുവിൽ ദീർഘനേരം തങ്ങി നിന്ന്, മറ്റൊരു വ്യക്തിയിലേക്ക് പകരുന്നത്.\nമറ്റു മിക്ക രോഗാണുക്കളും ഡ്രോപ്‌ലെറ്റ് അല്ലെങ്കിൽ പ്രത്യേക സാഹചര്യങ്ങളിൽ (ഓപ്പർച്ചുനിസ്റ്റിക്) മാത്രം എയർബോൺ വ്യാപനം ഉണ്ടാക്കിയേക്കാവുന്നവയാണ്.\nവത്യാസം മനസ്സിലാക്കാൻ ഒരു ഉദാ: ചിക്കൻ‌പോക്‌സിന് കാരണമാകുന്ന വൈറസിന്, രോഗബാധിതനായ ഒരാളിൽ നിന്ന്9കിലോമീറ്ററോളം വായുവിൽ സഞ്ചരിക്കാനും മറ്റെവിടെയെങ്കിലും അണുബാധകൾക്കു കാരണമാവാനും കഴിയും, മാത്രമല്ല അവ പുറത്തുവിട്ട വ്യക്തി പോയതിനുശേഷവും ഒരു പ്രദേശത്ത് തുടരാം.\nഎന്നാൽ കൊറോണ വൈറസുകൾ ശ്വസന സ്രവങ്ങളുടെ വലിയ തുള്ളികൾ മുഖേനയാണ് പടരുന്നതെന്നാണ് ഇപ്പോഴത്തെ ശാസ്ത്രീയ സമവായം.” “തുള്ളികൾ, ഭാഗ്യവശാൽ, വളരെ ദൂരം സഞ്ചരിക്കാത്തത്ര ഭാരം കൂടിയവയാണ്”, പകരം കുറച്ച് അടി മാത്രം സഞ്ചരിച്ച ശേഷം വായുവിൽ നിന്നു വീഴുന്നു.\nകൊറോണ ഗ്രൂപ്പിൽ പെട്ട സാർസ് അടക്കമുളള മുൻ വൈറസുകൾ, ഇത്തരത്തിൽ ഓപ്പോർച്ചുനിസ്റ്റിക് എയർബോൺ പകർച്ചയുള്ളവയാണ്. അതായത്, പ്രധാനമായും ഡ്രോപ്‌ലെറ്റ് രീതിയിൽ പകരുകയും, ആശുപത്രി സാഹചര്യങ്ങളിൽ നടത്തുന്ന ചില പ്രക്രിയകളിലുണ്ടാവുന്ന ചെറുകണങ്ങളിലൂടെ(aerosol), എയർബോൺ പകർച്ചയ്ക്ക് നേരിയ സാധ്യതയുമുള്ളവ.\nനെബുലൈസേഷൻ, ശ്വാസകോശത്തിൽ നേരിട്ട് കുഴൽ ഇറക്കുന്ന ഇന്റുബേഷൻ പ്രക്രിയ, പോസ്റ്റ്‌മോർട്ടം, ശ്വാസകോശത്തിൽ നിന്ന് സ്രവങ്ങൾ വലിച്ചെടുക്കുന്ന പ്രക്രിയ തുടങ്ങിയവയിലൊക്കെ, ഇത്തരം ചെറുകണങ്ങൾ സൃഷ്ടിക്കപ്പെടുന്നു. ഈ എയറോസോളുകൾ, മണിക്കൂറുകളോളം അന്തരീക്ഷത്തിൽ തങ്ങി നിൽക്കാൻ സാധിക്കുന്നവയായതു കൊണ്ടുതന്നെ, പിന്നീട് അവിടെ എത്തുന്ന മറ്റൊരു വ്യക്തിയ്ക്ക് രോഗം പകരാനുള്ള സാധ്യതയുണ്ട്.\nകോവിഡ് 19 എന്ന ഈ നൂതന കൊറോണ വൈറസ്, ജനിതകമായ ചെറിയ വ്യത്യാസങ്ങൾ ഒഴിച്ചാൽ, രൂപശാസ്ത്രപരമായും, മറ്റു ഭൗതിക സവിശേഷതകൾ കൊണ്ടും, ഏറെക്കുറെ മുൻ കൊറോണ വൈറസുകളെപ്പോലെ തന്നെയാണ്. ഇതിൽ നിന്നു വിഭിന്നമായി വായുവിലൂടെ രോഗപ്പകർച്ച ഉണ്ടാവണം എങ്കിൽ മൊത്തം ഘടനയിലും ഭൗതിക സവിശേഷതകളിലും സാരമായ വ്യത്യാസങ്ങൾവരേണ്ടി വരും. ജനിതക വ്യതിയാനം പോലെ ലളിതമായി സംഭവിക്കുന്ന ഒന്നല്ല അത്.\nആശുപത്രിയിലല്ലാതെ സാർസ് കൊറോണ വൈറസ്, ഇത്തരത്തിൽ പകർന്നതായി സംശയിക്കുന്ന ഒരു പഠനം മുൻപ് പ്രസിദ്ധീകരിക്കപ്പെട്ടിട്ടുണ്ട്.\nഒരു ബഹുനില കെട്ടിടത്തിലെ ഉപയോഗശൂന്യമായ വെന്റ് പൈപ്പിലൂടെ, എക്സോസ്റ്റ് ഫാൻ ഉണ്ടാക്കിയ സമ്മർദവ്യതാസം വഴി, എയറോസോളുകൾ ഉണ്ടാക്കപ്പെടുകയും, രോഗം ഇതു വഴി ചിലർക്ക് പകർന്നിട്ടുണ്ടാവാം എന്നതുമാണ് പഠനത്തിന്റെ നിഗമനം. സാധാരണ സാഹചര്യങ്ങളിൽ, ഒരു രോഗി ചുമയ്ക്കുമ്പോഴോ തുമ്മുമ്പോഴോ ഒന്നുംതന്നെ ഇതു പോലെ എയ്റോസോളുകൾ ഉണ്ടാവുന്നില്ല.\nഈ പഠനം ഉൾപ്പെടെ പറയുന്നത്, സാധാരണ സാഹചര്യങ്ങളിൽ, എയർബോൺ പകർച്ച ഇതുവരെ കണ്ടെത്തിയിട്ടില്ല എന്നു തന്നെയാണ്. പഠനം അല്ല പഠനത്തിന്റെ തെറ്റായ വ്യാഖ്യാനം മാത്രമാണ് പ്രശ്നം. വളരെ പുതിയൊരു വൈറസ് ആയതു കൊണ്ടുതന്നെ കൂടുതൽ പഠനങ്ങൾ നടക്കേണ്ടതുണ്ട് എന്നതിനാൽ, നിലവിൽ ലഭ്യമായ ശാസ്ത്രീയ വിവരങ്ങളെ മാത്രമാണ് ആശ്രയിക്കേണ്ടത്.\nകോവിഡ്-19 എന്ന ശ്വാസകോശ അണുബാധയ്ക്ക് കാരണമാകുന്ന കൊറോണ വൈറസ് എയറോസലൈസേഷൻ എന്ന നേർത്ത കണം ആക്കപ്പെടുന്നതിനു ശേഷം3മണിക്കൂർ വരെ കണ്ടെത്താനും ആ കാലയളവിലുടനീളം കോശങ്ങളെ ബാധിക്കാനും കഴിയുമെന്ന് പഠന രചയിതാക്കൾ കണ്ടെത്തി.\nപ്രീപ്രിന്റ് ഡാറ്റാബേസ് medRxiv- ൽ മാർച്ച് 10-ന് ആദ്യം പോസ്റ്റുചെയ്ത പഠനം ഇപ്പോഴും പ്രാഥമികമാണ്, കാരണം ഇത് വിപുലമായ പിയർ അവലോകനത്തിന് വിധേയമായിട്ടില്ല. പുനരവലോകനങ്ങളെ പ്രതിഫലിപ്പിക്കുന്ന പഠനത്തിന്റെ അപ്‌ഡേറ്റ് ചെയ്ത പതിപ്പ് മാർച്ച് 13 ന് പോസ്റ്റുചെയ്തു.\nപക്ഷേ നിരവധി പ്രധാന ചോദ്യങ്ങൾക്ക് ഉത്തരം ലഭിച്ചിട്ടില്ല. പഠനം നടത്തിയവർതന്നെ പറയുന്നത് ഉദ്ധരിക്കാം,\nപാൻ ഡെമിക്ക് അഥവാ മഹാമാരിയെപ്പോലെതന്നെ ഭയക്കേണ്ട ഒന്നാണ് ലോകാരോഗ്യ സംഘടന സൂചിപ്പിച്ചതു പോലെ “infodemic”. വിവരങ്ങളുടെ കുത്തൊഴുക്കാണ്, ശരിയേതാണ് തെറ്റേതാണ് എന്ന് നോക്കാതെ പ്രചരിപ്പിക്കലാണ് പരിണിതഫലം.\nസ്വാഭാവികമായും വിരസമായ ശാസ്ത്ര വസ്തുതാ വിവരണത്തെക്കാൾ ഞെട്ടിപ്പിക്കൽ വാർത്തകൾക്ക് തന്നെയാവും കൂടുതൽ പ്രചരണം കിട്ടുക. മഹാമാരിയെപ്പോലെ അപകടം അത്തരം പ്രവണതകൾ!


റിഫയെ വഞ്ചിച്ചു: ഭര്‍ത്താവ് മെഹ്നാസിന് ബംഗാളി സ്ത്രീയുമായി ബന്ധം – NavaKerala News\nHome/Crime/റിഫയെ വഞ്ചിച്ചു: ഭര്‍ത്താവ് മെഹ്നാസിന് ബംഗാളി സ്ത്രീയുമായി ബന്ധം\nറിഫയെ വഞ്ചിച്ചു: ഭര്‍ത്താവ് മെഹ്നാസിന് ബംഗാളി സ്ത്രീയുമായി ബന്ധം\nകോഴിക്കോട്: ദുബായിലെ ഫ്‌ളാറ്റില് യുവതിയെ മരിച്ച നിലയില് കണ്ടെത്തിയ സംഭവത്തില് കൂടുതല് ആരോപണവുമായി റിഫയുടെ ബന്ധുക്കള്. റിഫയുടെ ഭര്‍ത്താവ് മെഹ്നാസിന് മറ്റോരു യുവതുമായി ബന്ധമുണ്ടായിരുന്നു എന്നാണ് പുതിയ ആരോപണം. ഇതിന്റെ പേരില് റിഫയും മെഹ്നാസും തമ്മില് ചില വഴക്കുണ്ടാക്കിയിരുന്നതായിട്ടാണ് ബന്ധുക്കള് പറയുന്നത്. ഈ ബന്ധമുണ്ടെന്ന് ആരോപിക്കരപ്പെടുന്ന പെണ്‍കുട്ടിക്ക് മെഹ്നാസ് ജോലി വാങ്ങി നല്‍കാന് ശ്രമിച്ചിരുന്നതായും പറയുന്നു.\nകോഴിക്കോട്: റിഫ മെഹ്നുവിന്റെ മരണത്തില് ദുരൂഹതകള് തുടരുന്നു. മറ്റൊരു പെണ്‍കുട്ടിയുടെ പേരില് റിഫ, മെഹ്നാസിനോട് കലഹിച്ചിരുന്നതായാണ് ബന്ധുക്കള് വെളിപ്പെടുത്തുന്നത്. ഇതോടെ, റിഫയും ഭര്‍ത്താവ് മെഹ്നാസും തമ്മില് ദുബായില് വച്ചുണ്ടായ ചില അസ്വാരസ്യങ്ങള് മറ നീക്കി പുറത്തു വന്നിരിക്കുകയാണ്. മെഹ്നാസിന് ഒരു ബംഗാളി പെണ്‍കുട്ടിയുമായുള്ള ബന്ധമാണ് ബന്ധുക്കള് വെളിപ്പെടുത്തുന്നത്.ദുബായില്, റിഫ ജോലി ചെയ്തിരുന്ന കടയില് മെഹ്നാസെത്തി സംസാരിക്കുന്നതിന്റെ സിസിടിവി ദൃശ്യങ്ങള് പുറത്തു വന്നിരുന്നു. കുറച്ച് സമയത്തിന് ശേഷം റിഫ കരഞ്ഞുകൊണ്ട് പോകുന്നതും ദൃശ്യങ്ങളില് വ്യക്തമാണ്. ഇതിന് പിന്നാലെ മെഹ്നാസും സുഹൃത്ത് ജംഷാദും മറ്റോരു പെണ്‍കുട്ടിയുമായി സംസാരിച്ചിരിക്കുന്നതും റിഫ കരഞ്ഞ് കൊണ്ട് ഇറങ്ങി പോകുന്ന സിസിടിവി ദൃശ്യങ്ങളും ലഭിച്ചിട്ടുണ്ട്.\nഎന്നാല് കേസില് അടിമുടി ദുരൂഹതയുണ്ട് എന്നാണ് പോലീസ് സംശയിക്കുന്നത്. പോസ്റ്റ്‌മോര്‍ട്ടം ചെയ്യാതെ റിഫയുടെ മൃതദേഹം എത്രയും വേഗം എത്തിക്കാനും ഖബറടക്കാനും ആര്‍ക്കായിരുന്നു നിര്‍ബന്ധം എന്നാണ് പോലീസ് ഉന്നയിക്കുന്നത്. കേസില് എല്ലാ തെളിവുകളും ശേഖരിച്ച് മെഹ്നാസിനെ അറസ്റ്റ് ചെയ്യാനാണ് പൊലീസിന്റെ നീക്കം.\ndeath relation rifa mehnu\nശശികുമാര് പീഡിപ്പിച്ചത് 60 പെണ്‍കുട്ടികളെ; കൂടുതല് പരാതികളുമായി പൂര്‍വ്വ വിദ്യാര്‍ത്ഥിനികള്


ഒമാനില് കോവിഡ് ചികില്‍സയിലായിരുന്ന നാലുപേര് കൂടി മരിച്ചു |MoH reports 427 new Coronavirus cases in Oman.\nHome Gulf Oman ഒമാനില് കോവിഡ് ചികില്‍സയിലായിരുന്ന നാലുപേര് കൂടി മരിച്ചു\nഒമാനില് കോവിഡ് ചികില്‍സയിലായിരുന്ന നാലുപേര് കൂടി മരിച്ചു\nമസ്‌കത്ത്: ഒമാനില് 24 മണിക്കൂറിനിടെ കോവിഡ് സ്ഥിരീകരിച്ചത് 427 പേര്‍ക്ക്. ഇതില് 210 പേര് പ്രവാസികളാണ്. ഇതോടെ ആകെ സ്ഥിരീകരിച്ച കേസുകളുടെ എണ്ണം 80,713 ആയി.4പേര് കൂടി കോവിഡ് ബാധിച്ച് മരണപ്പെട്ടു. 492 പേരാണ് ഇതിനകം മരിച്ചത്.\nഇന്ന് 1,107 പേര് കൂടി വൈറസ് ബാധയില് നിന്നു പൂര്‍ണമായി രോഗമുക്തി നേടി. ഇതോടെ ആകെ രോഗമുക്തി നേടിയവരുടെ എണ്ണം 70,910 ആയി. രാജ്യത്ത് നിലവില് ചികിത്സയില് കഴിയുന്നത് 513 പേരാണ്. 177 പേര് തീവ്രപരിചരണ വിഭാഗത്തിലാണ്.\nMoH reports 427 new Coronavirus cases in Oman\nPrevious articleകുട്ടികള്‍ക്ക് കോവിഡ് പകരില്ലെന്ന് ട്രംപിന്റെ തള്ള്; പോസ്റ്റ് ഫേസ്ബുക്ക് നീക്കം ചെയ്തു\nNext articleകുവൈത്ത് മുന്‍പ്രധാന മന്ത്രിയുടെ മകന് കള്ളപ്പണം ഉപയോഗിച്ച് മലേഷ്യയില് വാങ്ങാന് ശ്രമിച്ചത് കുവൈത്ത് നഗരത്തോളം വലുപ്പമുള്ള ഭൂമി\nഒമാനില്3പേര് കൂടി കോവിഡ് ബാധിച്ച് മരിച്ചു\nmtp - September 6, 2021, 4:18 pm 0\nമസ്‌കത്ത്: ഒമാനില് കഴിഞ്ഞ 24 മണിക്കൂറിനിടെ 80 പേര്‍ക്ക് കോവിഡ് സ്ഥിരീകരിച്ചു. കോവിഡ് ചികില്‍സയില് കഴിഞ്ഞിരുന്ന മൂന്നുപേര് കൂടി മരിച്ചതായി ഒമാന് ആരോഗ്യ മന്ത്രാലയം അറിയിച്ചു. 149 പേര് കൂടി രോഗമുക്തി നേടി. ഇതുവരെയുള്ള...


വോട്ടുകളെല്ലാം ബിജെപിക്ക്. മീററ്റില് സംഘര്‍ഷം - Pravasabhumi\nഒന്നാം ഘട്ട വോട്ടെടുപ്പ് നടക്കുന്ന ഉത്തരപ്രദേശിലെ മീററ്റില് ചെയ്യുന്ന വോട്ടുകളെല്ലാം ബിജെപിക്ക്. ബിഎസ്പിക്ക് വോട്ടുചെയ്ത തസ്ലീം അഹമ്മദ് എന്ന വോട്ടറാണ് താന് ചെയ്ത വോട്ട് ബിജെപിക്കു വീഴുന്നതായി കണ്ടത്തിയത്. വിവരം പുറത്തറിഞ്ഞതോടെ ബൂത്തിനു പുറത്ത് സംഘര്‍ഷം രൂപം കൊണ്ടു. സ്ഥലത്തെത്തിയ സിറ്റി അഡീഷണല് ജില്ല മജിസ്ട്രേറ്റ് മുകേഷ് കുമാറിന്‍റെ നിര്‍ദ്ദേശാനുസരണം വോട്ടിങ്ങ് മിഷന് മാറ്റി സ്ഥാപിച്ചതിനു ശേഷമാണ് വോട്ടിങ് പുനരാരംഭിച്ചത്.\nഇത് മിഷന്‍റെ തകരാറാണ് അല്ലാതെ ആരും ഇവിഎം ഇല് കൃതൃിമത്വം നടത്തിതല്ല എന്നാണ് ജില്ലാമജിസ്ട്രേറ്റിന്‍റെ നിലപാട്. ഈ വിഷയം ശ്രദ്ധയില് പെട്ടിട്ടുണ്ടെന്നും ഉടന്‍തന്നെ ഇവിഎം മാറ്റി സ്ഥാപിച്ചെന്നും ഇപ്പോള് സമധാനപരമായി വോട്ടിങ്ങ് പുരോഗമിക്കുകയാണെന്നും മീററ്റ് സോണ് ഡിവിഷണല് കമ്മീഷണര് പഭാത് കുമാര് പറഞ്ഞു. മാസങ്ങള്‍ക്കു മുന്പുതന്നെ ഇവിഎംല് കൃതൃിമം കാട്ടാന് കഴുയുകയില്ലെന്ന് ഇലക്‍ഷന് കമ്മീഷന് പറഞ്ഞിട്ടുണ്ടെന്നും പ്രത്യേക പാര്‍ട്ടിക്കു തന്നെ വോട്ടുകള് പോയതിന്‍റെ പിന്നില് വോട്ടിങ്ങ് മിഷന്‍റെ സാങ്കേതിക തകരാറായിരിക്കാം എന്നുമാണ് അദ്ദേഹത്തിന്‍റെ പക്ഷം.\nസമാന സംഭവം ആഗ്ര ഗൗതംനഗറിലെ ബൂത്ത് നന്പര് 69ലും റിപ്പോര്‍ട്ട് ചെയ്യപ്പെട്ടിട്ടുണ്ട്. ഇവിടേയും ചെയ്യുന്ന വോട്ടുകളെല്ലാം ബിജെപിക്ക് പോകുന്നുവെന്നാണ് റിപ്പോര്‍ട്ട് ചെയ്യപ്പെടുന്നത്. ഇന്ന് ഒന്നാംഘട്ട വോട്ടെടുപ്പു നടക്കുന്ന നിരവധി സ്ഥലങ്ങളില് വോട്ടിങ്ങ് മിഷനില് വന്ന തകരാറുമൂലം മണിക്കൂറുകള് വോട്ടിങ്ങ് നിലച്ചതായി റിപ്പോര്‍ട്ടുകള് പുറത്തു വരുന്നുണ്ട്.\n← രാഹുൽ ഗാന്ധിയെ അപായപ്പെടുത്താൻ ശ്രമം നടന്നെന്ന് സംശയം\nദളിതരെ വോട്ടു ചെയ്യാന് അനുവദിച്ചില്ല →\nFebruary 13, 2019 PB NEWS DESK Comments Off on റഫേല് കാവല്‍ക്കാരന് കള്ളനാണെന്നതിന്‍റെ കൂടുതല് തെളിവുകള് പുറത്ത്\nApril 2, 2019 PB NEWS DESK Comments Off on കര്‍ഷകര്‍ക്കും യുവാക്കള്‍ക്കും ശുഭപ്രതീക്ഷ നല്‍കി കോണ്‍ഗ്രസ് പ്രകടന പത്രിക.\nലിഗയെ കൊന്നതു തന്നെ\nApril 28, 2018 PB NEWS DESK Comments Off on ലിഗയെ കൊന്നതു തന്നെ


ടിക് ടോക് പോയപ്പോള് ‘ചിങ്കാരി ആപ്പ്’; മൂന്നു മാസം കൊണ്ട് 30 മില്യണ് യൂസേഴ്‌സ്\n18 വയസിനും 35 വയസിനും ഇടയിലുള്ളവരാണ് പ്രധാനമായും ചിങ്കാരി ആപ്പ് ഉപയോഗിക്കുന്നത്. ടിക്ടോക് കമ്യൂണിറ്റികളെ പ്രോത്സാഹിപ്പിച്ചിരുന്നുവെങ്കിലും വീഡിയോ മേക്കിംഗ്, അഭിനയ മോഹം എന്നിവയുള്ള യുവാക്കളെയാണ് ഏറ്റവും സ്വാധീനിച്ചത്. ചിങ്കാരി ആപ്പില് മികച്ച ഓഡിയോ, വീഡിയോ എഡിറ്റിംഗ് ടൂളുകള് ആയിരുന്നു ഉണ്ടായിരുന്നത്. ഇത് ഉപയോക്താക്കള്‍ക്ക് വീഡിയോ തയ്യാറാക്കുമ്പോള് മികച്ച വിഷ്വല് ഇഫക്റ്റുകള്‍ക്കായി ഇന്ത്യന് ഫില്‍റ്ററുകള് ഉപയോഗിച്ച് മികച്ച പ്രകടനം സാധ്യമാക്കുന്നുവെന്നാണ് സുമിത് ചൂണ്ടിക്കാട്ടുന്നത്.


കരുണാകരന് ഇന്ന് ദില്ലിയ്ക്ക് | Karunakaran goes to Delhi - Malayalam Oneindia\nകരുണാകരന് ഇന്ന് ദില്ലിയ്ക്ക്\nതിരുവനന്തപുരം: കോണ്‍ഗ്രസ് നേതാവ് കെ. കരുണാകരന് ഫിബ്രവരി രണ്ട് തിങ്കളാഴ്ച ദില്ലിയ്ക്ക് തിരിയ്ക്കും.\nപാര്‍ലമെന്റ് സമ്മേളനത്തില് പങ്കെടുക്കാനാണ് അദ്ദേഹം പോകുന്നത്. അതിന് മുമ്പ് തിങ്കളാഴ്ച രാവിലെ ജവഹര് നഗറിലെ വസതിയില് ചേരുന്ന ഐ ഗ്രൂപ്പ് യോഗത്തില് അദ്ദേഹം പങ്കെടുക്കും. മന്ത്രിസഭയില് ചേരാനുള്ള മുരളീധരന്റെ തീരുമാനം ഈ യോഗത്തില് ചര്‍ച്ച ചെയ്യുമെന്നറിയുന്നു.\n10 മുരളീധരന്മാരെ മന്ത്രിസഭയിലെടുത്താലും കേരളത്തിലെ പ്രശ്നം തീരില്ലെന്ന് കഴിഞ്ഞ ദിവസം കരുണാകരന് പിടിഐയ്ക്ക് അനുവദിച്ച അഭിമുഖത്തില് വ്യക്തമാക്കിയിരുന്നു. നേതൃമാറ്റം മാത്രമാണ് പരിഹാരമെന്ന നിലപാടില് ഉറച്ചുനില്ക്കുകയാണ് കരുണാകരന്.


കോവി‍ഡ് ; എ എഫ് സി കപ്പ് റദ്ദാക്കിയതായി ഏഷ്യന് ഫുട്ബോള് കോണ്‍ഫെഡറേഷന് - Janayugom Online\nHome / Sports / Football / കോവി‍ഡ് ; എ എഫ് സി കപ്പ് റദ്ദാക്കിയതായി ഏഷ്യന് ഫുട്ബോള് കോണ്‍ഫെഡറേഷന്\nPosted on September 10, 2020, 8:51 pm\nകോവി‍ഡ് മഹാമാരിയെ തുടര്‍ന്ന് ഈ വര്‍ഷത്തെ എ എഫ് സി കപ്പ് റദ്ദാക്കിയതായി ഏഷ്യന് ഫുട്ബോള് കോണ്‍ഫെഡറേഷന്. ഏഷ്യയിലെ രണ്ടാംനിര ക്ലബ് ടൂര്‍ണമെന്റാണ് എഎഫ്സി കപ്പ്. ഈ വര്‍ഷത്തെ ടൂര്‍ണമെന്റ് റദ്ദാക്കിയെന്ന് കോണ്‍ഫെഡറേഷന് പ്രസ്താവനയില് വ്യക്തമാക്കി.\nമാര്‍ച്ചില് നടക്കേണ്ടിയിരുന്ന ടൂര്‍ണമെന്റ് കോവിഡ് വ്യാപനത്തെ തുടര്‍ന്ന് നീട്ടിവെയ്ക്കുകയായിരുന്നു. ഈ മാസം നടത്താനാണ് ഉദ്ദേശിച്ചിരുന്നത്. എന്നാല് കോവിഡ് രൂക്ഷമായി വ്യാപിക്കുന്നതിനെ തുടര്‍ന്ന് റദ്ദാക്കുകയായിരുന്നു.\nഎന്നാല് ഏഷ്യയിലെ പ്രധാന ടൂര്‍ണമെന്റായ എ എഫ് സി ചാമ്പ്യന്‍സ് ലീഗ് സെപ്റ്റംബര് 14 ന് ഖത്തറില് നടക്കും.\nEnglish summary: AFC cup cancelled due to Covid 19\nപാകിസ്ഥാൻ താരങ്ങൾ ഇന്ത്യൻ ക്രിക്കറ്റ് താരങ്ങളെ കണ്ട് പഠിക്കണം: സഹീർ അബ്ബാസ്\nമെസിയുടെ വിലക്ക് കഴിഞ്ഞു; ഇനി അർജന്റീന ജെഴ്സിയിൽ കളിക്കും\nഡെന്‍മാര്‍ക്ക് ആസ്‌ട്രേലിയ നേര്‍ക്കു നേര്\nറോണോ ഗോളടിച്ചു; യുവന്‍റസിന് ജയം\nV S / Sep 24\nകേരളം ലോകകപ്പ് ഫുട്‌ബോള് ലഹരിയിലേക്ക്


മലയാളികൾക്ക് എന്നും അഭിമാനമുള്ള ഒരു നായികയാണ് നയൻതാര. സത്യന് അന്തിക്കാട് സംവിധാനം ചെയ്ത മനസ്സിനക്കരെ എന്ന ചിത്രത്തിലൂടെ മലയാള സിനിമയിലേക്ക് കടന്നു വന്ന പ്രിയപ്പെട്ട നടിയായി മാറി. തേന്നിന്ത്യൻ സിനിമാലോകത്തെ തന്റെ ഉള്ളംകൈയിൽ ആക്കിയ നായിക. ഉയർച്ചയുടെ പടവുകൾ ഓരോന്നും കയറുമ്പോൾ അതിനിടയിൽ നയൻതാരയ്ക്കും ചില വിമർശന കാറ്റുകൾ ഏൽക്കേണ്ടി വന്നിട്ടുണ്ട്. ആ വിമർശനങ്ങൾ ഒന്നും അഭിനേത്രിയെ തെല്ലും ഉലച്ചില്ല എന്ന് പറയുന്നതാണ് സത്യം.\nപലതരത്തിലുള്ള വിമർശനങ്ങൾക്ക് ഇടയിലും നയൻതാര വിവാഹിതയായി എന്ന വാർത്തകളും നിറഞ്ഞുനിന്നു. അതിലൊന്നും നയൻസ് തളർന്നില്ല എന്ന് പറയുന്നതാണ് സത്യം. അവസാനം ഒരു പ്രത്യേക വേദിയിൽ വച്ച് തന്റെ പ്രണയത്തെ കുറിച്ച് അവർ തുറന്നുപറഞ്ഞു. താൻ ഒരു വ്യക്തിയുമായി പ്രണയത്തിലാണ്. അയാളുമായി ഒരുമിച്ച് ജീവിക്കുകയാണ്.\nവിവാഹമെന്ന യാതൊരു അടിസ്ഥാനവുമില്ലാതെ അയാളുടെ പ്രണയം ഏറ്റുവാങ്ങുകയാണ്. ആ വേദിയിൽ തനിക്ക് ലഭിച്ച പുരസ്കാരത്തെ അവനുവേണ്ടി അവൾ സമ്മാനിച്ചു. ഏറെ പ്രണയം നിറഞ്ഞ മിഴികളോടെ അവന്റെ പേര് ആദ്യമായ് വേദിയിൽ അവൾ ഉച്ചചിരിച്ചു. അതേ വിഘ്നേശ്വരനും ലേഡി സൂപ്പർ സ്റ്റാർ നയൻതാരയും തമ്മിലുള്ള പ്രണയം ആരാധകർ അറിയുന്നത് ആ ഒരു വേദിയിൽ വച്ചായിരുന്നു. പ്രണയം നിറഞ്ഞ വാക്കുകളോടെ തന്റെ പ്രിയപ്പെട്ടവന് വേണ്ടി അവൾ അവാർഡ് സമ്മാനിച്ചു കൊണ്ടാണ് ആ വേദിയിൽ തന്റെ പ്രണയത്തെ കുറിച്ച് നയൻസ് തുറന്നു പറഞ്ഞത്.\nവീണ്ടും വിമർശന കാറ്റുകൾ നയൻതാരയെ തേടിവന്നു. ഈ ബന്ധം അധികനാൾ തികയിക്കില്ല എന്ന് പറഞ്ഞവർ നിരവധിയായിരുന്നു. അവർക്ക് മുൻപിലൂടെ ഇതാ ആ പെൺകുട്ടി അവന്റെ കൈ പിടിക്കാൻ തുടങ്ങുകയാണ്. തിരുപ്പതിയിൽ വച്ച് ജൂൺ ഒൻപതിന് വിഘ്‌നേശിന്റെ നല്ല പാതിയായി നയൻതാര മാറുന്നു. ചെന്നൈയിൽ വച്ചായിരിക്കും സഹപ്രവർത്തകർക്ക് വേണ്ടിയുള്ള ആഘോഷം നടക്കുക.\nഇപ്പോൾ അറിയാൻ സാധിക്കുന്നത് നയൻതാരയുടെ വിവാഹം നെറ്റ്ഫ്ലിക്സ് ആണ് ഷൂട്ട് ചെയ്യുന്നത് എന്നാണ്. അതോടൊപ്പം തന്നെ വ്യത്യസ്തമായി അറിയാൻ സാധിക്കുന്ന മറ്റൊരുകാര്യം ഗൗതം മേനോന് ആയിരിക്കും ഇത് ഡയറക്ട് ചെയ്യുന്നത് എന്നാണ്. ഒരുപക്ഷേ നെറ്റ്ഫ്ലിക്സ് ചരിത്രത്തിൽ തന്നെ ആദ്യമായിട്ടായിരിക്കും ഒരു വിവാഹ ഒരാൾ സംവിധാനം ചെയ്യുന്നത്. ആ ഒരു പ്രത്യേകത കൂടി നയൻസ് വിഗ്നേഷ് വിവാഹത്തിന് എടുത്തു പറയാനുണ്ട് .\nവിവാഹത്തിന് നായൻതാര എത്തിയത് ഒരു രാജകുമാരിയെപ്പോലെ ആയിരുന്നു. ചുവന്ന വസ്ത്രത്തിൽ അതിസുന്ദരിയായ അണിഞ്ഞൊരുങ്ങിയ ചിത്രങ്ങളാണ് ഇപ്പോൾ വിഘ്നേശ്വരൻ ഒഫീഷ്യലായി പങ്കുവച്ചിരിക്കുന്നത്. ഈ ചിത്രങ്ങൾ ഇതിനോടകം തന്നെ ആരാധകർ എല്ലാം തന്നെ ഏറ്റെടുത്തിരിക്കുകയാണ്.


kohli praises ms dhoni - Malayalam MyKhel\n» ധോണിയാണ് എന്റെ ക്യാപ്റ്റനെന്ന് കോലി.... ഐസിസി ട്രിബ്യൂട്ടിന് ഇംഗ്ലീഷ് താരങ്ങളുടെ മറുപടി ഇങ്ങനെ\nധോണിയാണ് എന്റെ ക്യാപ്റ്റനെന്ന് കോലി.... ഐസിസി ട്രിബ്യൂട്ടിന് ഇംഗ്ലീഷ് താരങ്ങളുടെ മറുപടി ഇങ്ങനെ\nPublished: Saturday, July 6, 2019, 20:36 [IST]\nലണ്ടന്: ഐസിസി ഇന്ത്യന് ഇതിഹാസ താരം മഹേന്ദ്ര സിംഗ് ആശംസകള് അര്‍പ്പിച്ച് വീഡിയോ പോസ്റ്റ് ചെയ്തിരുന്നു. ധോണിയുടെ 38ാം പിറന്നാള് ആഘോഷിക്കാനിരിക്കെയായിരുന്നു ഈ വീഡിയോ പുറത്തുവന്നത്. ഇതിന് പിന്നാലെ ഈ വീഡിയോ വൈറലായിരിക്കുകയാണ്. വിരാട് കോലി അടക്കമുള്ള ഇന്ത്യന് താരങ്ങള് ധോണി പുകഴ്ത്തിയതിന് പിന്നാലെ ഇംഗ്ലീഷ് താരങ്ങളും ധോണി തങ്ങളെ സ്വാധീനിച്ചെന്ന് പറയുന്നു.\nഅതേസമയം ശ്രീലങ്കയ്‌ക്കെതിരായ മത്സരത്തിന് മുമ്പ് ധോണി കടുത്ത വിമര്‍ശനം നേരിട്ടിരുന്നു. ഇതിന് പിന്നാലെയാണ് ധോണിക്ക് ഐസിസി ആശംസകള് അര്‍പ്പിച്ചത്. ശ്രീലങ്കയ്‌ക്കെതിരെ ധോണി മൂന്ന് ക്യാച്ചുകളും ഒരു സ്റ്റംമ്പിംഗും അടക്കം മികച്ച പ്രകടനമാണ് വിക്കറ്റിന് പിന്നില് ധോണി നടത്തിയത്. വിമര്‍ശകരുടെ വായടപ്പിക്കുന്ന പ്രകടനമായിരുന്നു ഇത്. ധോണിക്ക് നേരത്തെ തന്നെ കോലി പിന്തുണയും അറിയിച്ചിരുന്നു.\nധോണിയാണ് തന്റെ ക്യാപ്റ്റനെന്നും എക്കാലത്തും അത് അങ്ങനെ തന്നെയായിരിക്കുമെന്നും കോലി പറയുന്നു. ഏത് പ്രതികൂല സാഹചര്യത്തിലും ശാന്തനായി നില്‍ക്കാനുള്ളൊരു കഴിവുണ്ട് ധോണിക്ക്. പുറത്ത് നിന്ന് കാണുന്നത് പോലുള്ള വ്യക്തിയല്ല അദ്ദേഹം. അതുകൊണ്ടാണ് ധോണി മികച്ച തീരുമാനങ്ങള് കളിക്കളത്തില് എടുക്കാന് സാധിക്കുന്നത്. ഞാന് ടീമിലെത്തുമ്പോള് എന്റെ ക്യാപ്റ്റനായിരുന്നു ധോണി. പല കാര്യങ്ങളും അദ്ദേഹത്തില് നിന്ന് പഠിച്ചു. അത് കൊണ്ട് എന്റെ കൊണ്ട് അദ്ദേഹം തന്നെയാണ് ക്യാപ്റ്റനെന്ന് ഞാന് ഇപ്പോഴും കരുതുന്നുവെന്ന് കോലി പറഞ്ഞു.\nഇംഗ്ലീഷ് താരങ്ങളുടെ മറുപടി\nഇംഗ്ലീഷ് താരങ്ങളും ധോണിയെ പ്രശംസിച്ചിട്ടുണ്ട്. ക്രിക്കറ്റിലെ ഇതിഹാസ താരമാണ് ധോണി. പ്രതിഭാധനനായ വിക്കറ്റ് കീപ്പര്. വിക്കറ്റിന് പിന്നില് അദ്ദേഹത്തോളം മികവ് മറ്റാര്‍ക്കെങ്കിലും ഉണ്ടെന്ന് തോന്നുന്നില്ല. ധോണിയെ സംബന്ധിച്ച് ഒന്നും പുതിയ കാര്യമല്ല. ഈ കളി എങ്ങോട്ടാണ് പോകുന്നതെന്ന് അറിയാനും, അതിനനുസരിച്ച് കളി മാറ്റാനും അദ്ദേഹത്തിനറിയാം. കുറേ കാലമായി ധോണി അത് വിജയകരമായി നടപ്പാക്കുന്നുവെന്നും സ്റ്റോക്‌സ് പറയുന്നു.\nധോണിയുടെ കടുത്ത ആരാധകനാണ് താനെന്ന് ബട്‌ലര് പറയുന്നു. ക്രിക്കറ്ററെന്ന നിലയിലും വിക്കറ്റ് കീപ്പറെന്ന നിലയിലും വളര്‍ന്നപ്പോള് ഞാന് ആരാധിക്കുന്നത് ധോണിയെയാണ്. മിസ്റ്റര് കൂളാണ് അദ്ദേഹം. കളിക്കളത്തിലെ അദ്ദേഹത്തിന്റെ രീതികള് ഒരുപാട് ഇഷ്ടമാണ്. വളരെ ശാന്തനാണ്. ബാറ്റ് ചെയ്യുമ്പോഴും അങ്ങനെ തന്നെ. വിക്കറ്റിന് പിന്നില് അതിവേഗം കാര്യങ്ങള് ചെയ്യാനുള്ള കഴിവാണ് ധോണിയുടെ വ്യത്യസ്തത. ക്രിക്കറ്റിനെ അതിന്റെ ആഴങ്ങളില് എത്തിക്കാനുള്ള കഴിവ് ധോണിക്കുണ്ടെന്നും ബട്‌ലര് പറഞ്ഞു. വളരെ കൂളായിട്ടുള്ള താരമാണ് ധോണിയെന്നും തനിക്ക് ഒരുപാട് ഇഷ്ടമാണെന്നും അഫ്ഗാനിസ്ഥാന് വിക്കറ്റ് കീപ്പര് മുഹമ്മദ് ഷഹസാദും പറയുന്നു.\nധോണി മികച്ച ക്യാപ്റ്റനാണെന്ന് ജസ്പ്രീത് ബുംറയും പറയുന്നു. 2016ല് ഇന്ത്യന് ടീമിലെത്തുമ്പോള് ധോണിയായിരുന്നു ക്യാപ്റ്റന്. എന്ത് പ്രശ്‌നം വന്നാലും അദ്ദേഹത്തിനോട് ചോദിക്കാം. അദ്ദേഹം അത് പരിഹരിക്കും. ധോണിയുടെ ശാന്തത ടീമിന് വലിയ സ്വാധീനമുണ്ടാക്കിയിരുന്നുവെന്നു ബുംറ പറഞ്ഞു. അതേസമയം താന് ടീമിലെത്തുമ്പോഴും ക്യാപ്റ്റന് ധോണിയായിരുന്നുവെന്ന് കോലി പറയുന്നു. എന്നെ ടീമിലെടുത്തത്, ഒരുപാട് കാര്യങ്ങള് എനിക്ക് ചെയ്യാനാവുമെന്ന് ദോിക്ക് ഉറപ്പുള്ളത് കൊണ്ടാണ്. ടീമിന് വേണ്ടി ഞാന് എന്തും ചെയ്യുമെന്ന് ധോണിക്ക് ഉറപ്പായിരുന്നുവെന്നും കോലി പറഞ്ഞു.\nRead more about: icc world cup 2019 world cup 2019 virat kohli ms dhoni വിരാട് കോലി\nStory first published: Saturday, July 6, 2019, 20:36 [IST]


ആരാധകർക്കൊപ്പം ‘മരക്കാർ’ കണ്ട് മോഹൻലാൽ; വിഡിയോ | Mohanlal Theatre\nആരാധകർക്കൊപ്പം ‘മരക്കാർ’ കണ്ട് മോഹൻലാൽ; വിഡിയോ\nമനോരമ ലേഖകൻ December 02, 2021 08:28 AM IST\nആരാധകർക്കൊപ്പം ‘മരക്കാർ’ കാണാൻ മോഹൻലാൽ നേരിട്ടെത്തി. മനോരമ ഓണ്‍ലൈനും ജെയ്ൻ ഇന്റർനാഷനൽ സ്കൂൾ ഓഫ് ക്രിയേറ്റീവ് ആർട്സും ചേർന്ന് സംഘടിപ്പിച്ച പ്രത്യേക പ്രിമിയർ ഷോയ്ക്കാണ് മോഹൻലാൽ എത്തിയത്. തിയറ്ററുകളിൽ നിറഞ്ഞ ആരാധക ആവേശത്തിനിടയിലൂടെ ആദ്യ ഷോ കാണാൻ മോഹൻലാലും സരിത സവിത സംഗീത തിയറ്ററിലെത്തി. ആരാധകരുടെ ആവേശം നേരിട്ടു കണ്ട മോഹൻലാൽ അവർക്കൊപ്പമിരുന്ന് സിനിമ ആസ്വദിച്ചു.\nഏറെ പ്രത്യേകതകളുള്ള സിനിമയായതുകൊണ്ടാണ് ചിത്രം കാണാൻ നേരിട്ട് തിയറ്ററിലെത്തിയതെന്ന് മോഹൻലാൽ പറഞ്ഞു. സിനിമയുടെ നിർമാതാവ് ആന്റണി പെരുമ്പാവൂർ, നടൻമാരായ സിദ്ദിഖ്, ഉണ്ണി മുകുന്ദൻ, ഹണിറോസ്, സന്തോഷ് കീഴാറ്റൂർ തുടങ്ങി നിരവധി താരങ്ങളും കൊച്ചി സരിത തിയറ്ററിൽ എത്തി.\nലോകമെമ്പാടുമുള്ള 4100 സ്‌ക്രീനുകളിലാണ് മരക്കാർ പ്രദർശിപ്പിക്കുന്നത്. ദിവസേന 16,000 ഷോകളാണ് ഈ ചിത്രത്തിന് ഉണ്ടാവുക. അഞ്ച് ഭാഷകളിലാണ് ചിത്രം റിലീസ് ചെയ്യുന്നത്. മരക്കാർ റിലീസ് പ്രഖ്യാപിച്ച അന്ന് മുതൽ തന്നെ പ്രീ ബുക്കിങ് തുടങ്ങിയിരുന്നു. റിസർവേഷനിലൂടെ മാത്രമായി ചിത്രം നൂറ് കോടി നേടിക്കഴിഞ്ഞു. ഇന്ത്യൻ സിനിമയിൽ തന്നെ ആദ്യമായിട്ടാണ് ഇത്തരമൊരു സംഭവം. നാളെ കുഞ്ഞാലിയുടേയും മലയാള സിനിമയുടേയും ചരിത്ര ദിവസമാണെന്ന് മോഹൻലാലും സമൂഹമാധ്യമങ്ങളിലൂടെ കുറിച്ചിട്ടുണ്ട്. മലയാളത്തിൽ ഒരു സിനിമക്ക് കിട്ടുന്ന ഏറ്റവും കൂടുതൽ റിലീസിങ് സെന്ററുകളാണ് മരക്കാർ നേടിയത്.\nകേരളത്തിൽ 631 റിലീസിങ് സ്‌ക്രീനുകളാണ് ഉള്ളത്. ഇതിൽ 626 സ്‌ക്രീനുകളിലും ആദ്യദിനം മരക്കാർ പ്രദർശിപ്പിക്കുന്നു. കേരളത്തിലും ഇത്രധികം സ്‌ക്രീനുകളിൽ ഒരു സിനിമ റിലീസ് ചെയ്യുന്നതും ഇത് ആദ്യമായിട്ടാണ്. അതിന് പുറമെയാണ് ലോകമെമ്പാടുമുള്ള 4000ത്തിലധികം സ്‌ക്രീനുകളിൽ ഒരു മലയാള സിനിമ പ്രദർശനത്തിന് ഇടം നേടുന്നത്.\nവർഷങ്ങളുടെ കാത്തിരിപ്പിന് വിരാമമിട്ടാണ് മരക്കാർ നാളെ തിയറ്ററുകളിൽ എത്തുന്നത്. കഴിഞ്ഞ വർഷം റിലീസിന് എത്തേണ്ടിയിരുന്ന ചിത്രമായിരുന്നു മരക്കാർ. പ്രിയദർശന്റെ സംവിധാനത്തിലൊരുങ്ങിയ ചിത്രം ആറ് ദേശീയ പുരസ്‌കാരങ്ങൾ കരസ്ഥമാക്കി. ആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് നിർമാണം. പ്രണവ് മോഹൻലാൽ, അർജുൻ, സുനിൽ ഷെട്ടി, പ്രഭു, മഞ്ജു വാര്യർ, സുഹാസിനി, കല്യാണി പ്രിയദർശൻ, ഫാസിൽ, സിദ്ദിഖ്, നെടുമുടി വേണു, ഇന്നസെന്റ് തുടങ്ങി വൻ താരനിരയാണ് ചിത്രത്തിന്റെ ഭാഗമാകുന്നത്.\nസാബു സിറിലാണ് കലാ സംവിധായകൻ. തമിഴ് ക്യാമറാമാൻ തിരു ക്യാമറ കൈകാര്യം ചെയ്യുന്നു. സിദ്ധാർഥ് പ്രിയദർശനാണ് വിഎഫ്എക്സ് കൈകാര്യം ചെയ്തിരിക്കുന്നത്. രാഹുൽ രാജ് പശ്ചാത്തലസംഗീതം. റോണി റാഫേൽ ചിത്രത്തിനു വേണ്ടി ഗാനങ്ങൾ ചിട്ടപ്പെടുത്തിയിരിക്കുന്നു.\nഗ്ലാമറസ്സായി സാധിക വേണുഗോപാൽ; ഫോട്ടോഷൂട്ട് വിഡിയോ\nഭാവനയെ ക്യാമറയിലാക്കി മഞ്ജു വാരിയർ; വൈറൽ ചിത്രം\nഎബ്രഹാം മാത്യു പാപ്പന് ഐപിഎസ് ആയി സുരേഷ് ഗോപി\nപ്രണവിന്റെ ‘ഹൃദയം’ 21ന് തന്നെ; റിലീസിൽ മാറ്റമില്ല


Shone George about Manju Warrier Sreekumar Menon dispute | ദൈവം എന്നൊരാൾ മുകളിലുണ്ട്...! പി സി ജോർജ്ജ് പറയുമ്പോൾ ആദ്യം കയ്ക്കും, പിന്നെ മധുരിക്കും! ദിലീപിനെ സംവിധായകൻ ശ്രീകുമാർ മേനോൻ കേസിൽ കുടുക്കുക ആയിരുന്നു; ഇതിനുള്ള തട്ടിപ്പായിരുന്നു രണ്ടാമൂഴം എന്ന സിനിമ; എങ്ങനെ കുടുങ്ങിയെന്ന സത്യം ഇനി പുറത്ത് വരും; ശ്രീകുമാർ മേനോന്റെ ഇടപെടൽ സംബന്ധിച്ച് തുറന്ന് പറയാൻ മഞ്ജു തയ്യാറാകണം; മഞ്ജു വാര്യർ-ശ്രീകുമാർ മേനോൻ വിവാദത്തിൽ ഷോൺ ജോർജ്ജിന് പറയാനുള്ളത് - MarunadanMalayali.com


2019 എലാന്റ്ര ഫെയ്‌സ്‌ലിഫ്റ്റിനെ വിപണിയില് അവതരിപ്പിക്കാനൊരുങ്ങി ഹ്യുണ്ടായി - Malayalam DriveSpark\n51 min ago ഇന്ത്യയിലെ മികച്ച5ബിഎസ് VI 125 സിസി സ്‌കൂട്ടറുകള്\n2019 എലാന്റ്ര ഫെയ്‌സ്‌ലിഫ്റ്റിനെ വിപണിയില് അവതരിപ്പിക്കാനൊരുങ്ങി ഹ്യുണ്ടായി\nUpdated: Thursday, August 22, 2019, 19:00 [IST]\nകൊറിയന് വാഹന നിര്‍മ്മാതാക്കളായ ഹ്യുണ്ടായിയുടെ ആഡംബര കാറിലെ പ്രധാനിയാണ് എലാന്റ്ര. ഇന്ത്യന് വിപണിയില് നിന്നും ഒന്നു വിട്ട് നിന്നിരുന്നെങ്കിലും 2016 -ഓടെ തിരിച്ചെത്തുകയും ചെയ്തിരിന്നു.\nകാലത്തിനനുസരിച്ച് പരിഷ്‌കരണം വരുന്നതുകൊണ്ട് ഒരിക്കലും എലാന്റ്രയ്ക്ക് പഴമ തോന്നാറില്ല. വര്‍ഷങ്ങള്‍ക്കു മുമ്പ് ഒന്നു മുഖംമിനുക്കി വന്നിരുന്നു. ഇപ്പോഴിതാ പുതിയ മോഡലുമായി ഹ്യുണ്ടായ് വീണ്ടും വരികയാണ്.\n2019 എലാന്റ്ര ഫെയ്‌സ്‌ലിഫ്റ്റിന്റെ പരീക്ഷണ ഓട്ടത്തിന്റെ ചിത്രങ്ങള് നേരത്തെ തന്നെ പുറത്തു വന്നിരുന്നു. ഇതിന് പിന്നാലെയാണ് ഇപ്പോള് മോഡലിനെ സെപ്തംബര് മാസത്തോടെ വിപണിയില് അവതരിപ്പിക്കുമെന്ന് റിപ്പോര്‍ട്ട് എത്തിയിരിക്കുന്നത്.\nപുതിയ എലാന്റ്രയില് പുറമേ കുറച്ച് മാറ്റങ്ങള് എത്തിയേക്കുമെന്നാണ് റിപ്പോര്‍ട്ട്. അടുത്തിടെ വിപണിയില് എത്തുന്ന ഹ്യുണ്ടായിയുടെ ഫെയ്‌സ്‌ലിഫ്റ്റ് മോഡലുകളിലെല്ലാം തന്നെ പുറമേ ഉള്ള മാറ്റങ്ങള് പ്രകടമാണ്. അതുകൊണ്ട് തന്നെ പുതിയ എലാന്റ്രയിലും മാറ്റങ്ങള് പ്രതീക്ഷിക്കാം.\nവിദേശത്ത് എലാന്റ്രയുടെ 2019 -ാം പതിപ്പ് പുറത്തിറക്കി കഴിഞ്ഞു. ആഗോളനിലവാരത്തിനൊത്താണ് എലാന്റ്രയുടെ പുതിയ പതിപ്പ്. എന്‍ജിനിലൊന്നും പരിഷ്‌കാരം വരുത്താതെ പുറംമോടിയിലും അകംമോടിയിലുമാണ് മാറ്റം.\nഗ്രില്ലിലടക്കം ഇതു കാണാം. ഹെഡ്‌ലാമ്പിലും പുതുമയുണ്ട്. മുന് ബമ്പറും ഫോഗ് ലാമ്പ് ഘടനയും പരിഷ്‌കരിച്ചിട്ടുണ്ട്. അലോയ് വീലുകളുടെ ഡിസൈനിലും കമ്പനി മാറ്റം കൊണ്ടുവന്നിട്ടുണ്ട്.. ടെയ്ല് ലാമ്പുകളിലും ബമ്പറിലും മാറ്റങ്ങള് വന്നിട്ടുണ്ട്. ബൂട്ട്‌ലിഡില് നിന്ന് ബമ്പറിലേക്ക് നമ്പര്‍പ്ലേറ്റ് മാറി.\n8.0 ഇഞ്ച് ടച്ച്‌സ്‌ക്രീന് ഇന്‍ഫോടെയ്ന്‍മെന്റില് ആന്‍ട്രോയ്ഡ് ഓട്ടോ, ആപ്പിള് കാര്‍പ്ലേ കണക്ടിവിറ്റി എന്നിവയുമുണ്ട്. ഡ്രൈവര്‍ക്ക് ഏറ്റവുമധികം ഭീഷണി സൃഷ്ടിക്കുന്ന ബ്ലൈന്‍ഡ് സ്‌പോട്ടിനെ മറികടക്കാന് ബ്ലൈന്‍ഡ് സ്‌പോട്ട് മോണിട്ടറിങ് സിസ്റ്റം പുതിയ എലാന്‍ട്രയിലുണ്ട്.\nഫോര്‍വേര്‍ഡ് കൊളീഷന് വാണിങ്ങ് സംവിധാനം, ഓട്ടോമാറ്റിക് എമര്‍ജന്‍സി ബ്രേക്കിങ്, ആക്ടിവ് ലെയ്ന് കണ്‍ട്രോളുള്ള ലെയ്ന് ഡിപ്പാര്‍ച്ചര് വാണിങ്ങ്, ക്രോസ്ട്രാഫിക് അലര്‍ട്ടുള്ള റിയര്‍വ്യൂ ക്യാമറ തുടങ്ങിയ സുരക്ഷാ സൗകര്യങ്ങള് പുതിയ എലാന്റ്രയില് ഇടംപിടിക്കും.\nപെട്രോള് എന്‍ജിന് 148 bhp കരുത്തും 192 Nm torque ഉം ഉത്പാദിപ്പിക്കുമ്പോള്, 126 bhp കരുത്തും 260 Nm torque ഉം ഡീസല് എഞ്ചിന് സൃഷ്ടിക്കുന്നത്. രണ്ട് എന്‍ജിന് പതിപ്പുകളിലും ആറു സ്പീഡ് മാനുവല്, ആറു സ്പീഡ് ഓട്ടോമാറ്റിക് ഗിയര്‍ബോക്‌സ് ഓപ്ഷനുകളും ലഭ്യമാണ്.\nഇപ്പോള് വിപണിയിലുള്ള എലാന്റ്രയ്ക്ക് 13.65 ലക്ഷമാണ് വില. എന്നാല് പുതിയ പതിപ്പിന്റെ വില സംബന്ധിച്ച് ഒന്നും തന്നെ കമ്പനി വ്യക്തമാക്കിയിട്ടില്ല. പുതിയ മോഡലില് വില ഇതിലും ഉയര്‍ന്നേക്കാം. ഹോണ്ട സിവിക്, ടൊയോട്ട കൊറോള ആല്‍റ്റിസ്, സ്‌കോഡ ഒക്ടാവിയ എന്നിവരാണ് എലാന്റ്രയുടെ എതിരാളികള്.\nHyundai plans to launch Elantra facelift by next month. Read more in Malayalam.


കെടി ജലീലിനെതിരെ വീണ്ടും ചെന്നിത്തല; സങ്കേതിക സര്‍വകലാശാലാ പരീക്ഷാനടത്തിപ്പില് ഇടപെട്ടു! | Ramesh Chennithala against Minister of Higher Education KT Jaleel - Malayalam Oneindia\n13 min ago പൗരത്വ നിയമ ഭേദഗതി; 79 ദിവസത്തിനുള്ളില് കൊല്ലപ്പെട്ടത് 69 പേര്, കൂടുതലും വര്‍ഗ്ഗീയ കലാപത്തില്\n22 min ago നടി ആക്രമിക്കപ്പെട്ട കേസ്: കുഞ്ചാക്കോ ബോബനെതിരെ അറസ്റ്റ് വാറണ്ട്! കോടതിയിൽ ഹാജരായില്ല\n33 min ago ദില്ലി അക്രമം: ഇരകള്‍ക്ക് ജെഎന്‍യു ക്യാമ്പസില് അഭയം നല്‍കരുതെന്ന് മുന്നറിയിപ്പ്\nPublished: October 22 2019, 16:26 [IST]\nതിരുവനന്തപുരം: വിദ്യാഭ്യാസ മന്ത്രി കെടി ജലീലിനെതിരെ വീണ്ടും രമേശ് ചെന്നിത്തല. സാങ്കേതികസര്‍വകലാശാലയുടെ അക്കാദമിക് കാര്യങ്ങളില് ജലീല് ഇടപെട്ടെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. പരീക്ഷ എങ്ങനെ നടത്തണമെന്ന് മന്ത്രി ഉത്തരവിട്ടെന്നാണ് ചെന്നിത്തല വ്യക്തമാക്കിയത്. മന്ത്രിയുടെ ഉത്തരവ് വൈസ് ചാന്‍സലര് അതേപോലെ നടപ്പാക്കിയെന്നും ചെന്നിത്തല ആരോപിക്കുന്നു.\nസിന്‍ഡിക്കേറ്റോ സെനറ്റോ ഇക്കാര്യങ്ങള് അറിഞ്ഞിട്ടില്ല. അക്കാദമിക് സമിതികളും അറിഞ്ഞിട്ടില്ല. അവരുടെ സ്വയംഭരണാവകാശത്തെ ഹനിച്ചുകൊണ്ട് മന്ത്രി നേരിട്ട് ഉത്തരവ് പുറപ്പെടുവിക്കുകയായിരുന്നുവെന്നും ചെന്നിത്തല ആരോപിച്ചു. 18-11-2018ലായിരുന്നു ഉത്തരവ് പുറപ്പെടുവിച്ചതെന്നും ചെന്നിത്തല വ്യക്തമാക്കി.\nവിഷയത്തില് മന്ത്രി പുറപ്പെടുവിച്ച ഉത്തവുകളുടെ പകര്‍പ്പുകള് സഹിതമായിരുന്നു ചെന്നിത്തല ആരോപണം ഉന്നയിച്ചത്. വിഷയത്തില് മുഖ്യമന്ത്രി പിണറായി വിജയന് മൗനം പാലിക്കുന്നത് ദുരൂഹമാണെന്ന് പറഞ്ഞ ചെന്നിത്തല, വിഷയവുമായി ബന്ധപ്പെട്ട് ഗവര്‍ണര് ആരിഫ് മുഹമ്മദ് ഖാന് കത്തുനല്‍കുമെന്നും കൂട്ടിച്ചേർത്തു.\nഎച്ച്ആര്‍ഡി മന്ത്രാലയത്തില് നിന്ന് റിന റേ പുറത്തേക്ക്: അധിക ചുമതല അമിത് ഖരേയ്ക്ക് !!\neducation kt jaleel ramesh chennithala congress kerala government pinarayi vijayan വിദ്യാഭ്യാസം രമേശ് ചെന്നിത്തല കോൺഗ്രസ്\nRamesh Chennithala against Minister of Higher Education KT Jaleel\nStory first published: Tuesday, October 22, 2019, 16:26 [IST]\nകലാപം നടത്താന് അവര് സ്‌കൂളിനെ മറയാക്കി,അവിടം കത്തിച്ചു. ദില്ലി കലാപത്തില് വെളിപ്പെടുത്തല്!!


കഷണ്ടിയായതിനാല് വിവാഹത്തില് നിന്നും പിന്മാറിയ വധുവിന് വരന് കൊടുത്ത പണി ഇങ്ങനെ... - themediasyndicate\nകഷണ്ടിയായതിനാല് വിവാഹത്തില് നിന്നും പിന്മാറിയ വധുവിന് വരന് കൊടുത്ത പണി ഇങ്ങനെ…\nബീഹാര്: വരന് കഷണ്ടി ഉള്ളതിനെ തുടര്‍ന്ന് യുവതി വിവാഹത്തില് നിന്നും പിന്മാറി. പ്രതികാരമായി അതേ ഗ്രാമത്തില് നിന്നും നിര്‍ധന യുവതിയെ വിവാഹം ചെയ്തു ഡോക്ടറായ വരന്. വിവാഹപന്തലില് വെച്ചാണ് വരന്റെ തലയില് മുടിയില്ലെന്ന് പറഞ്ഞ് യുവതി ഇറങ്ങിപ്പോയത്. ബിഹാറിലെ സിലിഗുരിയിലാണ് സംഭവം. ആയിരത്തിലധികം കിലോമീറ്റര് സഞ്ചരിച്ചാണ് ദില്ലി സ്വദേശിയായ ന്യൂറോ സര്‍ജന് ഡോ. രവി കുമാര് വിവാഹത്തിനായി സിലിഗുരിയിലെത്തിയത്.\nഒരു വര്‍ഷം മുന്‍പായിരുന്നു യുവതിയും ഡോ. രവിയും തമ്മിലുള്ള വിവാഹനിശ്ചയം നടന്നത്. വധുവിന്റെ അച്ഛനും വരന്റെ അച്ഛനും സുഹൃത്തുക്കളായിരുന്നു. ഡോ. രവി കുമാറിന്റെ വീട്ടില് വധുവിന്റെ അച്ഛന് ഏതാനും തവണ താമസിക്കുകയും ചെയ്തിട്ടുണ്ട്. ഇതിന് ശേഷമാണ് മകള്‍ക്ക് വേണ്ടി ഡോ. രവി കുമാറിനെ അദ്ദേഹം വിവാഹാലോചന നടത്തിയത്.\nTags: കഷണ്ടിയായതിനാല് വിവാഹത്തില് നിന്നും പിന്മാറിയ വധുവിന് വരന് കൊടുത്ത പണി ഇങ്ങനെ...\nഷഹല ഷെറിൻ പാമ്പ് കടിയേറ്റ് മരിച്ച സംഭവം ; സർവജന സ്കൂളിൽ കുട്ടികളുടെ ഉപരോധം


രാമേശ്വരം കടല്‍തീരത്ത് മിസൈല് അവശിഷ്ടങ്ങള്; ബ്രഹ്മോസ് എന്ന് സംശയം | brahmos engine found washed ashore retrieved\nരാമേശ്വരം കടല്‍തീരത്ത് മിസൈല് അവശിഷ്ടങ്ങള്; ബ്രഹ്മോസ് എന്ന് സംശയം\nMar 29, 2019, 10:15 AM IST\nവിക്ഷേപണ സമയത്ത് കടലില് വീണ മിസൈല് ഭാഗമാവാം ഇതെന്ന് കരുതുന്നു. പുറത്ത് ബ്രഹ്മോസ് മിസൈലിന്റെ ചിഹ്നം പതിച്ചിരുന്നതിനാലാണ് ഇത് മിസൈല് ഭാഗമാണെന്ന് തിരിച്ചറിഞ്ഞത്.\nതീരത്തടിഞ്ഞ ബ്രഹ്മോസ് മിസൈലിന്റെ ഭാഗം അധികൃതര് പരിശോധിക്കുന്നു\nചെന്നൈ: ബ്രഹ്മോസ് മിസൈലിന്റേതെന്ന് കരുതുന്ന അവശിഷ്ടങ്ങള് തമിഴ്‌നാട്ടിലെ രാമനാഥപുരം ജില്ലയിലെ പുതുക്കുടിയിരിപ്പ് കടല് തീരത്ത് കണ്ടെത്തി. ക്യൂ ബ്രാഞ്ച് പോലീസാണ് മത്സ്യത്തൊഴിലാളികള് നല്‍കിയ വിവരത്തിന്റെ അടിസ്ഥാനത്തില് തീരത്ത് കണ്ട മിസൈലിന്റെ ഭാഗം ബുധനാഴ്ച കരയ്‌ക്കെത്തിച്ചത്.\nവിക്ഷേപണ സമയത്ത് കടലില് വീണ മിസൈലിന്റെ ഭാഗമാവാം ഇതെന്ന് കരുതുന്നു. പുറത്ത് ബ്രഹ്മോസ് മിസൈലിന്റെ ചിഹ്നം പതിച്ചിരുന്നതിനാലാണ് ഇത് മിസൈല് ഭാഗമാണെന്ന് തിരിച്ചറിഞ്ഞത്. 12 അടി നീളവും 800 കിലോഗ്രാം ഭാരവും ഇതിനുണ്ടെന്നാണ് റിപ്പോര്‍ട്ടുകള്.\nയുദ്ധക്കപ്പലുകളെ തകര്‍ക്കാന് ഉപയോഗിക്കുന്ന 'സര്‍ഫസ് റ്റു ഷിപ്പ്' ബ്രഹ്മോസ് മിസൈലിന്റെ ലിക്വിഡ് പ്രൊപ്പലന്റ് എഞ്ചിനാണ് ഇത് എന്ന് സംശയിക്കുന്നു. ഒഡീഷ തീരത്തുനിന്നുള്ള വിക്ഷേപണത്തിന് ശേഷം ബംഗാള് ഉള്‍ക്കടലില് വീണതായിരിക്കാം ഇത്. മിസൈല് നിര്‍മിച്ച തിയ്യതി ഒക്ടോബര് 14 2016 എന്നാണ് രേഖപ്പെടുത്തിയിട്ടുള്ളത്.\nബോംബ് സ്‌ക്വാഡും ഡോഗ് സ്‌ക്വാഡും സ്ഥലത്തെത്തുകയും പരിശോധന നടത്തി അപകടമില്ലെന്ന് ഉറപ്പുവരുത്തുകയും ചെയ്തു. മിസൈല് ഭാഗത്തില് സ്‌ഫോടക വസ്തുക്കള് ഇല്ലെന്ന് പോലീസ് സൂപ്രണ്ട് ഓംപ്രകാശ് മീന പറഞ്ഞു.\nസംഭവം ഐഎസ്ആർഓയെ അറിയിച്ചിട്ടുണ്ട്. മിസൈലിന്റെ ഭാഗങ്ങള് ഇപ്പോള് തീരദേശ പോലീസിന്റെ കസ്റ്റഡിയില് സൂക്ഷിച്ചിരിക്കുകയാണ്.\nContent Highlights: brahmos engine found washed ashore retrieved


ബെര്‍ബറ്റോവില്ലാതെ ബ്ലാസ്‌റ്റേഴ്‌സ് നോര്‍ത്ത് ഈസ്റ്റ് യുണൈറ്റഡിനെതിരെ | ISL 2017| Kerala Blasters vs NorthEast United| Football| Manjappada\nബെര്‍ബറ്റോവില്ലാതെ ബ്ലാസ്‌റ്റേഴ്‌സ് നോര്‍ത്ത് ഈസ്റ്റ് യുണൈറ്റഡിനെതിരെ\nകളിക്കുന്നത് കേരള ടീമാണെങ്കിലും കളിക്കളത്തില് കൂടുതല് വടക്കുകിഴക്കന് സംസ്ഥാനങ്ങളില്‍നിന്നുള്ളവരാകും\nPublished: Dec 15, 2017, 02:35 PM IST\nകൊച്ചി: ഇന്ത്യന് സൂപ്പര് ലീഗ് ഫുട്ബോള് പോയന്റ് നിലയില് ഏഴാം സ്ഥാനത്തുള്ള നോര്‍ത്ത് ഈസ്റ്റ് യുണൈറ്റഡും എട്ടാം സ്ഥാനത്തുള്ള കേരള ബ്ലാസ്റ്റേഴ്സും വെള്ളിയാഴ്ച കലൂര് സ്റ്റേഡിയത്തില് നേര്‍ക്കുനേര്‍വരും. ആദ്യജയം ലക്ഷ്യമിട്ടാണ് കേരള ടീം സ്വന്തം തട്ടകത്തില് കളിക്കാനിറങ്ങുന്നത്. രാത്രി എട്ടുമണിക്കാണ് കളി.\nകളിക്കുന്നത് കേരള ടീമാണെങ്കിലും കളിക്കളത്തില് കൂടുതല് വടക്കുകിഴക്കന് സംസ്ഥാനങ്ങളില്‍നിന്നുള്ളവരാകും. ജാക്കിചന്ദ് സിങ്, മിലന്‍സിങ്, സിയം ഹംഗല്, ലാല്‍റുവത്താര, ലാല്‍ത്താക്കിമ തുടങ്ങിയ ബ്ലാസ്റ്റേഴ്സ് താരങ്ങള് ഇവിടെനിന്നുള്ളവരാണ്. ഒപ്പം സഹപരിശീലകന് മണിപ്പുരുകാരനായ തങ്ബോയ് സിങ്തോയും. ഇരുടീമുകളും അവസാനം കളിച്ച മത്സരത്തില് തോല്‍വിവഴങ്ങിയാണ് കളിക്കാനെത്തുന്നത്. എന്നാല്, കൊച്ചിയില് ഇതുവരെ നോര്‍ത്ത് ഈസ്റ്റിനോട് തോറ്റിട്ടില്ലെന്ന ചരിത്രമാണ് ബ്ലാസ്റ്റേഴ്സിന് ആശ്വാസം.\nബെര്‍ബ ഇല്ല; ഹ്യൂം, വെസ് ബ്രൗണ്?\nപ്ലേമേക്കറുടെ റോളില് ബെര്‍ബറ്റോവ് ഇല്ലാത്തതിനാല് ബ്ലാസ്റ്റേഴ്സിന് പുതിയ കോമ്പിനേഷന് കണ്ടെത്തേണ്ടിവരും. ഹോള്‍ഡിങ് മിഡ്ഫീല്‍ഡറുടെ റോളാണ് ടീമിന് തലവേദനയായിരിക്കുന്നത്. സസ്പെന്‍ഷനുശേഷം സി.കെ. വിനീത് തിരിച്ചെത്തുന്നത് ആശ്വാസമാണ്. പരിക്കേറ്റ വെസ് ബ്രൗണും ഇയാന് ഹ്യൂമും ഫിറ്റാണെന്ന് കോച്ച് റെനെ മ്യൂലന്‍സ്റ്റീന് പറഞ്ഞു. എന്നാല്, ഇവര് കളിക്കുമോയെന്ന് അദ്ദേഹം വ്യക്തമാക്കിയില്ല. വെസ് ബ്രൗണ് കളിച്ചാല് ഡിഫന്‍സ് ശക്തമാകും. മിഡ്ഫീല്‍ഡര് പെക്കുസന് ഇതുവരെ ഫോമിലെത്തിയിട്ടില്ല.\nനാലു മത്സരങ്ങളില് നോര്‍ത്ത് ഈസ്റ്റ് രണ്ടുതവണ തോറ്റുകഴിഞ്ഞു. ഒരെണ്ണം സമനില. ഡല്‍ഹിക്കെതിരേയായിരുന്നു ജയം. ഇതുവരെ രണ്ടുഗോള് അടിച്ച അവര് നാലുഗോള് വഴങ്ങി. ബ്ലാസ്റ്റേഴ്സ് മൂന്നു ഗോളടിച്ചപ്പോള് ആറെണ്ണം വാങ്ങി. പക്ഷേ, ഒരു തോല്‍വിയേയുള്ളൂ. അറ്റാക്കിങ്ങിലെ കുറവ് നോര്‍ത്ത് ഈസ്റ്റ് നികത്തുന്നത് പ്രതിരോധത്തിലാണ്. മിഡ്ഫീല്‍ഡര്‍മാരായ മാര്‍സിനോ, ഹാളിചരന് നര്‍സാരി, ഫോര്‍വേഡ് ഡാനിലോ ലോപ്പസ് എന്നിവരും ഫോമിലാണ്. പരിക്കേറ്റ മലയാളി ഗോള് കീപ്പര് ടി.പി. രഹ്നേഷ് സുഖംപ്രാപിച്ചിട്ടുണ്ട്.\n''ബെര്‍ബയില്ലാത്തത് ക്ഷീണമാണ്. പക്ഷേ, മുമ്പോട്ടുപോയേ പറ്റൂ. ടീമിന് വിജയദാഹമുണ്ട്. ഹാളിചരണ് നര്‍സാറി, ദുംഗല് എന്നിവരെ സൂക്ഷിക്കണം.''\n-റെനെ മ്യൂലന്‍സ്റ്റീന്, ബ്ലാസ്റ്റേഴ്സ് കോച്ച്\n''വിങ്ങിലൂടെ അറ്റാക്ക് ചെയ്യുന്ന ഡിഫന്‍ഡര്‍മാര് ബ്ലാസ്റ്റേഴ്സിന്റെ കരുത്താണ്. നന്നായി കളിച്ചാല് കാണികള് ഞങ്ങളെയും പിന്തുണയ്ക്കുമെന്നുറപ്പാണ്.''\n-ജാവോ കാര്‍ലോസ്, നോര്‍ത്ത് ഈസ്റ്റ് യുണൈറ്റഡ് കോച്ച്


നായൻമാർ സുകുമാരൻ നായരുടെ പോക്കറ്റിലാണെന്ന് കരുതരുത്: വിമർശനവുമായി എ കെ ബാലൻ | Metro Journal Online\nനായൻമാർ സുകുമാരൻ നായരുടെ പോക്കറ്റിലാണെന്ന് കരുതരുത്: വിമർശനവുമായി എ കെ ബാലൻ\nനായർ സർവീസ് സൊസൈറ്റിക്കെതിരെ രൂക്ഷ വിമർശനവുമായി എ കെ ബാലൻ. നായൻമാരെല്ലാം തന്റെ പോക്കറ്റിലാണെന്ന സുകുമാരൻ നായരുടെ ധാരണ തെറ്റി. സുകുമാരൻ നായർ ബിജെപിയിലേക്ക് പോകുന്നതിന് എതിരല്ല. എന്നാൽ തെറ്റായ സന്ദേശമാണ് സുകുമാരൻ നായർ നൽകിയത്.\nനിരീശ്വരവാദികളും ഈശ്വരവാദികളും തമ്മിലുള്ള പോരാട്ടമെന്ന സുകുമാരൻ നായരുടെ പ്രസ്താവന തെറ്റായിരുന്നു. അതും തെരഞ്ഞെടുപ്പ് ദിനം പറയരുതായിരുന്നു. ഇനിയെങ്കിലും സുകുമാരൻ നായർ തെറ്റ് തിരുത്തണം. കുപ്പിവള പൊട്ടുന്ന പോലെ പൊട്ടുന്ന പാർട്ടിയാണ് കോൺഗ്രസെന്നും മുല്ലപ്പള്ളി രാമചന്ദ്രൻ വരെ പോകുമെന്നും ബാലൻ പരിഹസിച്ചു.\n← ജനം നൽകിയത് നൂറിൽ നൂറ് മാർക്കെന്ന് മുഖ്യമന്ത്രി; ഗവർണർക്ക് രാജിക്കത്ത് കൈമാറി\nതെരഞ്ഞെടുപ്പിലെ പരാജയം: എം ലിജു ആലപ്പുഴ ഡിസിസി പ്രസിഡന്റ് സ്ഥാനം രാജിവെച്ചു →


റെനോ കൈഗര് ആക്‌സസറി പാക്കുകള് പ്രഖ്യാപിച്ചു | Future Kerala\nറെനോ കൈഗര് ആക്‌സസറി പാക്കുകള് പ്രഖ്യാപിച്ചു\nഇസെന്‍ഷ്യല്, അട്രാക്റ്റിവ്, എസ്‌യുവി, സ്മാര്‍ട്ട്, സ്മാര്‍ട്ട് പ്ലസ് എന്നീ അഞ്ച് പാക്കേജുകളായി ആക്‌സസറികള് ലഭിക്കും\nന്യൂഡെല്‍ഹി: ഇന്ത്യയില് സബ്‌കോംപാക്റ്റ് എസ്‌യുവി സെഗ്‌മെന്റിലെ ഏറ്റവും പുതിയ അംഗമാണ് റെനോ കൈഗര്. നാല് വേരിയന്റുകളില് ലഭിക്കും. പുതിയ മോഡലിന്റെ വിവിധ ആക്‌സസറി പാക്കുകള് പ്രഖ്യാപിച്ചിരിക്കുകയാണ് ഇപ്പോള് ഫ്രഞ്ച് കാര് നിര്‍മാതാക്കള്. ഇസെന്‍ഷ്യല്, അട്രാക്റ്റിവ്, എസ്‌യുവി, സ്മാര്‍ട്ട്, സ്മാര്‍ട്ട് പ്ലസ് എന്നീ അഞ്ച് പാക്കേജുകളായി ആക്‌സസറികള് ലഭിക്കും. സബ്‌കോംപാക്റ്റ് എസ്‌യുവിയുടെ അകവും പുറവും മോടി പിടിപ്പിക്കുന്നതിന് ഈ ആക്‌സസറികള് ഉപയോഗിക്കാം. ഓരോ പാക്കുകളുടെയും വില എത്രയെന്ന വിവരം തല്‍ക്കാലം ലഭ്യമല്ല.\nഅടിസ്ഥാന, സുരക്ഷാ ആക്‌സസറികളാണ് ഇസെന്‍ഷ്യല് പാക്കിന്റെ ഭാഗമായി ലഭിക്കുന്നത്. കാര് കവര്, കാര്‍പ്പറ്റ് മാറ്റ്, മഡ് ഫ്‌ളാപ്പ്, ബംപര് കോര്‍ണര് പ്രൊട്ടക്ഷന് എന്നിവയാണ് ഉള്‍പ്പെടുന്നത്. എസ്‌യുവിയുടെ ലുക്ക് വര്‍ധിപ്പിക്കുന്നതാണ് അട്രാക്റ്റിവ് പാക്ക്. വാഹനത്തിന്റെ പുറമേ ഉപയോഗിക്കാവുന്ന അലങ്കാരങ്ങളും ക്രോം ആക്‌സസറികളും ലഭിക്കും. ഗ്രില്ലിനായി ക്രോം ലൈനര്, മുന്നിലെ ബംപറിന് ക്രോം, ഡേടൈം റണ്ണിംഗ് ലൈറ്റുകള്‍ക്ക് ക്രോം ഗാര്‍ണിഷ്, ഗ്രില്ലിന് ക്രോം ഗാര്‍ണിഷ്, വിന്‍ഡോ ഫ്രെയിം കിറ്റ്, ഒആര്‍വിഎം ക്രോം, സി പില്ലര് ഗാര്‍ണിഷ്, ടെയ്ല്‍ഗേറ്റ് ക്രോം എന്നിവയാണ് അട്രാക്റ്റിവ് പാക്കില് ഉള്‍പ്പെടുന്നത്.\nഎസ്‌യുവിയുടെ ലുക്കിന് ബുച്ച് അപ്പീല് നല്‍കുന്നതാണ് എസ്‌യുവി പാക്ക്. തടിച്ച ക്ലാഡിംഗ്, സ്‌കിഡ് പ്ലേറ്റുകള് എന്നിവയാണ് പ്രധാനം. മുന്നില് സ്‌കിഡ് പ്ലേറ്റ്, പിറകില് ട്രങ്ക് ക്ലാഡിംഗ്, ഡോര് സ്‌കട്ടിലുകള്, ബോഡി സൈഡ് ക്ലാഡിംഗ് എന്നിവ എസ്‌യുവി പാക്കില് ഉള്‍പ്പെടുന്നു. വാഹനത്തിനകത്ത് ഉപയോഗിക്കാവുന്ന ആക്‌സസറികളാണ് സ്മാര്‍ട്ട് പാക്കില് പ്രധാനമായും ഉള്‍പ്പെടുത്തിയിരിക്കുന്നത്. മുന്നില് പാര്‍ക്കിംഗ് സെന്‍സറുകള് ഉള്‍പ്പെടെയുള്ള ചില അസിസ്റ്റ് ഫീച്ചറുകളും ലഭിക്കും. മുന്നില് പാര്‍ക്കിംഗ് സെന്‍സര്, ട്രങ്ക് ലൈറ്റ്, ആംറെസ്റ്റ് കണ്‍സോള് ഓര്‍ഗനൈസര്, 3ഡി ഫ്‌ളോര് മാറ്റ് എന്നിവ സ്മാര്‍ട്ട് പാക്കില് ഉള്‍പ്പെടുന്നു.\nകൈഗറിന്റെ ക്രീച്ചര് കംഫര്‍ട്ടുകള് വര്‍ധിപ്പിക്കുന്ന ആക്‌സസറികളാണ് സ്മാര്‍ട്ട് പ്ലസ് പാക്കിന്റെ ഭാഗമായി ലഭിക്കുന്നത്. വയര്‍ലെസ് ചാര്‍ജര്, എയര് പ്യുരിഫൈര്, ആംബിയന്റ് ലൈറ്റ്, പഡില് ലാംപ്, മുന്നില് പാര്‍ക്കിംഗ് സെന്‍സര്, ട്രങ്ക് ലൈറ്റ്, ആംറെസ്റ്റ് കണ്‍സോള് ഓര്‍ഗനൈസര്, 3ഡി ഫ്‌ളോര് മാറ്റ് എന്നീ പ്രീമിയം ഫീച്ചറുകള് സ്മാര്‍ട്ട് പ്ലസ് പാക്കിന്റെ ഭാഗമാണ്.\nPrevious കേരളത്തില് ഏകദിന സെഞ്ച്വറിയടിച്ച് പുതിയ ഹിമാലയന്\nNext ഗ്രാമീണ ഇ-മൊബിലിറ്റി പദ്ധതി അവതരിപ്പിച്ച് സിഎസ്സി


മുൻ മാനേജർ ദിശയുടെ ആത്മഹത്യയ്ക്ക് പിന്നാലെ സുശാന്ത് സിങിന്റെയും മരണം; എന്താണ് സംഭവിക്കുന്നതെന്ന് അറിയാതെ ഞെട്ടലിൽ ബോളിവുഡ് – Kerala Talks\nമുൻ മാനേജർ ദിശയുടെ ആത്മഹത്യയ്ക്ക് പിന്നാലെ സുശാന്ത് സിങിന്റെയും മരണം; എന്താണ് സംഭവിക്കുന്നതെന്ന് അറിയാതെ ഞെട്ടലിൽ ബോളിവുഡ്\nപ്രമുഖ ബോളിവുഡ് താരം സുശാന്ത് സിങ് രാജ്പുതിന്റെ മരണവാർത്തയറിഞ്ഞ് ഞെട്ടലിലാണ് ബോളിവുഡ് ഒന്നാകെ. താരം ആത്മഹത്യ ചെയ്തതെന്നാണ് റിപ്പോർട്ടുകൾ. അതേസമയം, സുശാന്തിന്റെ മുൻ മാനേജറായ ദിശ സാലിയൻ ജീവനൊടുക്കി അഞ്ച് ദിവസം പിന്നിടുമ്പോഴാണ് നടനെയും മരിച്ചനിലയിൽ കണ്ടെത്തിയിരിക്കുന്നത്. ഇതു ബോളിവുഡിനെ ആകെ ആശങ്കയിലാക്കിയിരിക്കുകയാണ്.\nമുംബൈ ബാന്ദ്രയിലെ വസതിയിൽ ഞായറാഴ്ച ഉച്ചയോടെയാണ് സുശാന്ത് സിങ് രാജ്പുതിനെ തൂങ്ങിമരിച്ചനിലയിൽ കണ്ടെത്തിയത്. ഇതിനു അഞ്ച് ദിവസം മുമ്പ് ജൂൺ എട്ടിനാണ് സുശാന്തിന്റെ മുൻ മാനേജറായ ദിശ സാലിയനെ കെട്ടിടത്തിൽനിന്ന് വീണ് മരിച്ചനിലയിലും കണ്ടെത്തിയത്.\nമലാഡിലെ കെട്ടിടത്തിലെ 14ാം നിലയിൽനിന്ന് ദിശ ചാടി ആത്മഹത്യ ചെയ്യുകയായിരുന്നു. ആശുപത്രിയിലെത്തിച്ചെങ്കിലും മരണം സംഭവിച്ചു. അപകടമരണത്തിനാണ് പോലീസ് അന്ന് കേസ് രജിസ്റ്റർ ചെയ്തത്. എന്നാൽ സംഭവം ആത്മഹത്യയാണെന്ന സൂചന പോലീസ് നൽകിയിരുന്നു.\nസുശാന്ത് സിങ് രാജ്പുതിന് പുറമേ വരുൺ, ഭാരതി സിങ്, ഐശ്വര്യ റായ് ബച്ചൻ തുടങ്ങിയവരോടൊപ്പവും ദിശ സാലിയൻ പ്രവർത്തിച്ചിരുന്നു. ദിശയുടെ മരണവിവരമറിഞ്ഞ് സുശാന്ത് സാമൂഹികമാധ്യമങ്ങളിൽ അനുശോചനം രേഖപ്പെടുത്തുകയും ചെയ്തിട്ടുണ്ടായിരുന്നു. ഈ മരണത്തിന്റെ ഞെട്ടൽ മാറും മുമ്പേയാണ് സുശാന്ത് സിങ് രാജ്പുതിനെയും മുംബൈയിലെ വസതിയിൽ തൂങ്ങിമരിച്ച നിലയിൽ കണ്ടെത്തിയത്. സംഭവത്തിൽ പോലീസ് തുടർ നടപടികൾ സ്വീകരിച്ചുവരികയാണ്. ആത്മഹത്യ തന്നെയാണെന്നാണ് പ്രാഥമിക നിഗമനം.\nTags: SuicideSusanth rajputh dead